SunOnline: #VAAHAKA: faanoozu 7\nއައިޝާ ނަސީމް 19 Nov 2021, 09:55\nއިބްރާހިމް އަލް ނަޚައީ ވިދާޅުވިއެވެ. "މިސްކިތަކާއި އަވަށްޓަރި ގެއެއްގައި ދިރިއުޅޭ މީހަކުގެ މުނާފިގުކަން އެނގުމުގެ އެއް ގޮތަކީ އެ މީހަކު މިސްކިތުން ފެނުމެވެ."\nއިރުއޮއްސެމުން ދިޔައިރު ފަޅުގޭގެ ތެރޭގައި ހުރި ގަހަކަށް ކުކުޅުތަކެއް ނިދަން އެރިތަން ފެނުމުން ސަލާރުއަށް މަޖާވިއެވެ. އޭނަ ފާރުމަތީގައި އެއްފައި ދަމާލައިގެން އަނެއް ފައި އެލުވާލައިގެން އިނދެ ސުޕާރީ ޕެކެޓެއް ކަނޑާލިއެވެ. އޭނަގެ ބުޅާ ފުންމައިގެން އައިގޮތަށް އެތަން މިތާ މޫނު ކާއްތާފައި އުނގުގައި ހަމަޖެހިލިއެވެ. ސަލާރު އެސޮރުގެ ބޮލުގައި ފިރުމަމުން ދިޔައީ ދަރިއެއް ފަދައިންނެވެ.\nކުއްލިއަކަށް އެތަނަށް މަޑުކޮށްލި ކާރުން ފޭބި ދެމީހަކު ފެނުމުން ސަލާރުގެ މެޔަށް ފިނިވިއެވެ. އެއީ އޭނަ ދެކެފާނެކަމަށް އުއްމީދުކުރި މޫނެއްވެސް ނޫނެވެ. އޭނަގެ ދޮންތަބެ ކަމަށް ޔަގީންކޮށްގެން ހުރި ޑޮކްޓަރ އައިމަލްއާއެކު ދެން އެ ފޭބި އަންހެންކުއްޖާގެ މޫނުގެ އަލިކަމުން އެ ކަޅު ރޭގަނޑުވެސް އަލިކޮށްލިހެން ހީވިއެވެ. ކަޅުވިލާތަކުގެ ތެރެއިން ހަނދު ފެނިލީއެވެ. އެހެންނޫނަސް ސަލާރު ނުފެންނަ ތާކިހާ އަޅައިގެން އިންފަދައެވެ. އެމީހުންގެ ނަޒަރުގައި އޭނަ އަޅައިނުގަތްކަން ޔަގީންވުމާއެކު ފަހަތަށް ސޮއްސައިލިގޮތުން ނަސީބަކުން ޖެހުނީ ދޮންވެލި ފުންޏެއްގައެވެ. ގުދާރު ބިންދައިގަނެގެން ރުއްގަލު ބޭސްކުރުވާ ވަރެއްނުވިއެވެ. އޭނަގެ ބެލާ ކިހިލީގައި ޖެހިގޮތަށް ދުވެގޮސް ތިރިކޮށްލެވުނީ ކުކުޅުތައް ފަނަށް އެރި ގަސްބުޑުގައެވެ. އޭރު ހިތް އަވަސްވެ ހަށިގަނޑު ފިނިވެ ނޭވާ ނުލެވިފައެވެ.\nއައިމަލްއާއި އަލާޔާގެ ކައިވެނި ކުރެވުނީ ކޯޓުގައެވެ. އެއަށްފަހު އޯޓަމްވިއުގައި ކުޑަ ސަޔެއް އޮތެވެ. މާޒިންއާއި މަހާ ފުރުވަން އެއާޕޯޓަށް ގޮސްފައި އައިގޮތަށް އައިމަލް އެދުނީ ޕެކްކުރުމަށެވެ. އެހެން މީހެއްގެ ހިޔާވަހިކަމުގައި ހުންނަން އޭނަގެ ފަޚުރު ތަނެއް ނުދިނެވެ. އޭނަ ކުއްޔަށް ހިފާފައިވާ ގެ ތަންކޮޅެއް ދުރު ނަމަވެސް ކާރު އޮތުމުން ވަޒީފާއަށް އައިސް ގޮސް ހެދުމުގައި ދަތްޗެއް ކުރިމަތިނުވާނެއެވެ. އައިމަލްއޮތީ ހުރިހާ ކަމެއް ރާވާފައެވެ. ދަރިފުޅު ބެލޭނީ ދެމީހުން ދެ ޝިފްޓް ހެދީމައެވެ. އޭނަ ޚާއްސަ ޑޮކްޓަރަކަށްވީމަ އޭނަ މަސައްކަތްކުރާނީ ހެނދުނު ފަޅީގައެވެ. އަލާޔާ ހަވީރު ޑިއުޓީއެވެ. އޭރުން ހަނާއަށް ކޮންމެވެސް އެކެއްގެ ބެލުން ދަށުގައި ހުރެވޭނެއެވެ.\nއަލާޔާ ޔަގީންކުރީ އޭނަގެ އާ މަންޒިލް ހުރިހާގޮތަކުން ހުވަފެނީ ވާނެ ކަމުގައެވެ. އެ ގެ ދެކޭހިތުން ހިތް ބޭގަރާރުވިއެވެ.\nކާރުން ފޭބުމާއެކުގައިވެސް ފާރުމަތިން ހަރަކާތެއް ފެނުނުހެން ހީވިއެވެ. މީހަކު ސޮއްސައިލިފަދަ ކަމެއް ލޮލުކޮޅުން ފެނުނެވެ. އޭރު އައިމަލް ޑިކީ ހުޅުވާފައި ދަބަސްތައް ގެއަށް ވެއްދުމުގެ މަސައްކަތުގައި އުޅޭތަން ފެނުނެވެ. ފާރުމަތިން ބުޅަލެއް ފުންމައިލީކަމަށް ވެދާނެކަމަށް ބުނެ އޭނަ ހިތްހަމަޖައްސާދިނަސް މި ގެއާއިމެދު އޭނަގެ ހިތް ހަމަޖެހޭނެ އެއްވެސް ގޮތެއް ނެތެވެ. މެދުގޯތީގައި ބޮޑެތި ގަސްތަކާއި ގަސްބޮނޑި އަދި ދިގުވިނަތައް ހެދިފައި އޮތްގޮތުން ވީރާނާވެފައި އޮތް ތަނެއްކަމަށް ދައްކައެވެ. އާސާރީ ގެއެކެވެ. ފައި ވާޅުވާ ފަހުން ނޫނީ ގެއާއި ހަމަޔަށް ނުފޯރާހާ އެތެރޭގައި ހުރި ހަވޭލިއެއްފަދަ ބޮޑު ގެއެކެވެ. އަނދިރި ތެރެއަށް ގެނބިފައިވާއިރު ފިލްމުތަކުން ފެންނަ ހަންޑި އަވަލާފައި ހުރި ތަނެކޭ ތަފާތެއް ނެތެވެ. އަލާޔާ ވަގުތުން ފޫހިވިއެވެ.\nކާރުގެ ފަހަތު ސީޓުގައި އޮތް ހަނާ ނަގާ ކޮނޑަށްލުމަށްފަހު އޭނަ ހިނގައިގަތެވެ. ނޭފަތުގައި ޖެހުނީ ނުބައި ވަހެކެވެ. ކުކުޅު ނަޖިހުގެ ވަހެވެ.\n"ކޮން ވަހެއް އެދުވަނީ؟"\n"ބަބުރުވަސްތަ؟ އަލާޔާ ފެންނުވަރާ ދޯ ހުރީ..." އައިމަލްގެ ޖުމްލައިން އަލާޔާ ނަރުގަނޑުގައި ޖެހުނެވެ.\n"ހެހެ...މާދަން ސާފުކުރުވާނީ. ދެން މިގެ ފަޅަށް ހުއްޓާ މަށަށް ފެނުނީމަ ހަމަ ވަގުތުން ލޮލުގައި އަޅައިގަތީ. އަބަދުވެސް މިފަދަ ތަނެއް ބީޗްކައިރިން ހޯދަން ޝައުގުވެރިވަމުން އަންނަނިކޮށް މި އާސާރީގެ ފެނުނީމަ ކަމުހިނގައްޖެ. އަދި ގަސްތައް ގިނަވީމަ ކިހާ ނެޗުރަލް..." އައިމަލްގެ ހުދުދަތްތައް އަނދިރިިކަމުގެ ތެރެއިން ފެނިލިއެވެ.\n"ހޫމް......ނޭޗާ ޕާކެއްގައި ކޭމްޕްކޮށްގެން ތިބުމާއި ތަފާތެއްނުވާނެ.. އެނީވޭސް އައިމަލްއަށް ކަމުދަންޏާ ހަމަ އޯކޭ ހެހެ....." އަލާޔާގެ ގައި ހިރުވައިގަތެވެ. ސޫފާ ސޫފީގެ ތޫނު އަޑުވެސް ފަޒާގައި ހިފައިލިއެވެ.\nއައިމަލް ސޯޝަލްމީޑިއާއަށް އެއްވެސް ފޮޓޯއެއް ނުލާން އެދިފައި ދިން ދަރުސް އަޑުއަހަން ފެށުމާއެކު އަލާޔާ ނިދިޖެހިގެން އެއްލިގެންވެސް ދިޔައެވެ. ކުއްލިއަކަށް ފުންމައިގެން ތެދުވެފައި އާފުރިލިއެވެ. ރޯގާޖެހޭވައްތަރު ވެގެން ސެޓްރިޒިން ގުޅައެއް ކައިލުމުން ނިދިބަރުކައިގެންފާ އިނީކަމުގައި ބުނެލިއެވެ. އިރުގަނޑެއްފަހުން ނިދި ހާލިވެ އޭނަގެ ނިދި ދިޔައީ ކޮން ގެލެކްސީއަކަށް ބާވައޭ ހިތަށް އެރިއެވެ.\n"ތި ހޮސްޕިޓަލުގައި ހާފިޒާއިން ގިނަކަމުން މަ ހައިރާންވި..."\n"ވަޓް؟ ދެން ކޮންބަޔެއް.. ނުދެނެހުރިން."\n"އަލާޔާ ހީކުރީ އަލާޔާ އެކަނިކަމަށް ދޯ.......ހަހަ......ޔާނާވެސް ބުނި އޯލްމޯސްޓް ހުރިހާ ފޮތެއް ދަސްވެއްޖެއޭ..."\n"އަސްތަޣުފިރުﷲ ﷲ އަކްބަރު ސުބުހާނަﷲ.....މަ ހައިރާންވެއްޖެ. ޔާނާ އެއްކަމަކު އެހާ ދޮގުހަދާކަށް ނުވާނެ..އޭނަ ދޮގު ހެދީމަ ގަބޫލުކުރަން ޔޫ އާ ސޯ ނައީވް....ސޯ އިނޮސެންޓް. ހަމަ އެންޖެލްއެއް ހެން ތި ވިސްނުން ސާފު. ބުނެފާނަން ތެދު ވާހަކައެއް. ޔާނާ ގުރުއާން ދަހެއް ނޫން. އަލްހަމްދު ދަސްކަމާއިމެދު ވެސް ޝައްކު....................."\n"ޑެވިލް އިންނަށް ދޯ އަސްލު އެގޮތަށް މީހުން ދޮގުހެދިޔަސް އެނގޭނީ.......ހޫމް ދެން އަހަރެން ޝަރުތަކަށް އެހެން ބުނިއިރު ހިޔެއް ނުކުރަން އެހާ ގިނަ ކުދިން ގުރުއާން ދަސްވާނެކަމަށް. ކުއްލިއަކަށް އެންމެންހެން ހާފިޒާއިންނަށް ވީ..ހެހެ................." އައިމަލްގެ ބެލުމުން އަލާޔާއަށް އެއްޗެއް ދޭހަވާގޮތެއް ނުވިއެވެ.\n"އައިމަލް އެހެންބުނީމަ އެންމެން ދޮގު ހެދީ...."\n"އަލާޔާ ނޫނީ ތެދުވެރިއެއްނެތް...." އައިމަލް ބުނިގޮތުން އަލާޔާގެ އަތްފައި ފިނިވެލިއެވެ. އައިމަލްއަށް ހަގީގަތް އެނގިގެން މަލާމާތްކުރީ ނޫންކަމެއްވެސް ނޭގެއެވެ.\nއެރޭ އަލާޔާ އެނދުގައި އޮތީ ދެއަތަށް ފުރޮޅި ފުރޮޅިއެވެ. އޭނަގެ ކާވެނީގެ ފުރަތަމަ ރޭވެސް މިއޮތީ ލޮލުގައި ކަރުނަ ގިނަވެ އައިމަލްއާއިމެދު ޝަކުވާ ފުނި ފުންޏަށް ޖެހިފައެވެ. އައިމަލްއަކީ އޭނަގެ ފަޚުރެވެ. އޭނަގެ އުފަލެވެ. އެހެން މީހުންގެ ފަރާތުން ބަދަލު ހިފާ ދެރަކޮށްލަން އޭނައަށް ލިބުނު ހަތިޔާރެވެ. ނަމަވެސް ސޯޝަލް މީޑިއާއަށް ފޮޓޯތައް ނުލެވެންޏާ ހިތްހަމަޖެހޭނީ ކޮންގޮތަކުންހެއްޔެވެ؟ އައިމަލް ބުނީ އެސްފީނާ ޖެހޭނެކަމުގައެވެ. އަޅުވެރިކުދިން ތިބޭނީ ފޮރުވިގެންނެވެ. ދީނުގައި އަންހެންކުދިންނަކީ ރަންމުތްކަމުގައެވެ. އޭނަ އެކަމެއް ގަބޫލެއްނުކުރެއެވެ. އޭނަ ދެކޭގޮތުގައި އުފަލަކީ އެހެންމީހުންނަށް އޭނަ އުޅެނީ އުފަލުންކަން އެންގުމެވެ. އޭނަގެ އުފަވެރި ދިރިއުޅުން ފެނި އެހެން އަންހެނުން ހަސަދަވެރިވެ ދެރަވެގެން އުޅުމެވެ. އެހެން މީހުންނަށް އޭނަ އުޅެނީ ކިހާ ލޯބިންކަން އެނގުމެވެ. އޭނަގެ ފިރިމީހާގެ ރީތިކަމާއި ޑޮކްޓަރެއްކަންވެސް އެންގުމެވެ. އައިމަލްއާއި ރުޅިވެވޭނެ ގޮތެއްވެސް ނެތެވެ. ކޮންމެ ހާލެއްގައިވެސް އުޅެން އެބަޖެހޭވިއްޔާއެވެ.\nސަލާރު ގެއަށް ވަނުމާއެކު ސަމަރު ހުރިތަނަށް ހޮޑު ދުއްވާލައިފިއެވެ. ދޮރުކަނީގައި އިށީދެލައިގެން އިން ސަކީނާގެ ދައްތަ ރެކިދިޔެއަށް ސަލާރުގައިން ދުވީ ކޮން ވަހެއްކަން ވަގުތުން ފާހަގަކޮށް މައްސަލަ ޖައްސައިގަތެވެ.\n"ޔަގީނޭ ކުކުޅުފަން ދަށަށް ވަދެ ކިރިތާލި ގޫ ފުންޏަކަށް އަރާފައި އެއިން ފެންވަރާލައިގެން ކޮއްކޮ އެއައީ...." ރެކިދިޔެގެ ޖުމްލައިން ސަލާރު ލޯބޮޑުކޮށްގެން ހުރެ ގައިގެ އެތަންމިތާ ވަސްއަހަން ފެށިއެވެ. އޭނަގެ ނޭފަތުގައިވެސް ނުބައި ވަހެއްޖެހުނެވެ. ރަގަޅަށް ބަލައިލުމާއެކު ސަލާރުގެ ލޯ ބޮޑުކޮށްލުމާއެކު ފާރުގައި ދެއަތުން ތަޅައިގަނެވުނެވެ. އެހާވަރުން ގަތްޖިންސާއި އާ ކްލައުޑް ނައިން ބޫޓުގައިވެސް ކުކުޅު ނަޖިހެވެ.\n"ހަމަ ވަގުތުން ނިކުމެ ހުރިހާ އެއްޗެއް ބާލާފައި ގޯންޏަކަށް ލާފައި މޫދަށް އެރި ފެންވަރާލައިގެން ނޫނީ ގެއަކަށް ނުވަދެވޭނެ..." ސަމަރު ނޭފަތުގައި ޝޯލް އަޅައިގެން ހުރެ ލޯ ވަށްކޮށްލައިފިއެވެ. "ކީއްކުރަން އެގޭ ވަލުތެރެއަށް އެރެންވީ؟ ދެން އަންހެންކުއްޖެއްހެން ސަލާރު އަބަދު އުޅޭތީ މީހުން ޖޯކަރަކަށް ހަދައިގެން އުޅޭއިރުވެސް މެޗުއާ ވާކަށް ނޫޅެ. ކުކުޅު ފަނަށް އަރާތަން ބަލަމުންގޮސް ސަލާރުވެސް ފަނަށް އެރީ ދޯ....."\n"ފަނަށް އަރާ މަންޒަރު ބަލަން ދިޔައީމަ ދިމާވީ މާ ވަރުގަދަކަމަކާއި....." ސަލާރު ނިކުމެ ޓީޝާޓު ބާލާފައި އެއްފަރާތަކަށް އެއްލާލައިފިއެވެ." ޑޮކްޓަރ އައިމަލްއާއި އޭނަގެ އަންހެނުން........އަދި ދަރިފުޅު ފެނިއްޖެ......"\n"ކީކޭ........" ސަމަރުގެ މޫނު ހުދުވިގޮތުން ހަންޑިއެއް ފެނުނަސް އެވަރު ނުވީސްކަން ޔަގީނެވެ.\n"މްމް..އައިމް ނޮޓް ޝުއާ..ވެދާނެ އޭނަގެ ކޮއްކޮމެން ކަމަށް.. އައި ތޯޓް އައިމަލްއަކީ ދޮންތަގެ ބޯއިފްރެންޑްކަމަށް....." ސަލާރުގެ ޖުމްލައާއެކު ސަމަރުގެ މޫނުގެ ކުލަ އިއާދަވިއެވެ.\n"އެހެން އެކަން އޮތީ. އެކަމަކު ސަލާރުގެ އެކްސް އަހަރެމެންގެ ދޭތެރެއަށް ފުންމައިލީ. އޭނައާއި ވާހަކަދެއްކުނުކަމ ީޅައިރު ކުރެވުނު މޮޔަކަމެއް ދޯ ސަލާރު.....އެކަމާ ނުވިސްނާ. އަސްލުވެސް އެ އަންހެނާއަކީ ހަމަ ރަންޑިއެއް. ފެންނަ ކޮންމެ މީހަކާ ހިތާވާނެ. އެކަމަކު މިފަހަރު ރިވެންޖް ނަގާނަން..އެ ބަބުރު މަންޖެ...."ސަމަރު އެއްލިގެން ކަހަލަގޮތަކަށް މޫނު އަނބުރާލާފައި ބާރަކަށް ހިނގާލާފައިގޮސް ދޮރުން އެތެރެއަށް ވަނެވެ.\nނަސީބަކުން އެވަގުތު އިންޒާރަކާއި ނުލާ ވެހިގަތް ވާރެއިން ސަލާރު ތާޒާވެލިއެވެ. އޭނަ ހިތުންނެވެ. ސަމަރު ވަކިންބޮޑަށް އަލިފާންވިއެވެ. މުޅި މެދުގޯތްޗަށް އޭނަގެ ގައިގާ ހުރި ނަޖިހުގެ އަސަރު ކުރުވާ ނުބައި ވަސް ފަތުރައިފިކަމުގައި ބުނެ އޭނަގެ މަންމައަށްވެސް ގުޅިއެވެ. ސަމަރު ދޫނިތަކުގެ ތެރެއިންވެސް އެންމެ ރުޅި އަންނަ ބިރު ގަންނަ އެއްޗަކީވެސް ކުކުޅެވެ. އޭނަ ކުކުޅު މަސްނުކާ ހުއްޓައިލި ސަބަބަކީވެސް ކުޑައިރު ހިނގި ހާދިސާއެކެވެ. ފީ ކުކުޅެއް އޭނަގެ ގަޔަށް އަރާ އޭނަގެ ގައިގެ އެތަން މިތާ ލޭކޮށައިލިއެވެ. އޭނަ ލޯ މުދުނަށް އަރައިގެން ދުއްވައިގަތްގޮތަށް ގެއަށް ވަދެވުނުއިރު ނުވާކަށް ކަމެއްނެތެވެ. އެފަހުން ސަމަރުގެ އެންމެ ބޮޑު ދުޝްމަނަކީ ކުކުޅު ހާލެވެ.\nސަލާރު ފެންވަރާ ތާޒާވެގެން އެނދަށް އެރިއިރުވެސް ވާރޭގެ ބޮޑެތި ތިކިތައް ފުރާޅުގައި ޖެހޭ އަޑުއިވުމުން އެކަމާއިމެދު ވިސްނަން އޮވެފައި ލަވައެއްގެ ލަފުޒުތައް ހިތުގައި ސިކުނޑީގައި ހިނގައިގަތެވެ\n"ލަވައާއި މިއުޒިކަކީ މަގޭ ޕެޝަން...." ސަލާރުގެ ޖުމްލަ ދޭހަވުމުން ހިތްހަމަނުޖެހިގެން އޭނަގެ ފައިދަށުގައި ރަޖާތެރޭ ފޮރުވިގެން އޮތް ބެލާ އަޑެއް ލައްވައިލިއެވެ."ނޯ ވޮރީސް ލަވް. ބެލާއަށްވުރެ މުހިއްމު އެހެން އެއްވެސް އެއްޗެއް ނެތް....."\nސަލާރު ކަންފަތުގައި ހެޑްސެޓް އެޅިއެވެ.\nމިއުޒިކް ކުޅުނަސް ލަވަކިޔުންތެރިއަކަށްވިޔަސް އަހަރެން ގުރުއާންވެސް އެބަ އަހަން. ދެން މިއުޅޭ ސޭޚުންތައް އެހެން ބުނަނީ ކީއްވެ؟ މިއުޒިކް ހަރާމޭ ބުނަނީ ކީއްވެ؟ އެހެން ބުނާ ޝޭޚު ޖުއްބާ ދަށުން ހަތަރު ފައި ފެނިގެން މަގޭ އެކުވެރިއެއްވެސް ބުނި. ގޮރިއްލާއަކަށް ދޫނުކުރާހާ އިސްތަށި ގިނަ ދެފަޔާއި ވެކްސްކޮށްފައި ހުރި ދެފަޔޯ.......މައި ފުޓް......"ސަލާރު ބޯދަށަށް އަތް ލައްވައިގެން އޮވެފައި ހިނިގަނޑެއް ޖަހައިލިއެވެ. ހަތަރުފައި ޚިޔާލަށް ގެނެވުނީއެވެ.\n"މިމީހުން ކިޔަވާ ރާގަށްވުރެ ރީތި ރާގަކަށް މަ ގުރުއާން ކިޔަވާފައިވެސް ޔޫޓިއުބަށް ލާނަން..އެނގިދާނެތާ."ސަލާރު ލުހައިދާންގެ ގުރުއާން އަހަން ފަރުވާތެރިކަމާއެކުގައި އޮތެވެ. ދުވަސްކޮޅަކުން ލަވަކިޔުންތެރިންނަށްވުރެ ގާރީންގެ ނަން އޭނައަށް ފަސޭހައިން އެނގޭނެކަން ނޭގެއެވެ.\nސަމަރު އޮފީހުން ނިކުމެގެން އަންނަތަން ފެނިފައި އަލާޔާގެ ގައިގާ އަލިފާން ރޯވިއެވެ. ހަގީގަތުގައިވެސް ސަމަރު މިތަނުން ވަޒީފާ ހޯދީ އޭނައަށް ޖެއްސުމަށް ހެއްޔެވެ؟ އޭނަ އައިސް އަލާޔާއާއި އަރާ ހަމަކުރިއެވެ.\n"އަހަރެމެން ދެމީހުން އެކީ ވޯކްކުރަން މިޖެހުނީ. މިއުޗުއަލް އަންޑަސްޓޭންޑިން އެއް އޮންނަންވާނެ ދޯ. ކެޓްފައިޓް ކުރި ޒަމާން ހިނގައްޖެ. އަހަރެން ސައިކޭޓްރިކް މައްސަލައެއް ހުރީމަ ޔޯ ހަޒްބެންޑްގެ އޯޕީޑީގައި ވޯކްކޮށް ލިބޭ ފްރީ ޓައިމްގައި ތެރަޕީ ނަގާގޮތަށް ސީއީއޯ ހަމަޖައްސަވާފައި އޮތީ. އެހެންވެ ކުރީބައިގާ މި އެންގީ..ޕްރޮފެޝަނަލްކޮށް ބިހޭވް ކުރުން ނޫންގޮތެއް ނެތް...ސޮރީ ޑިއަރ.."ސަމަރު މާސްކު ތިރިކޮށްގެން ހުރިއިރު ތުންފަތުގައި ލާފައި ހުރި ވިދާ ކުލައަކުން އޭނަގެ ލޮލަށް އުދަގޫވިއެވެ.\n"ޔަޕް ...ޑޮކްޓަރ އައިމަލްގެ ޕޭޝަންޓުންނަށް ގަދަރުކުރަން. ހީޒް ދަ ބެސްޓް ސައިކޭޓްރިސްޓް.......ވަރަށް ޕްރައުޑްވޭ އެންމެންގެ ތެރެއިން އޭނަ ޗޫޒްކުރީމަ.."\n"ޝަޓަޕް އަލާޔާ އަދްނާން. ކަލޭ ކޮންމެހެން މަކަރުވެރި ވާހަކަ ދައްކާނެކަމެއް ނެތް. އަހަންނަށް އައިމަލް ދެކެ ލައިކް ވެވުނުކަން އެނގިގެން އެދޭތެރެއަށް ފުންމައިލީ...." ސަމަރު ލޯ އަޅައިލިއެވެ.\n"އައިމަލް މަގޭ ކަައިރިން އިންނަން އެހީ...ހެހެ" އަލާޔާ އަލިފާނަށް ދަރު އެޅިއެވެ.\nސަމަރުގެ ހިތުގައި ވި ހަސަދައިގެ އަލިފާންގަނޑުގެ ހުޅުގަނޑުގެ ކުލަ މޫނުންވެސް ފާއްދާލާފައި ހުއްޓެވެ.\n"އެއްވެސް ގާ ގަނޑެއްގައި ތި މާކަނާއަކަށް ފައި ހަރުކޮށްލައިގެން ނީދެވޭނެ....."\n"މިފަހަރު ހަރުލާނެ." އަލާޔާ ޔަގީންކަމާއެކު ބުނެލިއެވެ.\n"ވަން މޯ ތިންގް.ލޮލުގެ ފެނުން ގެއްލޭވަރުގެ ވިދާ ލިޕްސްޓިކް ލައިގެން އަދި ނޭވާ ނުލެވޭވަރަށް ސެންޓު ބުރުއްސާލައިގެން އެ ތަނަށް ނުވަންނައްޗޭ. އޭރުން އޭނަގެ ލޮލުގެ ފެނުން ގެއްލި އަދި ވަހާއިހެދި ފެއިންޓް ވެއްޖެއްޔާ..ފޮނި ވަސްގަނޑު ދުއްވަމުން އުޅެންޏާ............ވިސްނާލަބަލަ.." އަލާޔާ ލޮލަށް ގޮތެއްހެދިއެވެ.\n"ކަލެއަށް އަގުބޮޑު ސެންޓާއި އެއްޗެހި ނުލިބި ބަބުރު ވަސް ދުވިޔަސް އަހަރެން ބޭނުންކުރަނީ އެންމެ ހިނގާ ސެންޓް....ނަން އެނގެން ބޭނުންތަ؟ އައިމަލްވެސް ބުނި މީރުވަހޭ ދުވަނީ. އައިމަލްއަށް މި ލިޕްސްޓިކްވެސް ކަމުދޭ.."ސަމަރު މަލާމާތުގެ ގޮތަކަށް ހީލިއެވެ.\n"ސަމަރު އެހާވަރަށް މީހުންގެ ފިރިންނާއި އަޅައިގަންނާކަށް ނުވާނެ. ހީޒް މައިން. އަދި މަގޭ ނެތް އޭނަ ދޫކޮށްލުމުގެ އިންޓެންޝަނެއް. އެއަށްވުރެ ޕްރެޝަސް. ސަމަރު އެހެން ދިމާލެއް ޗެކްކޮށްބަލަ........."\nސަމަރުގެ ނުލަފާ ހުނުންގަނޑު އިވި އަލާޔާގެ ހިތަށް ނުބައިގޮތެއްވިއެވެ. "ނަޓްކޭހަކާއި އަޅައިގަންނަން ހަދައިގެން މޮޔަ މީހާ މަ މަރައިނުލާނެކަމެއްވެސް ނޭގޭ. އީވިލް ލާފްއެއް.............."\nއަލާޔާ ހިތާހިތުން ކިޔާލާފައި ދުރަށް ދާން ހިނގައިގަތެވެ. އޭރު އޭނަގެ ހިތް ނެގިނެގިފައި ޖެހެމުން ދިޔައެވެ.\nއައިމަލް ނިދަން ބޭނުންވީ އެއްކޮށް އަނދިރިކޮށްލައިގެންނެވެ. އަލާޔާގެ ގައިގާ ބައްދާލައިގެން ހަނާއޮތްއިރު އެނދުގެ އަނެއް ފަޅީގައި އޮތް އައިމަލް ދޭތެރެއަކުން ތެޅިގަނެފައި ކޮންމެވެސް އެއްޗެކޭ ކިޔައިލައެވެ. އަލާޔާ ސިހޭގޮތްވިއެވެ. އައިމަލް ނިދީގައި ވާހަކަދައްކަނީ ބާވައެވެ. އޭނަ އަށް އެރޭ އެންމެ ފަހަރަކުވެސް ލޮލު ފިޔަޖަހައިލެވޭނެ ގޮތެއްނުވިއެވެ. އެތައް ޖަޒުބާތުތަކުން ހިތަށް ލިބުނު ލޮޑުކަން އެންމެ ރެއަކުން އޭނަގެ މޫނުގެ ވިދުން ފަނޑުކޮށްލައިފިއެވެ. ތިނެއް ޖަހާ އެހާކަށްހާއިރު ނިދުނުތަނާ ހޭލެވުނީ މީހަކު "އާޒީން" އޭ ކިޔާފައި ގޮވައިލުމުންނެވެ. ފުންމައިގެން ތެދުވެ އަނދިރިކަމުގެ ތެރެއިން ހޯދަ ހޯދާފައި އައިމަލްއަށް ގޮވައިލިއެވެ.\nއައިމަލްގެ މަޑުމަޑު ނޭވާގެ އަޑުން އޭނަ ގަދަ ނިދީގައި ކަން އެނގުމުން ހިތަށް ލިބުނު ބިރުވެރިކަން ބޮޑުވެ އަވަހަށް ކުރުސި ކިޔަންފެށިއެވެ. އަދި ނިކަން ސިއްރު ފިޔަވަޅުތަކެއް އަޅަމުން އަނދިރީގައި އަތް ކާއްތަމުންގޮސް ސްވިޗްބޯޑު ހޯދިއެވެ. އޮރެންޖް ނިދާ ބޮތްކެއްގެ ފަނޑު އަލިކަން ކޮޓަރިތެރެއަށް ފޭދިގެން ދިޔުމާއެކު އައިމަލް އިނީ އެނދުމައްޗަށް ތެދުވެފައެވެ.\n"އެހާ ރީއްޗަށް ބުނީމެއްނު މަށަށް ރޭގަނޑު ނުނިދޭނެއޭ. އެންމެ އަނދިރީގައި ނޫނީ. މިތަނުން ނިކުމޭ. މިބުނީނު ނިކުންނާށޭ..."އައިމަލް ހަޅޭއްލަވައިގަތުމުން ހަނާވެސް ނިދީގައި ކުޑަކޮށް ފުރޮޅިލައިފިއެވެ.\n"ޝަޓަޕް....ކަލެއާއިހެދި ނުވެސް ނިދުނޭ. މަ ހެދުނު ޑިއުޓީއަށް ދާއިރު ރަގަޅަށް ނިދާ ފްރެޝްވެލައިގެން ދާން ބޭނުމީ...ކަލޭ......ކަލޭ ކިހާ ބޮޑު ކަމެއްތަ ދެން..." އައިމަލް އަލާޔާގެ އަތުގައި ހިފާ ދަމަމުންގޮސް ކޮޓަރިން ބޭރަށް ލާފައި ތަންޑު އަޅުވައިފިއެވެ. އަލާޔާ އާދޭސްކުރާފަދަގޮތަކަށް ގޮވިއިރު އެންމެ ހާސްވީ ދަރިފުޅާއިމެދުގައެވެ. އައިމަލް އެހާ ކުޑަ ކަމަކާއި ރުޅިގަދަވެގެން އޭނައާއި ދޭތެރޭ ކަންތައް ކުރިގޮތުން ހިތުގައި އުފެދިގަތް ޝަކުވާއާއިއެކީ އައިމަލްއާއިމެދުވެސް ފާޑުފާޑުގެ ޝައްކައި ވަހުމް އުފެދިގަތެވެ. އަނެއްކާ އިންސާނެއްބާވައޭ ހީކުރެވި މުޅި ގައިން ހީބިހި ނަގައިގަތެވެ.\nހެނދުނު ހޭލެވުނުއިރު އައިމަލް ރޭގެ އެއްވެސް ހާދިސާއެއް ހަނދާން ނެތަސް ބުމަ ކައިރިކޮށްގެން ހުރިގޮތުން ކަމަކާއި ހިތްހަމަނުޖެހިފައިކަން އެނގުނެވެ. އައިމަލް ރުއްސައިގެން އުޅެން މަޖުބޫރެވެ. ހަނާވެސް އޭނަގެ ބުދު ދަމަމުން ކަހަލަގޮތަކަށް ކާބަޔަށް ވަދެ ކުސްތަޅަންފެށީ އެގަޑީގައި އައިސްކްރީމް ނުލިބިގެންނެވެ. އަލާޔާ އެކުއްޖާ ހައްލާލާފައި ގޮނޑިއަކަށް އަރުވާފައި ޗީޒް ފޮތްޗެއް ދިނުމުން ކާން އިނެވެ.\n"ބިސްގަނޑު އަޅާފައި ސެންޑްވިޗެއް ތައްޔާރުކުރާށޭ. ދެން ކޮފީއާއި ކޯނޗެކޭތަ.....އަޅެ މަހާ ހުރިނަމަ..ކިހިނެއް ހަދާނީ؟" އަލާޔާ ޔޫޓިއުބުން ބަލައިގެން އޮމްލެޓް ރެސިޕީއެއް ބަލައިގެން އެކަމާ އުޅެގަތެވެ.\n"އޭނަގެ އަނެއްކާ ޑިސްއޯޑާއެއް ހުރީތަ؟ ލައިކް ބައިޕޯލާ ސްކިޒްފްރީނިއާ......އަބަދު ރުޅި އަންނަން މީހަކު ކަމެއް ކުރީއެއްވެސް ނޫން....ސައިކޯއެއްހެން އުޅޭކަށް ނުޖެހޭނެއްނު.....ރޭގައިވެސް އަސްލު ބިރުވެރިކަމެއްނު އެކުރީ...އައިމަލް މޮޔަ ބޮލަށް އަރައިގެން ހަނާވެސް މަރައިލަފާނެއްނު...." ޚިޔާލުތަކެއްގައި ހުރެ ބިސްގަނޑު އަޅަން ޖައްސާފައި ކޮފީ ގިރަން އެއްފަރާތަށް ޖެހިލިތަނާ އެއްޗެއް އަނދައިގަތް ވަސްނޭފަތުގައި ޖެހިގެން ދުއްވައިގަނެވުނެވެ. ބިސްގަނޑު އަނދާ ދެއްޔަށް ވެއްޖެއެވެ. ދެން އޮތީ އަޅިކޮޅާއި ދެލިކޮޅުގެ ލޯބީގެ ވާހަކައެވެ.\n"އޯނޯ...އޭނަ ރެޑީވާންވާއިރަށް ކޮންމެހެންވެސް އެބަޖެހޭ..." އަލާޔާ ރެސްޓޯރެންޓަކަށް ގުޅާފައި އަވަހަށް ސެންޑްވިޗަކާއި އޮމެލްޓް އަދި ކޮފީ ގެނެސްދޭން އެދުނެވެ. އަދި ހަނާ ސްކޫލަށް ގެންދަން ތައްޔާރުކުރަން ޖެހެއެވެ. ހުރިހާޒިންމާއެއް ބޮލުގައި އަޅުވަން ވުމުން އޭނަ ހަދާންވަނީ މަންމައާއި އާއިލާއެވެ. ހަނާގެ ޔުނިފޯމް އިސްތިރިކޮށް އެކުއްޖާ ފެންވަރުވާ ދަތްއުނގުޅުވާ ސައި ދިނުމަށްފަހު ދަބަސް ތައްޔާރުކޮށްލަދިނެވެ.\n"އައި ވިޝް ހަޔެއްކަ އަތް ހުރިނަމައޭ. މަލްޓި ޓާސްކްވިއްޔަ....ހަޒްބެންޑެއް ހޯދާއިރު ލިސްޓް ގެ އެންމެ ކުރީގައި އަޅާލާ އެހީތެރިވާ މީހެއް ހޯދުން އޮންނަން ޖެހޭނެ....."\nއައިމަލް ކާކޮޓަރިއަށް އައިއިރު ނަސީބަކުން އޮމްލެޓާއި އެއްޗެހި ލިބި އޭނަ ހުރީ ނާސްތާ ތައްޔާރުކޮށްފައެވެ. އައިމަލް ކާންފަށާފައި ބުނީ އޭގައި ދެނީ ހޮޓެލް ރަހަގަނޑުކަމަށާއި މެންދުރަށް މަހާއި ފަރާޓާ ފިހެދިނުމަށެވެ. އޭނަ ކޮންމެ ގަޑިއެއްގައި ކާނީ ގެއިން ކަމުގައި ބުނުމުން އަލާޔާ ހިންދިރުވާލައިފިއެވެ. އޭނައަށް ޖެހޭނީ ކޮންމެވެސް މީހަކަށް މުސާރަ ދީފައި މި މަސައްކަތްކުރުވާށެވެ. ހީވާގޮތުން ލިބޭ މުސާރާކޮޅު ޚަރަދުވާނީ އައިމަލްގެ ކެއުމަށެވެ. ވަކި އެއްޗެއް ކާން ޝަރުތުކުރާތީ އޭނަ ފޫހިވިއެވެ. މި ބޮޑާ ފިރިހެނާއާއި އިނީ ކީއްވެހެއްޔެވެ؟ އިރުގަނޑަކަށް ހަނދާންނެތިފައި ހުރެފައި މޫނަށް ވައްތަރެއް ޖައްސައިލި ވަގުތަކީ އައިމަލްވެސް އޭނަގެ މޫނަށް ނަޒަރު ހިންގައިލި ވަގުތެވެ. އަލާޔާ ވަގުތުން މޫނުމަތި ރީތިކޮށްލައިފިއެވެ.\n"އައިމަލްއަކާއި ދިމާލަށް ނޫން...."\n"މަށާއި ދިމާލަށް ވައްތަރު ޖެއްސިއްޔާ ހަންގަނޑު ވިއްޔަ ދަމައިގަންނާނީ.....ބީ ކެއަރފުލް އިނގޭ...."އައިމަލް ހިނިގަނޑެއް ޖަހައިލުމުން އެހެން ބުނީ މަޖަލަކަށް ކަމަށް އަލާޔާ ނިންމިއެވެ.\n"ހަނާ ސްކޫލަށް ގެންގޮސް ބަލާ ދާންވެސް މަގޭ ޒިންމާއަކަށް ވީ ދޯ........." އައިމަލް ފާޑަކަށް ކިޔައިލިއެވެ.\nއައިމަލް ހަނާއަށް ބަލައިލިއިރު އެލޮލުން ފެނުނީ ކޮން ކުލަވަރެއްކަން ނޭގުނަސް އެކަމާއިމެދު އަލާޔާ ނުތަނަވަސްވިއެވެ. އެއީ ކީއްވެކަމެއް އޭރު އަލާޔާއަކަށް ވިސްނައިގަންނާކަށް ނޭގުނެވެ.\n"ހަނާ ސްކޫލަށް ދާ ގަޑިއާއި ނިމޭގަޑިއަށް ބަލާގޮސް އަދި ހަވީރު ސްވިމިން ކްލާހަށްވެސް ގެންދަން ޖެހޭ...އެގަޑީގައި އަހަރެން ހުންނާނީ ޑިއުޓީގައި. އައިމަލް ގެންގޮސްދޭނަންދޯ..................." ބުނަން ޖެހިލުންވެފައިވާ ކަހަލަ ގޮތަކަށް އަލާޔާ ބުނެލިއެވެ.\n"ހޫމް ދެން ސްޓެޕްދަރިއެއް ވިޔަސް މަ ކިހާ ލޯބިވާނެ........." އައިމަލް ޖުމްލަ މެދުކަނޑައިލިއެވެ. އޭނަގެ ހިތުގައި ހަނާއަށްޓަކާ އޮތީ ލޯބިކަމެއް ނޫނީ އެހެން ޖަޒުބާތެއްކަމެއް ނޭގެއެވެ. ޔަގީނުންވެސް އަދި އައިމަލްގެ އަމަލުގައި "ބައްޕަ"ކަމުގެ އެއްވެސް ސިފައެއް ނެތެވެ. ހަނާއަށްޓަކާ ކުލުނެއް އޮތްހެނެއްވެސް ހިޔެއްނުވެއެވެ. އެ ނަޒަރުގައިވާ އެއްޗެއް ދެނެގަނެވޭވަރަށް ވުރެ ފުން ސިއްރުވެރި ލޮލެކެވެ.\nސަލާރު ކުޑަދޮރު ކައިރީ ހުރެ ބަލައިލުމައެކު ނަޒަރު ހުއްޓުނީ ކުރިމަތީގައި ހުރި ފަޅުގެއަށެވެ. ފަޅުގެއެކޭ ބުންޏަސް މިހާރު ފަޅުގޭގައި އައިމަލްއާއި އަލާޔާ ދިރިއުޅެން ފެށުމުން އެގޭގައި ކޮންމެވެސް ވަރަކަށް ދިރުންވާކަން އެނގެއެވެ. ސަލާރު އެންމެ ފޫހިވީ ބަންގާޅީ ފިރިހެންކުދިންތައް ގަސްކަނޑާ މަންޒަރުފެނިފައެވެ. ކުކުޅުތައް ފަނަށް އަރާ ގެވެސް މެއެވެ. އެސޮރުމެންގެ ހާލިވެސް ނައްތައިލާ ދުނިޔެއިން އެންމެ ދިރުމެއް ނަމަވެސް މަދުކޮށްލީއެވެ. ޒާލިމު ނުބައި ބަޔެކެވެ.\n"ސަލާރު....މަންމަ ކާން އެބަގޮވާ..." ސަމަރު ދޮރުމައްޗަށް އެރިއެވެ.\n"މިހާރު އެބަވިސްނަން އެ ގަހަށް އަރާ ކުކުޅުތައް އެޑޮޕްޓްކުރަން. ކުކުޅު ނިދަން އަރާ ގަސްވިއްޔަ ކަނޑައިލީ.." ސަލާރު ބުނެލިއެވެ.\n"އެއްކަލަ ސޭކު ވާހަކަ އެފެށީ. ތިހެން އުޅެގެން އިންނާނެ މީހެއްވެސް ނުވާނެ.."ސަލާރުގެ މައުސޫމްކަމާއި ޖަނަވާރާއި ދޫންޏަށް ލޯބިކުރާވަރަކީ ފިރިހެނުންގެ ގައިގާ ހުންނަން ޖެހޭ ސިފައެއްކަަށް ސަމަރު ނުދެކެއެވެ. ފިރިހެނެއްގެ ހިތް މަޑުވިޔަސް މިއީ ބޮޑުވަރު ނޫންހެއްޔެވެ؟ ސަލާރު ގެންގުޅުނު ދޫނިތަކާއި ބުޅާތައް މަރުވެގެން ކުޑައިރު ރޮއިހޭރި ނުކައި ނުބޮއި އުޅޭގޮތުން މަންމަ ކިތަންމެ ފަހަރު ނަފްސާނީ ޑޮކްޓަރަށްވެސް އެކުއްޖާ ގެންދާން ޖެހުނެވެ. ޑޮކްޓަރު ބުނީ ނަފްސާނީ މައްސަލައެއް ނޫންކަމުގައެވެ. ބައެއް އިންސާނުންގެ ތަބީއަތުގައި ހުންނަގޮތުން ޖަނަވާރުތަކަށް ލޯބިކުރަނީއެވެ. ޑޮކްޓަރު ދެކުނުގޮތުން އެއީ މާތް ސިފައެކެވެ.\nރޭގަނޑު ނުވައެއް ޖަހަމުން ދިޔައިރު އައިމަލް ހަނާ ގެންގޮސް އެނދަށް ލާފައި ކޮޓަރީގައި ނިދާ ބޮކި ދިއްލާލައިފިއެވެ. ހަނާ މަޑުމަޑުން ރޯންފެށިއެވެ."މަންމިއަށް ގުޅަން ބޭނުން ޕްލީޒް......."\n"ހަނާ، އިތުރަށް އެންމެ އެއްޗެކޭ ކިޔަސް މިތާ ވަލުތެރެއަށް ލާނީ. އަނދިރީގެ ތެރޭގައި ފުރޭތަ އަރާ ހަނާގެ ލޯ އުފުރައިލާނެ. ކިޔާދެންތަ ވާހަކައެއް؟" އައިމަލް ކިޔާދިނީ ބަސްނާހައިގެން އެކުއްޖާގެ މަންމަ އެކުއްޖާ ވިއްސާރަ ރެއެއްގައި ގެއިން ބޭރަށް ލުމުން ޖިންނި އެކުއްޖާ ގޮވައިގެން އުދުއްސައިގަތް ވާހަކައެވެ. ފަހު ދުވަހު ކުއްޖާގެ މަންމައަށް ކުއްޖާ ފެނުނީ ފުރާޅުމަތީގައި އޮތްވައެވެ. ދެލޯ އުފުރާލާފައެވެ.\n"ހަނާ މަންމަ ކައިރީ އެއްވެސް ވާހަކައެއް ބުނެފިއްޔާ ފުރޭތައަށް ދޭނީ...ފުރޭތައަށް ގުޅަންތަ؟" އައިމަލް ފޯނުނެގިއެވެ.\n"ނޫން ނޫން..ޑެޑީ ނުގުޅާ..ހަނާ ބަސް އަހާނަން.." ބިރުންގޮސް ރޫރޫޫ އަޅައިގަތުމާއެކު އެކުޑަ ދެއަތް ހޫރައިލިއެވެ.\n"ގުޑް ގާލް....ދެން ބަސްއަހައިގެން ނިދާ.." އައިމަލް ރަޖާ ރީތިކޮށްލާފައި ނުކުމެގެން ދާން ހިނގައިގަތެވެ." އަހަރެން ބޭރުގައި އިންނާނަން އިނގޭ......"\nއައިމަލް ކޮޓަރީގެ ދޮރު ލައްޕާލުމަށްފަހު އިރުގަނޑެއްވާންދެން ބޭރުގައި މަޑުކޮށްލައިގެން ހުރިއިރު އިތުރު އަޑެއް ބަޑެއް ނީވުނެވެ.\nފަނަރަވަރަކަށް މިނިޓްފަހުން އައިމަލް ހުރީ ސަމަރުގެ ކޮޓަރީގައެވެ. ރުގުޔާ ކުރާށެވެ.\nސަލާރު އޭނަގެ ލޯބިވާ ބެލާ ގޮވައިގެން ގޮނޑުދޮށުގައި ހިނގާލަން ދިޔައިރު އޭނަ ހުރީ ހުދު ޓީޝާޓަކާއި ނޫ ސޯޓެއްލައިގެންނެވެ. ފަން އިސްތަށިކޮޅު ވިހުރެމުން ދިޔައެވެ. ދެތިން އަންހެންކުދިން ޓިކްޓޮކް މަންޒަރެއް ނަގަން ތިބެފައި ސަލާރު އަރާ ހަމަވުމުން ވާހަކަދައްކާ ހިތުން ގޮވައިލިއެވެ.އެކުދިން ވާހަކަދައްކަން ފެށީވެސް އިނގިރޭސި ބަހުންނެވެ.\n"ޔޫ ލުކް ޔޫރަޕިއަން ބޯއި. އެންޑް ޔޯ ކެޓް އިޒް އައުސަމް ލައިކް ޔޫ އެންޑް ލުކިން ބްރިޓިޝް. ޔޫ ލުކް ސޯ ލޯންގް........"\n"ނޫނޭ ހަމަ ދިވެއްސެއް..." ސަލާރު މަޑުކޮށްލިއެވެ.\n"މޫވީސްޓާރެއްތަ؟ކޮރެއަން ޑްރާމާއަކުން ފެނުނު..." އަންހެންކުއްޖަކު ތުއިވެގަތެވެ.\n"ނޫން....ޑޮކްޓަރެއް..." ސަލާރު ހީލިއެވެ.\n"ވޯ....ޑޮކްޓަރ......ހާދަ ބެސްޓޭ..ކޮންކަހަލަ.....މިބުނީ ސާޖެންޓެއްތަ؟ ނޫނީ ގޭ ޑަކުތަރު؟ ސައިކޯޑޮކްޓަ؟"\n"ޖަނަވާރަށް ބޭސްކުރާ ޑޮކްޓަރެއް....ވެޓެއް..."\nއަންހެންކުދިންގެ އަނަގަޔަށް ހެދިގޮތުން ސަލާރު ހިނިއައެވެ. އެކުދިންވެސް ފޫހިވީކަން ނޭގެއެވެ. ސަލާރު ދުރަށް ދާން ހިނގައިގަތީ އެކުދިންނަށް ޝޮކެއް ދީފައެވެ.\n"ޔާނާ.. ސާބަހޭ ބްރޯކަން އިންގްލިޝް ވެގަތީ މާ ޗިލް ވާންތަ؟ "\n"މަށަށް އޭނަ ވަރަށް އިނަސެންޓް އެންމެ ކުރިން ހީވީވެސް ޔަންގް ބޯއިއެއްކަމަށޭ. ވެޓެކޭ ބުނީމަ މަ ގަސްތުގައި އަނގަ ޗޭކޮށްލީ. އެކަމަކު އޭނަ ވަރަށް ހޮޓް..އައި ހޯޕް އަލާޔާ ނޫނީ ސަމަރުގެ ލޮލުގައި މި ބޯއި އަޅައިގަތުމުގެ ކުރިން މަށަށް ލިބޭނެކަމަށް. އަދި ނަމްބަރު ހޯދަން ޖެހޭނެ...މަޑުކޮށްލައްޗޭ..." ޔާނާ އެކުއްޖާގެ ފަހަރުން ދުއްވައިގަތީ ފައިވާން އަތަށް ނަގަމުން ދޮންވެލިގަނޑުމަތީ ފިޔަވަޅުގެ ނިޝާން ދޫކުރަމުންނެވެ.\nއަލާޔާ ހައިރާންވީ ސަމަރު އައިމަލް ބަލިމީހުން ބަލާ ކޮޓަރީގައި މާ ގިނައިރުވާން ފެށުމުންނެވެ. ބަލިމީހަކު ނެތްކަމަށް ސިސްޓަމުން ދައްކައެވެ. ސަމަރުއަށް އެތަނުން ނިކުންނަން ނޭގިގެން އުޅެނީ ކީއްވެހެއްޔެވެ؟ އެންމެފަހުން ކެތްނުކުރެވިގެން ގޮސް ދޮރުގެ ތަޅުގައި ހިފާލައިފިއެވެ.


Dhuvas Nufuraa Vihei Eh Maabandu Thin Kudhin Niyaavehjje ދުވަސް ނުފުރާ ވިހެއި އެއްމާބަނޑު ތިން ކުދިން ނިޔާވެއްޖެ – Huvadhoo News Dhuvas Nufuraa Vihei Eh Maabandu Thin Kudhin Niyaavehjje Huvadhoo News\nދުވަސް ނުފުރާ ވިހެއި އެއްމާބަނޑު ތިން ކުދިން ނިޔާވެއްޖެ\nމާލޭގައި ދުވަސް ނުފުރާ ވިހެއި އެއްމާބަނޑު ތިން ކުދިން ނިޔާވެއްޖެއެވެ.\nމައުލޫމާތު ލިބިފައިވާ ގޮތުގައި ދުވަސް ނުފުރާ އައިޖީއެމްއެޗްއަށް ވިހެއީ އެއްމާބަނޑު ތިން ފިރިހެން ކުދިންނެވެ. މިކުދިން ނިޔާވެފައިވަނީ ވޯޓަރ ބޭގު ފަޅައިގެން ގޮސްގެން ކަމަށްވެސް މައުލޫމާތު ލިބިފައިވެއެވެ.\nމާލޭގައި ދިރިއުޅޭ އައްޑު ދެމަފިރިއަކަށް ލިބުނު މިކުދިންގެ މަރާ ގުޅޭގޮތުން އޮންލައިން ނޫސް “މިހާރު” އަށް މައުލޫމާތު ދެއްވަމުން ކުދިންގެ ބައްޕަ ބުނީ، އަންހެނުންގެ ބަނޑަށް ފަސް މަހުގައި ތިން ކުދިން އުފަންވުމާ ހަމައަށްވެސް އެއްވެސް މައްސަލައެއް ދިމާވެފައިނުވާ ކަމަށާއި، މިއަދު ހެނދުނާ ހަމައަށްވެސް ހުރިހާ ކަމެއް ރަނގަޅު ކަމަށެވެ.\n“ބަނޑަށް ފަސް މަހުގައި ވޯޓާ ބޭގް ފަޅައިގެން އެ ދިޔައީ. އެމީހުން [އައިޖީއެމްއެޗް] އިން ބުނަނީ ބޮޑުވާނެ ޖާގަ ނުލިބިގެން ޕްރެޝާ ވެގެން ވޯޓާ ބޭގް ފަޅައިގެން ދިޔައީ ކަމަށް ކެއްސާލިތަނާ. އަންހެނުން ތަންކޮޅެއް ކުޑަކޮށް ހުންނާނީ. ދެން އެހެން ލަފާކުރެވެނީ،” އަސްރު ނަމާދުގެ ފަހުން ބޭއްވި ތިން ކުދިންގެ ޖަނާޒާއަށް ފަހު އާސަހަރާގައި ހުރެ އަހްމަދު ކިޔައިދިނެވެ.\nއޭނާ ބުނި ގޮތުގައި އަނބިމީހާ ބަލިވެއިން ފަހުން ކްލިނިކަށް އަދި ފަހުން އައިޖީއެމްއެޗަށް ގަވާއިދުން އައީ ދައްކަމުންނެވެ އަހްމަދު ބުނި ގޮތުގައި ތިން ކުދިން ނިޔާވީ އުފަންވިތާ ގަޑިއެއްހާއިރު ވެސް ވީ ފަހުންނެވެ. އެއީ އުފަންވުމާ އެކު އެންއައިސީޔޫއަށް ގެންގޮސް އެތަނުގަ އެވެ.


ކީލިއަން އެމްބާޕޭ: ރޭގެ މެޗުގައި އޭނާ ވަނީ މޮޅު ކުޅުމެއް ދައްކައި ދެގޯލު ޖަހާފައި ---ފޮޓޯ: ޔޫރޯސްޕޯޓް\nޒުވާން ތަރި ކީލިއަން އެމްބާޕޭ އިންސްޓަގްރާމުގައި ދިން މެސެޖަކުން އޭނާގެ ޓްރާންސްފާ އާއި މެދު ގިނަ ސުވާލުތަކެއް އުފެދިއްޖެ އެވެ.\nމާދަމާ ރޭގެ ނިޔަލަށް މިފަހަރުގެ ޓްރާންސްފާ މާކެޓްގެ ދޮރު ބަންދު ވާއިރު، މިހާރު އެންމެ ގަދަޔަށް ފުޓްބޯޅައިގެ ޖައްވުގައި ގުގުމަމުންދާ އަޑަކީ އެމްބާޕޭ ޕީއެސްޖީ ދޫކޮށް ރެއާލް މެޑްރިޑަށް ބަދަލުވާން އުޅޭ ވާހަކަ އެވެ.\nއެމްބާޕޭއާއެކު ޕީއެސްޖީން ހަދާފައިވާ ކޮންޓްރެކްޓް ހަމަވާނީ މިއަންނަ އަހަރުގެ ޖޫން މަހަށެވެ. ނަމަވެސް ރެއާލުން ފޫގަޅާފައި ހުރީ މިއަހަރުގެ ޓްރާންސްފާ މާކެޓުގައި ބޮޑު އަގެއް ދީގެން ނަމަވެސް އެމްބާޕޭ އެޓީމަށް ގެންދިއުމަށެވެ. އެގޮތުން ރެއާލުން ޕީއެސްޖީއަށް ހުށަހެޅި ފުރަތަމަ ބިޑަށް ޕީއެސްޖީން ނޫނެކޭ ބުނުމުން ރެއާލުން ވަނީ ދެވަނަ ބިޑެއް ހުށަހަޅާފަ އެވެ.\nމިހާރު ރެއާލުން އިންތިޒާރު ކުރަމުން ދަނީ މިރޭ ރާއްޖެ ގަޑިން ނުވައެއް ޖެހުމުގެ ކުރިން ޕީއެސްޖީން ވަކި ގޮތެއް ނިންމައި އެކަން އަންގަން ދެނެވެ. މި އެއްބަސްވުމުގައި ޕީއެސްޖީން އެއްބާރުލުން ނުދީފި ނަމަ ދެ ކްލަބުގެ ދެމެދުގައި އޮތް ގުޅުން ކަނޑާލުމަށް ރެއާލުން ވަނީ ނިންމާފަ އެވެ.\nއަނެއްކޮޅުން މިއަދާއި ހަމައަށް ވެސް އެމްބާޕޭ ހުރީ ރެއާލްއަށް ބަދަލުވާން ކެތްމަދުވެފަ އެވެ. ޕީއެސްޖީން އޭނާގެ ކޮންޓްރެކްޓް އާކުރަން ތިން ފަހަރެއްގެ މަތިން މަސައްކަތް ކުރި ނަމަވެސް އެމްބާޕޭ ވަނީ އެކަމަށް އިންކާރު ކޮށްފަ އެވެ. އެހެން ކަމުން ރެއާލްގެ އުންމީދު އާވެ އެމީހުން އިންތިޒާރު ކުރަމުން ދިޔައީ އެމްބާޕޭ އެޓީމަށް ގެނެވޭނެ ދުވަހަކަށެވެ.\nއެކަމަކު މިއަދު އިންސްޓަގްރާމުގައި އެމްބާޕޭ ކުރި ޕޯސްޓަކާއި އެކު މިހާރު މިވަނީ މަންޒަރު ބަދަލުވާން ފަށާފަ އެވެ. ރެއިމްސް އާއި ރޭ ބައްދަލުކުރި މެޗުގެ ފޮޓޯ އަކާއި އެކު އެމްބާޕޭ ވަނީ “ތިން ޕޮއިންޓް… ދެ ގޯލު.. ފުރިހަމަ ރެޔެއް” ކެޕްޝަންގައި ޖެހުމަށްފަހު ޕޯސްޓް ކޮށްފަ އެވެ.\nމިއީ އެއްބަޔަކު ގަބޫލުކުރާ ގޮތުގައި މި ސީޒަނުގައި އޭނާ ޕީއެސްޖީގައި މަޑުކުރަން ވިސްނާ ކަމުގެ ހެއްކެކެވެ. އެއީ ޕީއެސްޖީގައި ރަނގަޅު ފެށުމަކާއި އެކު ލީގު 1 ގެ އިތުރުން ޗެމްޕިއަންސް ލީގު ކާމިޔާބު ކުރަން އޭނާ ވިސްނަމުންދާ ކަމުގެ ނިޝާނެއް ކަމަށް އެއް ބަޔަކު ގަބޫލުކުރެ އެވެ. އެހެން ވެއްޖެ ނަމަ މިއީ ރެއާލްގެ ހުވަފެން ފެނަށް ދާނެ ކަމެކެވެ.\nސޯސަންވިލާގައި ދިވެހިބަހުގެ ޚާއްސަ ކްލާސްތަކެއް ފަށައިފި\nއަނެއް ބަޔަކު ގަބޫލުކުރާ ގޮތުގައި މިއީ ޕީއެސްޖީގައި އޭނާ ކުޅުނު ފަހު މެޗު ރަނގަޅު ގޮތަކަށް ނިންމާލެވުމުން ކުރި ޕޯސްޓެކެވެ. ރޭގެ މެޗުގައި އެމްބާޕޭ ދެ ގޯލު ޖެހިއިރު، މެސީގެ ފުރަތަމަ ފެނިލުމަށްވުރެ އެއް ބައެއްގެ ސަމާލުކަން އަމާޒުވީ އެމްބާޕޭގެ މޮޅު ކުޅުމަށެވެ. މި ސީޒަންގައި އެމްބާޕޭ ރެއާލްއަށް ބަދަލުވާ ނަމަ ރޭގެ މެޗު ވެގެންދާނީ ޕީއެސްޖީގައި އޭނާގެ ފަހު މެޗަށެވެ.\nހަމަ ޔަގީނުންވެސް ޕީއެސްޖީން އެމްބާޕޭ ދޫކޮށްލާކަށް ބޭނުމެއް ނޫނެވެ. އަދި ރިޕޯޓުތައް ބުނާ ގޮތުން ރެއާލުން މިހާރު ހުށަހަޅާފައިވާ ބިޑު ވެސް ޕީއެސްޖީން ގަބޫލެއް ނުކުރާނެ އެވެ. އެޓީމުން ގަބޫލު ކުރާ ގޮތުގައި އެމްބާޕޭ އަކީ އެއަށްވުރެ މާ އަގުބޮޑު ކުޅުންތެރިއެކެވެ. ރެއާލުން އެންމެ ފަހުން ބިޑް ހުށަހެޅީ 170 މިލިއަނުގެ އިތުރުން އެޑް އޮންސްގެ ގޮތުގައި 10 މިލިއަން ޔޫރޯ ޕީއެސްޖީއަށް ދިނުމަށެވެ.


Allied Travelers Protection Plan: Dhathuru Matheegai Kurimathivaa Kankamugai Rakkaatherikan Libeyne - Vaguthu\nއެލައިޑް ޓްރެވެލަރސް ޕްރޮޓެކްޝަން ޕްލޭން: ދަތުރު މަތީގައި ކުރިމަތިވާކަންކަމުން ރައްކާތެރިކަން ލިބޭނެ\nއެލައިޑް ޓްރެވެލަރސް ޕްރޮޓެކްޝަން ޕްލޭން ލޯންޗުކުރުމުގެ ޙަފްލާގެ ތެރެއިން- ވަގުތު އިމޭޖަސް: އަޝްހާދު އަބްދުﷲ\nއެލައިޑް އިންސުރެންސްގެ ފަރާތުން "އެލައިޑް ޓްރެވެލަރސް ޕްރޮޓެކްޝަން ޕްލޭން" ރަސްމީކޮށް ލޯންޗްކޮށްފިއެވެ.\nމިހާރު އާޓް ގެލަރީގައި ކުރިއަށްދާ ވެކޭޝަން އެކްސްޕޯގެ ތެރެއިން ޕްލޭން ލޯންޗްކުރިއިރު، އެ ޕްރޮޑަކްޓަށް ހާއްސަ ވެބްސައިޓެއްވެސް ވަނީ ތައާރަފްކޮށްފައެވެ.\nމި ޓްރެވެލަރސް ޕްރޮޓެކްޝަން ޕްލޭނަކީ ރާއްޖެއަށް ބޭރަށް ދަތުރުކުރައްވާ ދަތުރުވެރިޔާއަށް ދަތުރު މަތީގައި ކުރިމަތިވާކަންކަމުން ރައްކާތެރިކަން ލިބޭ ގޮތަށް ފަރުމާކޮށްފައިވާ ޕްލޭނެކެވެ. އެގޮތުން މި ޕްލޭންގެ ހާއްސަ ވެބްސައިޓް މެދުވެރިކޮށް ކަސްޓަމަރަކު ބޭނުންވާ ކޮންމެ ތަނެއްގައި ހުރެގެންވެސް ރައްކާތެރިކަމާއެކު ޕްލޭން ނެގުމަށް ބޭނުންވާ ޓްރާންސެކްޝަން ފުރިހަމަ ކުރެވޭނެއެވެ.\nމި އިންސުރެންސް ޕްލޭން އިން ދަތުރުމަތީގައި ދިމާވާ ގިނަ ކަންތަކެއް ކަވާކޮށްދޭނެއެވެ. އެގޮތުން ޓްރިޕް ކެންސެލޭޝަން، ބެގޭޖް ލޮސް، ނެޗުރަލް ޑިޒާސްޓާސް، ޝެންގހެން ކަވާ އަދި އެމާޖެންސީ މެޑިކަލް އެކްސްޕެންސްވެސް ކަވާކޮށްދޭނެެެވެ. އަދި އެކި ކަހަލަ އެޑްވެންޗާ ހަރަކާތްތައްވެސް ކަވާކޮށްދިނުމާއެކު، ފައިސާ ވަގަށް ނުވަތަ ގެއްލިއްޖެ ހާލަތެއްގައި އޭގެ ކަވާ އަދި 24 ގަޑިއިރުގެ މެޑިކަލް އެސިސްޓްނެސް ލިބިގެން ދާނެއެވެ.\nމީގެ އިތުރުން، ބިޒްނަސް ޓްރެލާސްއިންނަށް އެ ދަތުރު ކެންސަލް ކުރަން ޖެހިއްޖެ ހާލަތެއްގައި އެލައިޑް އިންސުރެންސް މި ޕްލޭން މެދުވެރިކޮށް ކަވާކޮށްދޭނެއެވެ.\nއެލަައިޑް އިންސުރެންސް ކުންފުނީގެ މާކެޓިންގ މެނޭޖަރ ނިއުޝާދް ޝަރީފް ވިދާޅުވީ، ކުރީގެ ޓްރެވެލް ޕްލޭނާއި ހިލާފަށް މިފަހަރުގެ ޕްލޭން އިން ކަވަރޭޖް ލިބޭ ހާލަތްތައް އިތުރުކޮށް ކޮންމެ ހާލަތަކަށް ލިބޭ ޓޯޓަލް ލިމިޓްވެސް އިތުރުކޮށްފައިވާކަަމަށެވެ.\nއަދި އާ ޕްލޭން މެދުވެރިކޮށް ވިޔަފާރި ދަތުރުތަކަށް ނުވަތަ ޗުއްޓީ ދަތުރުތަކަށްދާ ފަރާތްތަކަށް ދަތުރުގެ ބޭނުމާއި ގުޅުވައިގެން އިތުރު އޮޕްޝަނަލް ކަވާރވެސް އޭގައި ހިމަނާފައިވާނެ ކަމަށެވެ.\n"މިސާލަކަށް ޗުއްޓީއަކަށް ޔޫރަޕަށް ވަޑައިގަންނަވާ ބޭފުޅަކު ވިންޓަރ ސްޕޯޓްސް ތަޖުރިބާ ކޮށްލައްވަމް އެދޭނަމަ، އޮޕްޝަނަލް ކަވާއެއްގެ ގޮތުގައި ވިންޓަރ ސްޕޯޓްސް ހިމެނިދާނެ. އެއިރުން ކުޅިވަރަކާއި ގުޅިގެން ކުރިމަތިވާ ޖިސްމާނީ ގެއްްލުމާއި، މާލީ ގެއްލުންވެސް ޕްރޮޓެކްޝަން ޕްލޭންގެ ދަށުން ކަވަރު ކުރާނެ"، ނިއުޝާދު ވިދާޅުވިއެވެ.


ޞަލީބީންނާއި އެއުރެންގެ އެހީތެރިންނަށްވާ އިންޒާރެއް! – Page2– ۞ Haqqu.info\n10/09/2016 04/09/2016 އަބޫ ޔޫސުފް\nއޭ ޞަލީބީންނޭވެ! ކަލޭމެންގެ އެހީތެރީންގެ ހަނގުރާމައިން އެއްވެސް މަންފާއެއް ނުލިބުނު ކަން ކަލޭމެން ނުދަނަނަނީ ހެއްޔެވެ؟ އަދި ކިއެއް ހެއްޔެވެ؟ ދުވަހަކުވެސް ނުކުރާނެއެވެ. އޭ ޔަހޫދީންގެ ހިމާރެވެ! އަބަދަކު ވައިގެ މަގުން ހަނގުރާމަ ކުރިއަށް ނުގެންދެވޭނޭ ކަން ކަލޭ ނުދަންނަނީ ހެއްޔެވެ؟ ނުވަތަ ކަލޭ ތަބަޢަވާ މޮޔަ ބުޝްއަށް ވުރެ މާ މޮޅުކަމުގައި ކަލޭ ހިތީހެއްޔެވެ؟ އެނާ ޞަލީބީންގެ ލަޝްކަރުތައް އެއްގަމު މަގުން ގެނެސް މުޖާހިދުންގެ އަލިފާނުގެ ދަށަށް ލިއެވެ. އެހެނެއް ނޫނެވެ. ކަލޭ ތީ އެއަށްވުރެވެސް ބޮޑު މޮޔައެކެވެ.\nއޭ އޮބާމާއެވެ! އިރާޤުން ފޭބީކަމުގައި ކަލޭ މީގެ ހަތަރު އަހަރުކުރިން ދަޢުވާ ކުރިއެވެ. އެހައި އިރުންވެސް ކަލޭތީ ދޮގުވެރިއެކޭ އަހަރެމެން ބުނީމެވެ. ކަލޭމެންގެ ލަޝްކަރުތައް ނުފައިބާނެ ކަމަށާއި، އަދި ފޭބި ނަމަވެސް ދުވަސްކޮޅެއް ފަހުންނަމަވެސް އެނބުރި އަންނާނޭ ކަމުގައި އަހަރެމެން ބުނީމެވެ. ކަންވީ އެހެނެވެ. ކަލޭމެން ނުފައިބައެވެ. އެހެނެއްކަމަކު ކަލޭމެންގެ އައުވާނުންގެ ފުރަގަހުގައި އެއްބަޔަކު ފޮރުވާފައި ދެން ބާކީ ތިބި ބަޔަކު ކަލޭމެން ބޭލީއެވެ. ކުރިއަށްވުރެ ބޮޑު ލަޝްކަރަކާއެކު ކަލޭމެން އެނބުރި އަންނާނެއެވެ. ކަލޭމެން އެނބުރިއަންނާނެއެވެ. އެކަމަކު ކަލޭމެންގެ މަދަދުގާރުންގެ ކިބައިން ކަލޭމެންނަށް އެއްވެސް މަންފާއެއް ނުކުރާނެއެވެ. އަދި ކަލޭމެންނަށް އެނބުރި ނާދެވިއްޖެނަމަ، ﷲގެ އިޒުނަފުޅާއެކު ކަލޭމެންގެ ބިމަށް އަހަރެމެން އަންނާނަމުއެވެ.\nއޭ ޔަހޫދީންގެ ޚިމާރެވެ! އެމެރިކާއިން ދެން އެއްގަމު މަގުން ހަނގުރާމައެއް ރުކުރުވާނުލާނޭ ކަމުގައި މިއަދު ކަލޭ އެބަ ދަޢުވާކުރެއެވެ. ނޫނެކެވެ! ކަލޭ އެކަން ކުރާނެއެވެ. އަދި ކަލޭގެ ލާޝްކަރުތައް ކޫއްތޭނެއެވެ. އެއްގަމަށް ފައިބާނެއެވެ. އަދި އެއުރެންގެ މަރާއި، ކައްވަޅާއި، ހަލާކާއި ބައްދަލުވާނެތެވެ.\nއޭ އޮބާމާއެވެ! އެމެރިކާގެ އަތްދިގުކަމަށާއި އަދި އެ އަތް ބޭނުން ދިމާލަކަށް ފޯރާނޭ ކަމުގައި ކަލޭ އެބަ ދަޢުވާ ކުރަމުއެވެ. އެހެންކަމަށްވަނީ ނަމަ، ދަންނާށެވެ! ވަޅި ތޫނުވެފައި ހަރެވެ. އެއިން އަތްތަކާއި ބޯތަށް ކަނޑައެވެ. އަދި އަހަރެމެންގެ ރައްބު ކަލޭމެންގެ މައްޗަށް ބައްލަވާ ވޮޑިގެންވެއެވެ.\n[ކަލޭގެފާނުގެ ވެރިރަސްކަލާނގެ، عاد ބާގައިމީހުންނާމެދު ކަންތައް ކުރެއްވިގޮތް ކަލޭގެފާނަށް އެނގިވަޑައިނުގަންނަވާތޯއެވެ؟ ¤ އެއީ ތަނބުތަކުގެ ވެރި، إرم އެވެ ކިއުނު ރަށުގެ أهل ވެރިންނެވެ. ¤ އެ ބިނާތަކަކީ، ރަށްތަކުގައި އެފަދަ ބިނާތަކެއް ހެދިފައި ނުވާފަދަ ބިނާތަކެކެވެ. ¤ އަދި ثمود ބާގައިމީހުންނާ މެދުގައިވެސްމެއެވެ. އެއުރެންނީ، ވާދީގައި ހިލަކަނޑައި، ގެދޮރު އަޅައި އުޅުނު މީހުންނެވެ. ¤ އަދި ލަޝްކަރުތަކުގެ ވެރި فرعون އާ މެދުގައިވެސްމެއެވެ. ¤ އެއުރެންނީ، ރަށްތަކުގައި އަނިޔާވެރިކަމުގައި ހައްދުފަހަނަޅައިފައިވާ މީހުންނެވެ. ¤ ފަހެ، އެއުރެން އެ ރަށްތަކުގައި ފަސާދަވެރިކަން ގިނަކުޅައޫއެވެ. ¤ ފަހެ، ކަލޭގެފާނުގެ ވެރިރަސްކަލާނގެ އެއުރެންގެ މައްޗަށް عذاب ގެ ބާވަތްތައް އޮއްސެވިއެވެ. ¤ ހަމަކަށަވަރުން، ކަލޭގެފާނުގެ ވެރިރަސްކަލާނގެ (އެއުރެން ކުރާ ކަންތައް) ބެއްލެވުމުގައި ވޮޑިގެންވާކަން ކަށަވަރެވެ.] (ސޫރަތުލް ފަޖްރު: 6-14)\n[ފަހެ، عاد ބާގައިމީހުން ދަންނާށެވެ! އެއުރެން حق އަކާ ނުލައި ބިމުގައި ބޮޑާވެގަތޫއެވެ. އަދި އެއުރެން ބުނޫއެވެ. ތިމަންމެންނަށްވުރެ ބާރުގަދައީ ކާކުހެއްޔެވެ؟ އެއުރެން ހެއްދެވި اللَّه، އެއުރެންނަށްވުރެ ބާރުގަދަކަން އެއުރެންނަށް ނޭނގެނީހެއްޔެވެ؟ އަދި ތިމަންރަސްކަލާނގެ آية ތަކަށް ދެކޮޅުހަދާ ބަޔަކުކަމުގައި އެއުރެންވޫއެވެ.¤ ފަހެ، ތިމަންރަސްކަލާނގެ އެއުރެންގެ މައްޗަށް ސުންޕާދުވަސްތަކެއްގައި، ގަދަ އަޑާއި، ގަދަ ފިނީގެ ވަޔެއް ފޮނުއްވީމެވެ. ދުނިޔޭގެ حياة ގައި ނިކަމެތިކަމުގެ عذاب ގެ ރަހަ، ތިމަންރަސްކަލާނގެ އެއުރެންނަށް ދެއްކެވުމަށްޓަކައެވެ. އަދި ހަމަކަށަވަރުން، آخرة ގެ عذاب ގެ ނިކަމެތިކަން މާބޮޑެވެ. އަދި އެއުރެންނަކަށް نصر އެއް ނުލިބޭނެތެވެ.] (ސޫރަތުލް ފުއްޞިލަތު:15-16)\nއޭ އެމެރިކާނުންނޭވެ! އޭ ފަރަންޖީންނޭވެ! ކަލޭމެންގެ ސަރުކާރުތަކާއި މީޑިއާތައް، ކަލޭމެން ހައްލާލައި ވިސްނައިދޭން އެބޭނުންވާ ފަދައިންނެއް، އިސްލާމީ ދަޥްލަތެއް ކަލޭމެންނާއި ދެކޮޅަކަށް ހަނރާމައެއް ނުފައްޓައެވެ. އަހަރެމެންނާއި ދެކޮޅަށް މިޢުދުވާން ފެއްޓިބަޔަކީ ކަލޭމެންނެވެ. އެހެންކަމުން އޭގެ ޒިންމާ ކަލޭމެންނަށް ޙައްޤުވެގެންވެއެވެ. އަދި މީގެ އަގު ވަރަށްވެސް ބޮޑުވާނެއެވެ. ކަލޭމެންގެ އިޤްތިޞާދުތައް ބިމާއިހަމަވުމުން ކަލޭމެންނަށް އޭގެ އަގު ފެންނާނެއެވެ. ކަލޭމެންގެ ދަރީންތައް އަހަރެމެންނާއި ހަނގުރާމަކުރުމަށް ފަހު، ކަލޭމެންގެ ގާތަށް އެހެންޏާ ނުކުޅެދޭ ބައެއްއްގެ ގޮތުގައި، ނޫނީ ސަންދޯކުގައި ނޫނީ ބުއްދިގެއްލުފައިވާ މޮޔައިންތަކެއްގެ ގޮތުގައި އެނބުރި ދިޔުމުން ކަލޭމެންނަށް އޭގެ އަގުފެންނާނެއެވެ.\nއަދި އެއްވެސް ބިމަކަށް ދަތުރުކުރުމަށް ކަލޭމެން ބިރުވެރިކަމުގައި ވުމުން އެއިގެ އަގު ކަލޭމެންނަށް ފެންނާނެއެވެ. އެއިގެ އިތުރުން ކަލޭމެންގެ މަގުތަކުގައި ހިނގާފައިދާއިރު މުސްލިމުންނަށް ބިރުން ކަނާއަތަށާއި ވައަތަށް ބަލަން ޖެހުމުން އެއިގެ އަގު ކަލޭމެންނަށް ވަޒަން ކުރެވޭނެއެވެ. ކާލޭމެންނަށް ކަލޭމެންގެ ނިދާ ކޮޓަރީގައިވެސް އަމާންކަމެއް އިހުސާސެއް ނުކުރެވޭނެއެވެ. ކަލޭމެންގެ މި ޞަލީބީ ހަނގުރާމަ ފުލުންގޮސް، އެއަށްފަހު ކަލޭމެންގެ އަމިއްލަ ބިމަށް އަހަރެމެން ޙަމަލާ ދިނުމުން ކަލޭމެންނަށް އޭގެ އަގު ވަޒަން ކުރެވޭނެއެވެ. ދެން އެއަށް ފަހު ކަލޭމެންނަކަށް އަހަރެމެން ބަލިކޮށް ނުލެވޭނެއެވެ. ކަލޭމެން އަގުވަޒަން ކުރެވޭނެއެވެ. އަދި އަހަރެމެން މިވަނީ ކަލޭމެންނަށް ވޭން ލިބޭނޭ ކަންތައް ތައްޔާރުކޮށްގެންނެވެ.\nމަޞްދަރު: މިއީ އިސްލާމީ ދައުލަތުގެ ރަސްމީ ތަރުޖަމާނު ޝައިޚުލް މުޖާހިދު އަބޫ މުޙައްމަދު އަލް އަދުނާނީ އައްޝާމީ | [ إِنَّ رَبَّكَ لَبِالْمِرْصَادِ ] މިނަމުގައި ދެއްވާފައިވާ ޚިތާބެއްގެ ބައެކެވެ.\nބަޔާން ޝައިޚް އަލްޢަދްނާނީ ޖިހާދު


Euro gai Dha'nduthakah supportarun vedhdheumugai hifehettun thakeh! - Hali News\nޔޫރޯގައި ދަނޑުތަކަށް ސަޕޯޓަރުން ވެއްދުމުގައި ހިފެހެއްޓުންތަކެއް!\n10 June 2021, 14:10\nމިދިޔަ އަހަރު ބާއްވަން ތާވަލު ކުރެވުނު ޔޫރޯ ފުޓްބޯޅަ މުބާރާތް މިއަހަރަށް ފަސް ކުރަން ޖެހުނު ސަބަބަކީ ކޮވިޑް-19 ގެ ބަލި މަޑު ކަމެވެ.\nޔޫރޯގެ ގްރޫޕް ސްޓޭޖް މެޗުތައް ކުޅުމަށް ހަމަޖެހިފައިވާ 11 ގައުމުގައި ކޮވިޑް ކޮންޓްރޯލް ކުރެވިފައި ވީނަމަވެސް، ޔޫރަޕުގެ ފުޓްބޯޅައިގެ މައި އިދާރާ ޔުއެފާއިން ނިންމާފައި ވަނީ ކުޅުންތެރިންނާއި އޮފިޝަލުން އަދި ސަޕޯޓަރުންގެ ރާއްކާތެރިކަމަށްޓަކައި ކޮވިޑާ ދެކޮޅަށް ހާއްސަ ފިޔަވަޅު ތަކެއް އަޅައިގެން މުބާރާތުގެ މެޗުތައް ކުރިއަށް ގެންދިޔުމަށެވެ.\n1. ގްރޫޕް އޭ ގެ މެޗުތައް ކުޅުމަށް ހަމަޖެހިފައިވާ އަޒަރްބައިޖާނުން ނިންމާފައި ވަނީ ދަނޑުގެ %50 ސީޓް ބޭނުން ކުރުމަށެވެ. ދަނޑަށް ވަނުމަށް ހުއްދަ ލިބޭނީ އަޒްރުބައިޖާންގެ ރައްޔިތުންނަށާއި ގްރޫޕް އޭ ގައި ހިމެނޭ ގައުމުތަކަށް ނިސްބަވްވާ، މިވަގުތު އަޒަރުބައިޖާންގައި ދިރިއުޅޭ ރައްޔިތުންނަށެވެ.\nމިގްރޫޕުގެ މެޗުތައް ދެން ކުޅުމަށް ހަމަޖެހިފައި ވަނީ މުޅި ޔޫރަޕުގައިވެސް ކޮވިޑުގެ ހާލަތު އެންމެ ބޮޑަށް ގޯސްވި އިޓަލީގައެވެ. އިޓަލީން ޔޫރޯގައި ބޭނުން ކުރާނީ 70،000 ސަޕޯޓަރުންގެ ޖާގައިގެ ރޯމާގެ ސްޓާޑިއޯ އޮމްޕިކޯއެވެ. އިޓަލީގެ ސިއްހީ އިދާރާއިން ކަނޑައެޅީ ދަނޑުގެ %25 ސީޓް ބޭނުން ކުރުމަށެވެ. މާނައަކީ މެޗް ބެލުމަށް އެއްފަހަރާ ދަނޑަށް ވަދެވޭނީ ސަތާރަހާސް، ހަސަތޭކަ ފަންސާސް ނުވަ ސަޕޯޓަރުންނަށެވެ.\n2. ގްރޫޕް ބީގެ މެޗުތައް ކުޅުމަށް ހަމަޖެހިފައިވާ ޑެންމާކުން ނިންމީ ދަނޑުތަކުގެ %25-33 ސީޓް ބޭނުން ކުރުމަށެވެ. މިގްރޫޕުގެ މެޗުތައް ދެން ކުޅުމަށް ހަމަޖެހިފައިވާ ރަޝިޔާއިން ނިންމީ ދަނޑުގެ ދެބައި ކުޅަ އެއްބައި ސީޓް ބޭނުން ކުރުމަށެވެ.\n3. ގްރޫޕް ސީ ގެ މެޗުތައް ކުޅުމަށް ހަމަޖެފައިވާ ނެދަލޭންޑްސްއިން ނިންމީ 16،000 ސަޕޯޓަރުންނަށްވުރެ އިތުރަށް ދަނޑަށް ނުވެއްދުމަށެވެ.\n4. ގްރޫޕް ޑީ ގެ މެޗުތައް ކުޅުމަށް ހަމަޖެހިފައިވާ އިންގްލެންޑާއި ސްކޮޓްލޭންޑުން ނިންމީ ދަނޑުގެ %25 ސީޓް ބޭނުން ކުރުމަށެވެ. އެކަމަކު މެޗުތައް ކުރިއަށްދާ މިންވަރަކުން ސަޕޯޓަރުން ދަނޑަށް ވައްދާ މިންވަރު އިތުރު ކުރުމުގެ ވިސްނުން އިންގްލެންޑުން ގެންގުޅެއެވެ.\n5. ގްރޫޕް ޑީ ގެ މެޗުތައް ކުޅުމަށް ހަމަޖެހިފައިވާ ސްޕެއިނުން ނިންމީ، މެޗުތައް ކުޅެން އެގައުމުން ހަމަޖެއްސި 60،000 ސަޕޯޓަރުންނަށް ކުޅިބަލަން ވަދެވޭ ސެވިއްޔާ ދަނޑުގެ %30 ސީޓް ބޭނުން ކުރުމަށެވެ. އެހެން ކަމުން މިގްރޫޕުގެ މެޗުތައް ބެލުމަށް އެއްފަހަރާ ދަނޑަށް ވަދެވޭނީ 18،000 ސަޕޯޓަރުންނަށެވެ.\n6. ގްރޫޕް އެފް ނުވަތަ މިފަހަރުގެ މަރުގެ ގްރޫޕް މެޗުތައް ކުޅުމަށް ހަމަޖެހިފައިވާ ޖަރުމަނާއި ހަންގޭރީއިން ވަނީ ސަޕޯޓަރުންނަށް ލުއި ޕެކޭޖްތަކެއް ހުޅުވާލާފައެވެ. ހަންގޭރީއިން ނިންމީ އެގައުމުން މުބާރާތުގެ މެޗުތައް ހޯސްޓްކުރާ "އެރީނާ ނެޝަނަލާ" ސްޓޭޑިއަމްގެ ފުލް ކެޕޭސިޓީ ބޭނުން ކުރުމަށެވެ. މިދަނޑަށް އެއްފަހަރާ ފަންސާސް ފަސްހާސް ސަޕޯޓަރުންނަށް ވަދެވެއެވެ. އަދި މެޗް ބެލުމަށް3ދުވަހަށް ވުރެ ކުރު މުއްދަތަކަށް ހަންގޭރީއަށް ދަތުރު ކުރާނަމަ ކަރަންޓީނު ވާކަށް ނުޖެހޭނެއެވެ. އެކަމަކު ދަނޑަށް ވަނުމަށް އެހެނިހެން ގައުމުތަކޭ އެއްގޮތަކަށް ޕީސީއާރު ނެގަޓިވް ނަތީޖާއެއް ބޭނުން ވާނެއެވެ.\nމުބާރާތް ކާމިޔާބު ކުރާނެ ކަމަށް އެންމެ ބޮޑަށް ބެލެވޭ ޖަރުމަނުން މުބާރާތުގައި ބޭނުން ކުރާނީ މަޝްހޫރު ބަޔާން މިޔުނިކް އަލިއަންޒާ އެރީނާއެވެ. ހަތްދިހަ ހާސް ސަޕޯޓަރުންގެ ޖާގައިގެ މިސްޓޭޑިއަމްއަމަށް ޖަރުމަނުން ވެއްދުމަށް ނިންމީ އެއްފަހަރާ އެންމެ 14،500 ސަޕޯޓަރުންނެވެ. ޖަރުމަނަކީ ކޯވިޑް-19 މިދިޔަ އަހަރު ޔޫރަޕުގައި އެންމެ ބޮޑަށް ގޯސް ވެގެންދިޔަ ހާލަތުގައިވެސް، ބަލި ކޮންޓްރޯލް ކުރުމުގައި ނަމޫނާ ދައްކާފައިވާ ގައުމުކަން ފާހަގަ ކޮށްލެވެއެވެ.


5 ހަމާސް ޖަމާޢަތް - Maktaba Salafiyyah Maldives - Connecting you to the Major Scholars of the Ummah\n ޙަމާސް އަކީ ކޮންޢަޤީދާއެއްގެ ބައެއް! ސުންނީންތޯ؟ ނުވަތަ ޝީޢީ ރާފިޟީންތޯ؟ ތިބާ އެބަޔަކަށް ލޯބިކުރާ އަހުލުވެރިންގެ ޢަޤީދާ އަކީ މިއީތޯ! - أُسْتَاذ أبو أنس محمد حسن حفظه الله 14 ނޮވެމްބަރ, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 274\n ޖަހާތަލު ޕާޓީ ވަނީ ވޭތުވެދިޔަ4ވެރިކަމުގައި މުސްލިމް ވެރިޔާގެ ކިޔަމަންތެރިކަމުގެ ބައިޢަތުން ބޭރުވެފައި\t 16 ޖުލައި, 2017\t ލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة\t ބެއްލެވީ: 217\n ޤަތަރުގެ އަލް-ޖަޒީރާ ޗެނަލް އަކީ ޓެރަރިސްޓު ޖަމާޢަތްތަކުގެ މެސެޖު ދުނިޔެއަށް ފޯރުކޮށްދޭ މިންބަރު - الشيخ صالح بن فوزان الفوزان حفظه الله\t9ޖޫން, 2017\t ލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة\t ބެއްލެވީ: 461\nހަމާސް ޖަމާޢަތަކީ ހިޒްބީ ޖަމާޢަތެއް - الشَّيْخ العلامة مقبل بن هادي الو ادعي رحمه الله 18 ޖެނުއަރީ, 2015\t ލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة\t ބެއްލެވީ: 1763\nއޮންލައިން ކިޔުންތެރިން: 42


Bon govvi Zahran aa gulhun huri3meehaku hayyaru koffi | Mihaaru\nލަންކާގައި ދިން ބޮމުގެ ހަމަލާގެ އިސް މޭސްތިރިޔާ ޒަހްރާން ހާޝިމް. --ފޮޓޯ:އޭއެފްޕީ\nބޮން ގޮއްވި ޒަހްރާންއާ ގުޅުން ހުރި ތިން މީހަކު ހައްޔަރުކޮށްފި\n06 އޯގަސްޓް 2019 - 11:434comments\nކޮލަމްބޯ (އޮގަސްޓް 6) - އަމިއްލަ އަށް މަރުވެގެން ސްރީ ލަންކާގައި ދިން ބޮމުގެ ހަމަލާގެ އިސް މޭސްތިރިޔާ ޒަހްރާން ހާޝިމްއާ ގުޅުން ހުރި ކަމަށް ބެލޭ ތިން މީހަކު ލަންކާ ފުލުހުން ހައްޔަރުކޮށްފި އެވެ.\nނޭޝަނަލް ތައުހީދު ޖަމާއަތް (އެންޓީޖޭ) ގެ ލީޑަރު ޒަހްރާންއާ ގުޅުން ހުރި ކަމަށް ތުހުމަތުކޮށްގެން ހައްޔަރުކޮށްފައި ވަނީ ޖަމާއަތޭ މިއްލަތު އިބްރާހިމް (ޖޭއެމްއައި) ގެ ތިން މެންބަރެކެވެ. އެ ތިން މީހުން ހައްޔަރު ކުރީ އަމްޕަރާ ޕޮލިހުންނެވެ. ފުލުހުން ބުނީ ހައްޔަރުކުރި ތިން މީހުން ވަނީ ނޫރަލިޔާ އާއި ހަމްބަންޓޯޓާގައި ތަމްރީނު ހަދާފައިވާ ކަމަށެވެ. އެ މީހުން ތަމްރީނު ހަދާފައި ވަނީ ޒަހްރާން ހާޝިމްގެ އިރުޝާދުގެ ދަށުން ކަމަށް ވެސް ފުލުހުން ބުނެފައިވެ އެވެ.\nފުލުހުން ބުނީ ހައްޔަރު ކުރި މީހުންނާ މިހާރު ސުވާލު ކުރަމުންދާ ކަމަށެވެ.\nޒަހްރާން މަރުވެފައި ވަނީ ޝަންގްރިއްލާ ހޮޓަލަށް ދިން ހަމަލާގަ އެވެ. އޭނާއާ އެކު އެ ހޮޓަލަށް އަމިއްލަ އަށް މަރުވެގެން، ދެން ހަމަލާ ދިނީ އިލްހާމް އަހުމަދު އިބްރާހިމް ކިޔާ މީހެކެވެ. ޝަންގްރިއްލާ އަށް ދިން ހަމަލާގައި އެ ހޮޓަލުން 36 މީހުން މަރުވި އެވެ. އޭގެ ތެރޭގައި 12 ބިދޭސީއަކު ހިމެނެ އެވެ.\nލަންކާގެ ތިން ފައްޅިއަކާއި ތިން ހޮޓަލެއްގައި އެޕްރީލް 21 ވަނަ ދުވަހު ހަމަލާ ދީފައި ވަނީ ނުވަ މީހެކެވެ. ހަމަލާތަކުގައި ވަނީ 258 މީހުން މަރުވެފަ އެވެ. އޭގެ ތެރޭގައި 40 ބިދޭސީއަކު ވެސް ހިމެނެ އެވެ. ހަމަލާގެ ޒިންމާ ވަނީ އިސްލާމިކް ސްޓޭޓް (އައިއެސް) އިން އުފުލައިފަ އެވެ. ލަންކާ ސަރުކާރުން ބުނެފައި ވަނީ ހަމަލާ ދިނީ އެންޓީޖޭގެ މެންބަރުން ކަމަށެވެ.


ބަޔާނަށް ސާނޭ ގެނެވޭނެކަމުގެ އުއްމީދު ބޮޑު: ކޮވަޗް | Jazeera\tބަޔާނަށް ސާނޭ ގެނެވޭނެކަމުގެ އުއްމީދު ބޮޑު: ކޮވަޗް - Jazeera\nމުޙައްމަދު ޤާސިމް July 30, 2019 55 views0\nމެންޗެސްޓާ ސިޓީ އަށް ކުޅެމުން އަންނަ ޖަރުމަނުގެ ވިންގާ ލެރޯއީ ސާނޭ ގެންދެވޭނެކަމުގެ އުއްމީދު އެބައޮތްކަމަށް ބަޔާން މިއުނިކްގެ ކޯޗު ނިކޯ ކޮވަޗް ބުނެފިއެވެ.\nއުމުރުން 23 އަހަރުގެ ސާނޭ ހޯދަން ޖަރުމަނުގެ ޗެމްޕިއަން ބަޔާނުން އަންނަނީ އެކި ގޮތްގޮތުން މަސައްކަތްކުރަމުންނެވެ. އެގޮތުން، ބަޔާނުން ކުރާ މަސައްކަތުގައި އެ ގައުމުގެ މަޝްހޫރު ކުޅިވަރު ސާމާނު އުފައްދާ ކުންފުނި އެޑިޑާސް އިން ވެސް ބައިވެރިވާ ކަމަށް މީޑިއާ ރިޕޯޓްތައް ބުނެއެވެ. އަދި، މީގެއިތުރުން ޖަރުމަނުގެ ކޯޗު ޔަކީމް ލޯ ވެސް ވަނީ ބަޔާނަށް ބަދަލުވުމަށް ހިތްވަރުދީފައެވެ.\nބަޔާންގެ ކޯޗު ކޮވަޗް ވަނީ ސާނޭ އަށް ތައުރީފްކޮށް އޭނާ އިންގްލެންޑްގައި ހޯދަމުން އަންނަ ކުރިއެރުންތައް ފާހަގަކޮށް، އޭނާ ގެނެވޭނެކަމުގެ އުއްމީދު ބޮޑުކަމަށް ބުނެފައެވެ.\n"ސާނޭ ވަނީ މިހާތަނަށް އައިއިރު އިންގްލެންޑްގައި ސިޓީއާއެކު މޮޅު ކުޅުމެއް ދައްކައި، ގައުމީ ޓީމުގައިވެސް އެ އަންނަނީ ތަފާތު ދައްކަމުން. އޭނާ ގެނައުމަށް ފަސޭހަނުވާނެ ކަން އެނގިހުރެ، އަދިވެސް މިދަނީ މަސައްކަތްތަކެއް ކުރަމުން. މި ކްލަބަށް ސާނޭ ގެނެވޭނެކަމުގެ އުއްމީދު ވަރަށް ބޮޑު." ކޮވަޗް ބުންޏެވެ.\nޖަރުމަނުގެ ޝާލްކޭ އިން 55 މިލިއަން ޑޮލަރުގެ ފީ އަކަށް 2016 ވަނަ އަހަރު ސިޓީ އަށް ބަދަލުވެ ސާނޭ ވަނީ އެ ޓީމާއެކު ވޭތުވެދިޔަ ދެ ސީޒަނުގައިވެސް އިނގިރޭސި ޕްރިމިއާ ލީގުގެ ތަށި ކާމިޔާބުކުރިއިރު ވަނީ މޮޅު ކުޅުމެއް ދައްކާފައެވެ. މީގެއިތުރުން، އެ ޓީމާއެކު ހަދާފައިވާ އެއްބަސްވުން ހަމަވާން އަދި ދެ އަހަރު އޮތްއިރު، އާ ކޮންޓްރެކްޓްގެ މަޝްވަރާތަކުގައިވެސް އަލިމަގެއް ފެނިފައެއްނުވެއެވެ.\nއެކަމަކު، ފަހަކަަށް އައިސް އެ ޓީމުގެ ފުރަތަމަ އެގާރައިން ޖާގަ ހޯދުމުގެ ސާނޭ އަށް އުނދަގޫތައް ދިމާވެފައިވާތީވެ ބަޔާން ފަދަ ބޮޑު ކްލަބަކަށް ކުޅުމުގެ ފުރުޞަތު ލިބިއްޖެނަމަ އެ ފަދަ ހުށަހެޅުމަކަށް ފުރަގަސްދޭނެކަމަށް ނުބެލެވެއެވެ. މީގެކުރީން، ސިޓީގެ ކޯޗު ޕެޕް ގާޑިއޯލާ ވަނީ އެ ޓީމުގައި ހުންނަން ބޭނުންނުވާ ކުޅުންތެރިއަކު ލައްވައި ނުރުހުމުގައި ނުކުޅުވާނެ ކަމަށް ބުނެ ސާނޭ އަށް އިންޒާރުވެސް ދީފައެވެ.\nބަޔާނުން ސާނޭ ހޯދުމުގެ މަސައްކަތް ފެށީ، ނިމިދިޔަ ސީޒަނަށް ފަހު އެ ޓީމުގެ ލެޖެންޑުންކަމަށްވާ ފްރޭންކް ރިބެރީ އާއި އާރްޔެން ރޮބެން އެ ޓީމު ދޫކޮށްލުމަށް ނިންމުމުން، އެ ދެ ކުޅުންތެރިން ނެތްތަން ފޫބެއްދުމަށް އެންމެ އެކަށީގެންވާ ކުޅުންތެރިއެއް ކަމަށް އެ ޓީމުގެ ކޯޗު ކޮވަޗް ގަބޫލުކުރާތީވެއެވެ.\nނަމަވެސް، މިހާތަނަށްއައިއިރު ސާނޭ ހޯދުމަށް ބަޔާނުން ކުރަމުން އައި މަސައްކަތުގައި ކާމިޔާބުވެފައެއްނުވެއެވެ. އެ ޓީމުން ހުށަހެޅި ދެ ބިޑަށް ވެސް ސިޓީން ނޫނެކޭ ބުނެފައިވާކަމަށް މީޑިއާ ރިޕޯޓްތައް ބުނެއެވެ. މި ކަމަށް އޮތް އެންމެ ބޮޑު ހުރަހަކީ، ސާނޭ ވިއްކާލަން ސިޓީން ކިޔާ އަގު ބަޔާނުން ދޭން ދެކޮޅުހެދުމެވެ. އެގޮތުން، ސިޓީން ސާނޭ ވިއްކާލުމަށް ބޭނުންވަނީ މަދުވެގެން 123 މިލިއަން ޑޮލަރަށެވެ.\nބަޔާނުން ވަނީ މި ފަހަރުގެ ޓްރާންސްފާ މާކެޓްގައި ފްރާންސްއާ އެކު އެންމެފަހުގެ ވޯލްޑްކަޕް ކާމިޔާބުކުރި ދެ ފުލްބެކުން ކަަމަށްވާ ލޫކަސް ހެނާންޑޭޒާއި ބެންޖަމިން ޕަވާޑް ގަނެފައެވެ. ލޫކަސް ގަތުމަށް އެތުލެޓިކޯ މެޑްރިޑަށް 88 މިލިއަން ޑޮލަރު ދިންއިރު، ޕަވާޑްގެ ސޮއިހޯދީ ޖަރުމަނުގެ ސްޓުޓްގާޓަށް 35 މިލިއަން ޑޮލަރު ދީފައެވެ. މީގެއިތުރުން، އެ ޓީމަށް ކުޅެމުން އައި ޖަރުމަނުގެ އިތުބާރު ޑިފެންޑަރު މެޓްސް ހުމެލްސް ވަނީ އެނބުރި ބޮރޫޝިއާ ޑޯޓްމަންޑަށް ބަދަލުވެފައެވެ.


އެމްޓީސީގެ އަހަރީ އާންމު ޖަލްސާ ފަސްކޮށްފި | Sandhaanu\nއެމްޓީސީގެ އަހަރީ އާންމު ޖަލްސާ ފަސްކޮށްފި\nއެމްޓީސީސީގެ އަހަރީ އާންމު ޖަލްސާ ޖޫންމަހަށް ފަސްކޮށްފި އެވެ.\nއެމްޓީސީސީއިން މިދިޔަ އަހަރުގެ އަހަރީ އާންމު ޖަލްސާ ބާއްވަން ޖެހޭ އެންމެ ފަހުގެ ތާރީހަކީ މިއަދެވެ.\nއެމްޓީސީސީން ނެރުނު އިއުލާނެއްގައި ބުނީ މި ޖަލްސާ ފަސްކުރީ އެކުންފުނީގެ މި އަހަރުގެ ހާއްސަގޮތުން ކުރާ އާމުން ޖަލްސާ މި މަހު 16 ގައި ބާއްވަން ޖެހުމާގުޅިގެން ކަމަށެވެ.\nއެކުންފުނިން ބުނީ މި ގޮތަށް ނިންމީ ކެޕިޓަލް މާކެޓް ޑިވެލޮޕްމެންޓް އޮތޯރިޓީގެ ހުއްދަ އާ ވެސް އެކުގައި ކަމަށެވެ.\nއެމްޓީސީސީން ބުނީ މިދިޔަ އަހަހަރުގެ އަހަރުގެ އަހަރީ އާންމުޖަލްސާ އަންނަ މަސް ނިމުމުގެ ކުރިން ބާއްވާނެކަމަށެވެ.\nއެމްޓީސީސީއަށް މިދިޔަ އަހަރު ލިބުނު ފައިދާއިން ހިއްސާދާރުންނަށް ހިއްސާ އަކަށް ތިން ރުފިޔާ ބަހަން އަހަރީ އާންމު ޖަލްސާއަށް ހުށަހަޅަން ޑިރެކްޓަރުންގެ ބޯޑުން ވަނީ ފާސްކޮށްފައެވެ. މިދިޔަ އަހަރު އެމްޓީސީސީއަށް ސާފު ފައިދާގެ ގޮތުގައި ލިބިފައިވަނީ 224.7 މިލިއަން ރުފިޔާއެވެ. އެމްޓީސީސީން ބުނީ ނިމިދިޔަ އަހަރަކީ އެ ކުންފުންނީގެ 40 އަހަރުގެ ދިގު މުއްދަތުގައި އެންމެ ބޮޑު ފައިދާއެއް ލިބުނު އަހަރުކަމަށެވެ.


Kuni manage kurumuge ehbasvumegai MACL in Parley Maldives aaeku soikohfi - One Online\n12 އެޕްރީލް 2022، މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)އިން ޕާލޭ މޯލްޑިވްސްއާއެކު އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން ---- ފޮޓޯ: އެމްއޭސީއެލް\nކުނި މެނޭޖްކުރުމުގެ އެއްބަސްވުމެއްގައި އެމްއޭސީއެލްއިން ޕާލޭ މޯލްޑިވްސްއާއެކު ސޮއިކޮށްފި\nކުނި މެނޭޖްކުރުމުގެ އެއްބަސްވުމެއްގައި މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)އިން ޕާލޭ މޯލްޑިވްސްއާއެކު ސޮއިކޮށްފިއެވެ.\nއެމްއޭސީއެލްގެ ފަރާތުން އެ އެއްބަސްވުމުގައި ސޮއިކުރެއްވީ އެ ކުންފުނީގެ ޑެޕިއުޓީ މެނޭޖިން ޑިރެކްޓާ ތޯހާ އިބްރާހީމްއެވެ. ޕާލޭ މޯލްޑިވްސްގެ ފަރާތުން ސޮއިކުރީ އެ ޖަމިއްޔާގެ ޑިރެކްޓާ ޝަހީނާ އަލީ އެވެ.\nއެމްއޭސީއެލްއިން މިރޭ ބުނީ، އެކުންފުނީގެ ތިމާވެއްޓާ ރަށްޓެހި ސިޔާސަތުގެ ދަށުން ވެވުނު އެ އެއްބަސްވުމުގެ ދަށުން ވެލާނާ އިންޓަނޭޝަނަލް އެއާޕޯޓް (ވީއައިއޭ)ގެ ވޭސްޓް ސްޓްރީމްގައި ހުންނަ ޕްލާސްޓިކްގެ ބާވަތްތައް ކަނޑަށް އެޅިގެން ދިޔުން ހުއްޓުވުމަށް މަސައްކަތްކުރާނެ ކަމަށެވެ. އަދި ވީއައިއޭގައި ހުންނަ އެހެނިހެން ބާވަތްތަކުގެ ކުނިވެސް ރައްކާތެރިކަމާއެކު ނައްތާލުމަށް މަސައްކަތްކުރާނެ ކަމަށެވެ.\nއެއްބަސްވުމުގެ ދަށުން ކުނި މެނޭޖްކުރުމުގެ ކަންތައް ކުރިއަށް ގެންދާނީ "އެއާ ސްޓްރެޓެޖީ"ގެ ދަށުންނެވެ. އެ ސްޓްރެޓެޖީ ހިމެނެނީ ޕްލާސްޓިކް ބާވަތްތައް މަދުކުރުމާއި، ޕްލާސްޓިކްގެ ބާވަތްތަކުން ދުރުހެލިކުރުމާއި ޕްލާސްޓިކް ކުނި އުފެދޭ ނިޒާމްތައް ރީޑިޒައިން ކުރުމެވެ.\nޕާލޭ މޯލްޑިވްސްއަކީ ކަނޑުތަކަށް އެޅޭ ޕްލާސްޓިކާ ދެކޮޅަށް މީހުން ހޭލުންތެރިކުރުމަށް މަސައްކަތްކުރާ ޖަމިއްޔާއެކެވެ. އެ ޖަމިއްޔާއިން ވަނީ މީގެ ކުރިން ވެސް ސަރުކާރުގެ ބައެއް ކުންފުނިތަކާ ގުޅިގެން އެފަދަ ޕްރޮގްރާމްތައް ހިންގައިފައެވެ.\nގުޅޭ ޓެގު ވެލާނާ އިންޓަރނޭޝިނަލް އެއަރޕޯޓް ތިމާވެށި މޯލްޑިވްސް އެއާޕޯޓްސް ކޮމްޕެނީ ލިމިޓެޑް ޕާލޭ ފޯ ދި އޯޝަންސް ކުނީގެ މައްސަލަ


BREAKING: Covid-19 Jehigen America In Ithuru 1,844 Maru - Vaguthu\nއެމެރިކާގައި ބަޔަކު ޕީޕީއީ އަޅައިގެން ހަރަކާތްތެރިވަނީ.\nކޮވިޑް-19 ޖެހިގެން އެމެރިކާ އިން އިތުރު 1،844 މީހަކު މަރުވެއްޖެއެވެ.\nދުނިޔޭގެ އެކިކަންކޮޅުތަކުގައި ކޮވިޑް-19 ފެތުރެމުން އަންނަ ގޮތަށް ބަލާ އިރު، އެމެރިކާއަކީ މި ބަލި އެންމެ ބޮޑަށް އޮތް ގައުމެވެ. އެ ގައުމުން މިހާތަނަށް 429,490 މީހަކު މަރުވެ، 25،702،125 މީހުން ވަނީ ކޮވިޑް-19 އަށް ފައްސިވެފައެވެ.\nއަދި ފާއިތުވެދިޔަ 24 ގަޑިއިރުގެ ތެރޭގައި އިތުރު 135,182 މީހަކު ވަނީ ކޮވިޑް-19 އަށް ފައްސިވެފައެވެ.\nއެމެރިކާގައި މި ބަލި ޖެހިގެން 15 މިލިއަނަށް ވުރެ ގިނަ މީހުން ރަނގަޅުވި އިރު، ބައްޔަށް ފަރުވާ ހޯދަމުން އަންނަ މީހުންގެ އަދަދު ނުވަ މިލިއަނަށް ވުރެ މައްޗަށް އަރައެވެ. އޭގެ ތެރެއިން 26،000 އަށް ވުރެ ގިނަ މީހުންގެ ހާލު ސީރިއަސްއެވެ.\nދުނިޔޭގެ އެކިކަންކޮޅުތަކުގައި މިހާތަނަށް 99 މިލިއަނަށް ވުރެ ގިނަ މީހުންނަށް ބަލި ޖެހިފައިވާ އިރު، ދެ މިލިއަނަށް ވުރެ ގިނަ މީހުން ވަނީ ބަލީގައި މަރުވެފައެވެ. އަދި 71 މިލިއަނަށް ވުރެ ގިނަ މީހުން ވަނީ ބަލިން ރަނގަޅުވެފައެވެ.


Iran Ge Leader India Sarukaarah: Muslimunnaa Dhekolhah Thiya Hinngaa Jareemaa Thah Vaguthun Huttaalaa - Vaguthu\nއީރާންގެ ލީޑަރު އިންޑިއާ ސަރުކާރަށް: މުސްލިމުންނާ ދެކޮޅަށް ތިޔަ ހިންގާ ޖަރީމާތައް ވަގުތުން ހުއްޓާލާ\nއިންޑިއާގައި މުސްލިމުންނާއި ދެކޮޅަށް އެޤައުމުގެ ވެރިކަންކުރާ ބީޖޭޕީ އިސްވެ އޮވެ ހިންގަމުންދާ ލާއިންސާނީ ޖަރީމާތައް ވަގުތުން ހުއްޓާލުމަށް އީރާންގެ ލީޑަރު އާޔަތުﷲ އަލީ ޚަމާނީ ގޮވާލައިފިއެވެ.\nޚަމާނީ މިގޮތަށް ގޮވާލާފައިވަނީ، އިންޑިއާގައި މިހާރު ހިންގަމުންދާ ކަންކަމަށް އިޝާރާތްކޮށް ކުރެއްވި ޓްވީޓެއްގައެވެ.\nއެ ޓްވީޓުގައި ޚަމާނީ ވިދާޅުވީ، ހައްދުފަހަނައަޅާފައިވާ ހިންދޫ ދީނުގެ މީހުން މުސްލިމުންނަށް ކުރަމުންދާ އަނިޔާތަކާއި ގޯނާތައް ވަގުތުން ހުއްޓާލަން ޖެހޭ ކަމަށެވެ. އަދި ދުނިޔޭގެ އެކި ކަންކޮޅުތަކުގައި ވެސް އިންޑިއާގެ މުސްލިމުންގެ ހިތްތަކާއިގުޅިފައިވާ މުސްލިމުންގެ ބޮޑު އާބާދީއެއް އެބައޮތް ކަމަށާއި، އެހެންކަމުން އިންޑިއާގައި މިހާރު ހިންގަމުންދާ ކަންކަމަކީ މުސްލިމުން ބަލައިގަންނާނެ ކަމެއް ނޫން ކަމަށް ޚަމާނީ ވަނީ ވިދާޅުވެފައެވެ.\nއީރާނުން ވަނީ އިންޑިއާގައި މުސްލިމުންނާއި ދެކޮޅަށް ހިންގަމުންދާ ކަންކަމަކީ ރާވައިގެން ހިންގާ ޖަރީމާތަކެއްގެ ގޮތުގައި ސިފަކޮށްފައެވެ. މި ޖަރީމާތަކަކީ އިންޑިއާގައި އޮތް މުސްލިމުންގެ އާބާދީ ނައްތާލުމަށް އިންޑިއާގެ ބޮޑުވަޒީރު ނަރެންދުރަ މޯދީ ވެރިކަމަށް އައުމުގެ ކުރީން އޭނާ ނިސްބަތްވާ ޕާޓީން ވެފައިވާ ވަޢުދާއި އެއްގޮތަށް ހިންގަމުންދާ ކަމެއްކަމަށް ގިނަ ބަޔަކު ޤަބޫލު ކުރެއެވެ.\nބީޖޭޕީ އިސްވެއޮވެ އިންޑިއާގައި ހިންގަމުންދާ ލާއިންސާނީ އަމަލުތަކާއި ގުޅިގެން އީރާނުގެ ލީޑަރު ކުރެއްވި ޓްވީޓަށް ރައްދު ދެއްވަމުން އިންޑިއާގެ ފޮރިން މިނިސްޓްރީގެ ތަރުޖަމާނު ބުނެފައިވަނީ، އީރާން ފަދަ ޤައުމަކުން އެފަދަ "ކޮމެންޓެއް" ކުރުމަކީ ޤަބޫލުކުރެވޭނެ ކަމެއް ނޫން ކަމަށެވެ.\nމުސްލިމުންނާއި ދެކޮޅަށް އިންޑިއާގައި ހިންގަމުންދާ ޖަރީމާތަކުގައި މިހާތަނަށް 44 މީހަކު ވަނީ މަރާލާފައެވެ. މިއީ ފަހުގެ ތާރީޚެއްގައި ވެސް އިންޑިއާގެ މުސްލިމުންނާއި ދެކޮޅަށް އެޤައުމުގެ ސަލާމަތީ ބާރުތައް މެދުވެރިކޮށް ވެރިކަމުގައި ތިބި ފަރާތްތަކުން ހިންގާ އެންމެ ބޮޑު އެއް ޖަރީމާއެވެ. އިންޑިއާގެ ސަރުކާރުން މީގެ ކުރިން ވަނީ އެޤައުމުގައި އުޅޭ މުސްލިމުން ޤައުމުން ބޭރުކޮށް ފައްސާލުމުގެ ގޮތުން، އެމީހުންގެ ރަށްވެހިކަން ގެއްލޭ ބިލެއްވެސް ފާސްކޮށްފައެވެ.\nމާޗް 21, 2020 09:15\nސަޢުދީ ރަސްގެފާނަށްވުރެ މީނަވެސް މާ ރަގަޅު!\nމާޗް 21, 2020 12:50\nހުސޭނުބޭ..ހަދާންވޭތަ2014 ވަނަ އަހަރު ހަމާސް އާ އީ އިސްރާ އީލުގެ ކުރިމަތިލުން...އީރާންގެ ބާރުން އިސްރާ އީލު ފަހަތަށް ޖެހުނީ. އަދި މިޔަންމާ ދެކޮޅަށްވެސް އީރާނުން ހަމަލާދޭން ކަމުގެ އިންޒާރުދިން...ސަ އޫދީ އަކީ ސަ އްދާމްހުސަ އިން ފަނާކުރުމުގަ އި އެމަރިކާ އަށް އެހީވިމީހުން.\nމާޗް 21, 2020 09:16\nއެކަމަކު މީ މުސްލިމުން ކަމަށް ނުދެކޭ ބަޔަކު އުޅޭތަން އެބަ ފެނޭ\nމާޗް 21, 2020 12:31\nސުންނީ މުސްލިމުންނެއް ނޫން. ޝީޔައީން\nމާޗް 21, 2020 12:49\nސުންނީން ބުނަނީ ޝިއައީން މުސްލިމު ވައްތަރު ނޫނޯ\nމާޗް 21, 2020 16:50\nއިސްލާމްދީނުގެ ފަސް ރުކުން އަދާ ކުރޭބާ؟\nމާޗް 21, 2020 10:03\nދިވެހިރާއްޖެއިން އެކަން މަނާ ކުރާކަށް ނުވޭތޯ...\nމުސްލިމަކަށް އަނިޔާއެއް ކުރާކަށް އެއްވެސް ދާހިލީއެއް ހުއްދަކޮށްފަ އިސްލާމީ ޝަރީއަތަކު ނޯވޭ...މުސްލިމަކަށް އަނިޔާ ކުރަންޔާ އެހެން ހުރިހާ މުސްލިމުންނާ ބެހެވޭނެ...އިންޑިޔާގެ ގާނޫނެއް ދިވެހި ގާނޫނެއް އިސްލާމީ ޝަރީއާގެ މައްޗަކަށް ނާރާނެ....\nމާޗް 21, 2020 10:48\nޢިނާޑިޔާ މީހުންނައް ވަރުގަދަ ލަޑެއް ލިބޭނެކަމާމެދު އެއްވެސް ސައްކެތް ނުކުރަން\nކަލޭމެން ތިހެން ބުނި ޗައިނާއަށް ވެސް. ނިކަން ބަލާބަލަ ކަލޭމެން މިއަދު ތިބި ހާލު. އަހަރެމެން އަތްދޫކޮށްލާއިރަށް ތިޔަ އަނގަފުޅާ ކުރާ އެންމެން ދާނީ އިންޑިޔާގެ ބަނޑުދަށަށް.\nމާޗް 21, 2020 10:52\nޕީޖީޕީގެ މިޖަރީމާތަކަށް ވާގިދޭކަމަށްބެލެވޭ ރ.ނަޝީދުއާއި މިސަރުކާރު. ކޮންމެވެސް ދުވަހަކުން މިކަމުގެ ހިތި ނަތީޖާ ފެންނާނެ...\nމާޗް 21, 2020 11:13\nމިވަރު ކަމެއްވެސް މި އުޅޭ ޙަގީގީ މުސްލިމުންކަމަށް ބުނާ '' ސުންނީ ޖަމާޢަތުގެ '' ވެރިއަކަށް ކޮށްލަން ނުކެރުނު\nމާޗް 21, 2020 11:53\nއެތަށް ހާސް ކިލޯމީޓަރެއްގެ ދުރުމިނުގައި ހުރެ ތިހެން ހަމަބުނެލާރަށް ހުއްޓާނެހެން ހީވޭތަ!!\nމާޗް 21, 2020 12:34\nއިރާން އިން ސީރިޔާގެ ސުންނީ މުސްލިމުންނަށް ދޭ އަނިޔާ ތައް ހުއްޓާލާކަށް ނޫވޭތަ؟ ކިތައް ކިތައް ސުންނީ މުސްލިމުން ޝަހީދު ކޮށް ކިތައް ހާސް ސުންނީ މުސްލިމުން އެމީހުން ގެދޮރުން ބޭރު ކޮށްފިން. ޝީޔައީން ދުވަހަކު ސުންނީ މުސްލިމުންނަށް ހެވެއް ނޭދޭނެ\nމާޗް 21, 2020 13:53\nއަޙްލުއްސުންނާ ވަލްޖަމާޢަތުގެ ޢަޤީދާ އާއި ޚިލާފް އަޤީދާ ގެންގުޅޭ ޝިޔައީންނަކީ ކޮންބައެއްކަން ދިވެހި ސުންނީ މުސްލިމުން އެބަޖެހޭ ދެނެގަންނަން. އޭލެވެލް ނިންމާ ކުއްޖާއަށް މި ކަން ހަމަ އެކަނި މި އެނގެނީ. އެއީ އިސްލާމް ފޮތްތަކުގަ މި މީހުންގެ އަޤީދާގެ ވާހަކަ ހުރީމަ. ކުރުކޮށް ބުނާނަަމަ ޝިޔައީންނަކީ ޢަލީގެ ފާނާއި ފާޠިމަތުގެފާނާއި އެނަސަބުން އައި ބޭކަލުން މާތްކުރުމުގައި ޙައްދުފަހަނަ އަޅާފައިވާ ބާޠިލް ފިރުޤާއެއް. އަލީގެފާނާ މަދު ސަޙާބީއަކު ފިޔަވާ އެހެން ސަޙާބީންނަށް ވަރަށް ހަޑިހުތުރު އެއްޗެތި ކިޔާ ބައެއް. ދިރާސާކޮށް ބައްލަވާ. މިކޮމެންޓް ޖަހައިދޭނެކަމަށް އުއްމީދުކުރަން.\nމާޗް 21, 2020 16:46\nކީއްކުރާނީ ދިވެހިންނަށް އެވަރު ނޭގޭ. ކިޔައިދޭނެ ބައެއްވެސް މިގައުމުގައި ނޫޅެ. ހުރިހާ ޝެއިހުން ސިޔާސީވެފަ\nމާޗް 21, 2020 12:52\nއަންނި ދެން ފެންނާނީ އީރާނާ ދެކޮޅަށް މަޖިލީހުން ގަރާރެއް ފާސް ކުރާތަން ???\nމާޗް 21, 2020 13:03\nހުރިހާ މުސްލިމް ގައުމުތައް އެއްގަލަކައް އަރާފިއްޔާމު ދުނިޔޭގައި މިބައިމީހުން މިހިންގާޖަރީމާތަކެއް ނުހިންގޭނެކަން ހުދު މިބައިމީހުންވެސް ގަބޫލުކުރޭ. އެހެންވެ އަހަރެމެންގެ ތެރެއިން މޮޔަބަޔަކު ހައްލާލައިގެން މިބައިމީހުން އަބަދުވެސް މިއުޅެނީ. މުސްލިމުންނައް އަނިޔާކުރާބަޔަކައް އަޅުގަނޑުމެން ނަފްރަތުކުރަންޖެހޭނެ އަދި އެމީހުންނައްތާއީދު ކުރާބަޔަކީ އަޅުގަނޑުމެންގެ ތެރެއިންވާބަޔެއްނޫން. މުސީބާތްތައް މެދުވެރިވާހިނދު މިފަދަކަންތަކާމެދު ވިސްނާ އަޅުގަނޑުމެން ހެޔޮމަގައްރުޖޫއުވާންޖެހޭ.\nމާޗް 21, 2020 18:22\nކަލޭމެންނަކަށް އެއްގަލަކަށް ނޭރޭނެ. އެއްބަޔަކަށް މުސްލިމު އަނެއް ބަޔަކަށް މުސްލިމުންނޫން. އެއްފަހަރު އީރާނު މުސްލިމު . އަނެއްފަހަރު ކާފަރު . ހަލާކަށް އެދި މިތާ އެބަހުރި އެތައް ބަޔަކު ބަދު ދުއާ ކޮށްފަ. ދޮގެކޭ ބުނެބަލަ\nމާޗް 21, 2020 15:03\nސާބަހޭ އިރާނުން. މިދިވެހިރާއްޖޭން އިންޑިޔާގެ އަނިޔާވެރިކަން ކުއްވެރިނުކުރާތީ، މިސަރުކާރު ގެ ހަޤީޤީ ކުލަ ފެނިއްޖެ، ވޯޓެއް ނުދެވޭނެ\nމާޗް 21, 2020 15:31\nދިވެހިރާއްޖެއިން އިންޑިއާ އާ ދެކޮޅަށް ޗުއްޕުވެސް ނުބުނާނެ. ކަޝްމީރުގެ އަނިޔާވެރިކަމާއި ލާއިންސާނީ ޖަރީމާތަކަށްވެސް ނިމުން އަންނެކަން ޤަބޫލްނުކުރެވެނީ ރާއްޖެއާއި އިންޑިއާއަށް އެކަނި.\nމާޗް 22, 2020 01:36\nMi gaumugaves hunnevee Muslim Verieh, enmehaa Muslim Verinnah heyo dua kurumakee dheenee gothun waajibeh adhi baeh meehun dhakkavamun gendhaa vaahaka akee raajjein India ah keevetho naanganee Muslimunnah kuramun gendhaa aniyaa huttuvumah? Faalhuga manaa nukurieh kamaku, ekan manaa kohfa ovedhaane kaireega indhe ves noony sitee akun viyas mee Kan Kan manaa kurumuga onna enme reethigoi dhen rayyithun vee manaeh nukureekiyaafa veri meehaayah ehchethi kiyan? Islam dheenuga mulhin manaa kurahvaafaiva kameh ae Muslim Verinnah ehchethi kiyumakee ehenveema Aharemen Muslimun gothuga thibe kohgen vaane kameh noon meeky raajje in manaeh nukureenueh kereeraajjeyga huree mivana kahala Veri ekey mee ehves haalathehga Muslimaku kohgen vaane Kan kameh noon, namaves Aharemenge verinnah heyo dua kurun mathee dhemi thiben jihey ehenee evrinnah kurevey heyo dua ijaaba vaa hindhu ekamun mulhi gaumah nuhanugina faidhaa thakeh kuraane adhi enmehaa Muslimunnah kuramun gendhavaa aniyaathakun hurihaa Muslimun salaamai kohdhehvumah edhi dua kurun mathee dhemi thibey baeh kamugai Aharemen vaan jihey! Fithuna ufedhey gothah vaahaka thah dhakkavaa ekaku anehkaa dhimaalah ehchihi govaa mi kahala Kan kamun rakkaatherive thibumakee konme Muslimehge ves faraathun fenigendhaane islaamee reethi ahulaagee namoonaaeh.\nމާޗް 22, 2020 07:53\nއެމް.ޑީ.ޕީ މެމްބަރުންނާ އަދިވެސް އެތައްބަޔަކު މައުމޫނަށް ގޮޅާބޯ ގޮވަމުން ދުވި އިރު ތިބޭފުޅާ ކޮބައިތޯ؟ ރައީސް ޔާމީނަށް ވަގަށްގޮވިގޮވީނުން އެއީ ބޮޑު ވަގެއްކަމަށް ރައްޔިތުންނަށް ގަބޫލު ކުރެވެންދެން އެމްޑީޕީ އާ އެޕާޓީ އަށް ތާއީދު ކުރާ މީޑިއާ ތަކުން ކެނޑިނޭޅި އަދިވެސް އެހެރަދަނީ ފިތުނަ އުފައްދަމުން. ކޮބައިތޯ ތިބޭފުޅާ. މިހާރުވެސް އެތިބީ 37 ބިލިޔަން ރުފިޔާގެ ބޮޑުބިޔަ ބަޖެޓް ހަފުސްކޮށްލައިގެން ކީއްވެގެންތޯ ހަމަ އަޅާވެސް ނުލާ ހުރެފަ މިކަންތައްކުރީ؟ މުނާފިގުންނަށް ރަޙުމަތް ލެއްވުން އެދި ދުޢާ ކުރުން ﷲ އެކަލާނގެ ނަބިއްޔާ އަށް ވެސް މަނާކުރެއްވި. މަކަރާހީލަތުން ވެރިޔެއްގެ އަބުރުކަތިލުމަށްފަހު ވެރިކަމަށް އަރާތިބި ބަޔަކަށް ހެޔޮ ދުޢާ ނުކުރެވޭނެ. އެންމެ އަޚުލާގު ދަށް މީހުން އެތިބީ ގަމާރުން ގިނަވީމަ ވެރިކަމުގަ. އަޞްލަކީ މިއީ. ދެންކިހިނެއް؟\nމާޗް 24, 2020 20:48\nރާއްޖޭގެ ބީ.ޖޭ.ޕީ ސަރުކާރުން ބުނަނީ އިންޑިޔާ އަކީ މުސްލިމުންނަށް އެންމެ އޯގާތެރި ޤައުމުކަމަށް.


Male Maguthah Zamaanee Fenvarah Tharaggee Kurumuge Amalee Massakkai Fashaifi - Vaguthu\n5 މަސް ކުރިން ( ފެބުރުއަރީ 17, 2020 )\nމާލޭގެ ހުރިހާ މަގެއް ޒަމާނީ ފެންވަރުގައި ތަރައްގީ ކުރުމުގެ މަޝްރޫއުގެ އަމަލީ މަސައްކަތް މިއަދު ފަށައިފިއެވެ.\nއެ މަޝްރޫއަކީ 462 މިލިޔަން ރުފިޔާގެ ބޮޑު މަޝްރޫއެކެވެ. މި މަޝްރޫއުގެ ދަށުން މާލޭގެ ހުރިހާ މަގުތައް ތާރު މަގުތަކަށް ބަދަލު ކުރެވިގެންދާނެއެވެ.\nމާލެ ސިޓީ ސްޓްރީޓްސްކްރޭޕިންގ ޕްރޮޖްކެޓްގެ ނަމުގައި މިއަދު ފެށި މި މަޝްރޫއުގެ މަސައްކަތްތައް ކުރުމަށް ހަވާލުކޮށްފައި ވަނީ، ރޯޑްސް ޑިވެލޮޕްމަންޓް ކޯޕަރޭޝަން (އާރްޑީސީ)އާ އެވެ. މި މަޝްރޫއު ފައްޓަވައިދެއްވީ ރައީސް އިބްރާހިމް މުހައްމަދު ސާލިހެވެ.\nމި މަޝްރޫއުގެ ފުރަތަމަ ފޭސް މިއަދު ފެށިގެންދިޔައިރު، މާލޭގެ 1.94 ކިލޯމީޓަރު ހެދުމާއި، މާލޭގެ އަށް މަގެއް ހެދުމުގެ މަސައްކަތެވެެ. މި ފޭސްއަށްވެސް 50 މިލިއަން ރުފިޔާ ހަރަދުވެގެން ދާނެ ކަމަށް މާލެ ސިޓީ ކައުންސިލުން ވިދާޅުވިއެވެ.\nމި މަޝްްރޫއުގެ ފުރަތަމަ ފޭސް ކުރިއަށްގެންދާނީ މާފަންނު ކަނބައައިސާރަނި ހިނގުމުންނެވެ.\nއެ މަޝްރޫޢު އިފްތިތާހު ކުރުމަށް ބޭއްވި ރަސްމިއްޔާތުގައި ވާހަކަ ދައްކަވަމުން އާރުޑީސީގެ މެނޭޖިން ޑިރެކްޓަރު މޫސާ އަލީ މަނިކު ވިދާޅުވީ މި މަޝްްރޫއުގެ ފުރަތަމަ ފޭސްގެ މަސައްކަތް ދެ މަސް ދުވަސް ތެރޭގައި ނިންމާލާނެ ކަމަށެވެ.\n"ޓްރެފިކް ފުލުހުންގެ މަޝްވަރާއާއެކު، ފަހަަރަކު ދެ މަގު ބަންދު ކުރަމުން އަޅުގަނޑުމެން އެ މަސައްކަތް ކުރިއަށްގެންދިއުން. އިރާދައްކުރެއްވިއްޔާ ޕައިލެޓް ޕްރޮޖެކްޓް (ފުރަތަަމަ ފޭސް)ގެ މަސައްކަތް ޖުލައި މަހުގެ ތެރޭގައި ނިންމާލާނަން". މޫސާ ވިދާޅުވިއެވެ.\nމާލެ ސިޓީގެ މޭޔަރު ޝިފާ މުހައްމަދު ވިދާޅުވީ، މި މަޝްރޫއުގެ ސަބަބުން މާލޭގައި މިހާރު ތޮށްޖެހިފައިވާ މަގުތަކުގެ ތަރުތީބު ގެއްލިފައިވާ، އަދި ކާރުބާރުގެ ސަބަބުން ޕާކް ކުރުމަށް ދިމާވެފައިވާ ދަތިތަކަށް ހައްލު ލިބިގެންދާނެ ކަމަށެވެ.\n"އަދި މާލޭގެ މަގުތައް އެތަނުން މިތަނުން ކޮނެ،ރައްޔިތުންނަށް އެ ދިމާވާ ދަތި އުނދަގޫ މައްސަލަތަކުން މިންޖު ވުމަށް ލިބޭ ފުރުސަތަކަށް މި ފުރުސަތު ވެގެން ދާނެ. އިމާރާތް ކުރުމަށް އަޅަން ޖެހޭ ފެންހިންދާ ހޮޅިތައް، އެތެއިން އަޅަން ޖެހޭގޮތަށް ހަމަޖެހިގެން ދާނެ. ވާރޭކޮޅެއް ވެހިލާއިރަށް މާލޭގެ ސަރަހައްދުތަކުގައި ފެންބޮޑުވެ، ރައްޔިތުންނަށް ދިމާވާ ތަކުލީފުތަކާއި، ކުރިމަތިވާ ނުހަނު ބޮޑެތި ގެއްލުންތަކުން ސަލާމަތް ވެގެން ދާނެ". ޝިފާ ވިދާޅުވިއެވެ.\nއަދި ޝިފާ ވިދާޅުވީ، މަގުތައް ހަލާކުނުކޮށް، ފަސޭހައިން ކަންކަން ކުރެވޭނެ ގޮތްތައް މި މަޝްރޫއުގައި ވިސްނާފައިވާނެ ކަމަށެވެ. ޝިފާ ފާހަގަކުރެއްވިގޮތުގައި، މާލޭގެ މަގުތައް ފަސް ގިންތިއެއްގައި ދަރަޖަ ކުރެވިގެންދާއިރު، 4ފުރޮޅުލީ ބަރު އުޅަނދު ފަހަރާއި، ހަތަރު ފުރޮޅުލީ އާދައިގެ އުޅަނދު ފަހަރާއި، ދެ ފުރޮޅުލީ އިންޖީނު އުޅަނދުފަހަރާއި، ދެ ފުރޮޅުލީ އިންޖީނުލާ އުޅަނދު ފަހަރާއި ހަމައެކަނި ފައިމަގުގައި އުޅެވޭނެ ހަމައެކަނި އުޅެވޭނެ މަގުތައް ކަނޑައެޅިފައިވާނެ ކަމަށެވެ. އަދި ޕާކިންގއަށް ހާއްސަ ތަންތަންވެސް ހިމަނާފައިވާނެ ކަމާށް ޝިފާ ވިދާޅުވިއެވެ.\nއަދި ދުވާރު ނެތް މަގުތަކުގައި ދުވާރުތައްވެސް ހަދާނެ ކަން ޝިފާ ފާހަގަކުރެއްވިއެވެ.\nއަދި މަގުތައް ފަރުމާ ކުރެވޭނީ ޒަމާނީ ބައްތިތަކައި އެކުގައި ކަމަށާއި، އެހެންކަމުން ހިނގާ މީހުންނަށް އަމާންކަން ކަށަވަރު ކުރެވި،ހާއްސަ އެހީއަށް ބޭނުންވާ ފަރާތްތަކަށްވެސް ފަސޭހަވާނެ ގޮތަކަށް ކަމަށް ޝިފާ ވިދާޅުވިއެވެ. އަދި މި މަޝްރޫއުގެ ދަށުން މަގުތަކުގައި ކެމެރާތައް ހަރުކުރެވިގެންދަނެ ކަމަށާއި، ބަސް ދަތުރުކުރުމުގެ ނިޒާމަކަށް މަގުފަހިވާނެ ކަމަށް އޭނާ ވިދާޅުވިއެވެ.\nއެހެންކަމުން މި ޕްރޮޖެކްޓުގެ ސަބަބުން މާލޭގެ ޓްރެފިކަށް ބޮޑު ހައްލެއް ލިބިގެންދާނެ ކަމަށް ޝިފާ ވިދާޅުވިއެވެ.\nކޮންމަގެއްގަތޯ އަމަލީ މަސައްކަތް ފެށީ؟؟\nފެބުރުއަރީ 17, 2020 20:14\nހާސްނުވޭ! ވޯޓުން ބަލިވީމާ އަމަލީ މަސައްކަތް ކިޔާ އެތިވެސް ގެއްލޭނެ!\nފެބުރުއަރީ 17, 2020 19:02\nވޯޓަ އް ދޭތޯ؟ ވޯޓެ އް ނުދޭނަމޭ ވޯޓެ އް ނުދޭނަމޭ މިފަހަރު މަމި ބުނަނީ. ދީގެން އެއ އްކަމެސް ވެފަކާ އެ އް ދެންނެތޭ. ސާބަހޭ ސަބަހޭ މިސަރުކާރަ އް.ސާބަހޭ. ވަ އުދު ފު އްދާޝޭ ކިޔާ އާ ސަރުކާރެކޭ ބަލަމި އީ. ކޮންކަމެ އްހޭކުރީ އެއ އްކަމެސް ނުވެސް ވެޔޭއ އަވަހަ އް ފަ އިބަން އުޅޭ. 😡 😡\nފެބުރުއަރީ 17, 2020 19:53\nފެބުރުއަރީ 17, 2020 20:59\nމިހާރު އެތެޅެެނީ ކޮންކަމަކާ ރާއްޖޭގެެ ކައުންސިލްތަކުގެެ ސުޕަ މެޖޯރިޓި އެއޮތީ އެެމްޑީޕި ފިކުރުގަ ހަރާން ވާކަމެއް ސަރުކާރަށްސަނާ ކިޔުންނޫން ކަމެއް ހަރާން ރައްޔިތުންނޭ މިފަހަރު މިމީހުން ގެ މަކަރާހަިލަތުން ގައުމު ލޫޓުވާ ވައްކަންކޮށް ގއުމު ފަނާ ކުރަން މިފަހަރު ބފުރުސްތު ދީގެެން ނުވާނެ\nފެބުރުއަރީ 17, 2020 21:04\nއަދިވެސް ފަށަންތަވީ ، ކުރިންވެސް ފަށާފައިވަނީ މިހާރުވީ ނިންމަން\nފެބުރުއަރީ 17, 2020 21:34\nތީވޯޓައްބައްކާ ދަޅަ ތިމަޅިޔަކު ދެނެއް ނުޖެހޭނެ ޓެކްސީ ތަކައްތިކުރާ ޖެއްސުން ހަނދާން އެބަހުރި ސަރުކާރައް ވ ސަލާމް\nފެބުރުއަރީ 17, 2020 22:00\nތީ ފެށިގެން ކުރިއަށް ގޮސްގޮސް ހުރި މަސައްކަތެއް. ތިމާމެންނަށް ނުވެގެން ހުއްޓާލާފަ އޮތީ. އަލުންވެސް ފެށިނަމަ ފަށައިފިއޭ ބުނެވޭނީ. ނުވެސް ފަށާ ހުސް ދޮގު.\nފެބުރުއަރީ 17, 2020 22:07\nގޭ ދޮ ށު މަ ގު ގަ\nފެބުރުއަރީ 17, 2020 22:41\nއަސްލު އަހަރެމެން ހާދަގަމާރޭދޯ މިއިން ދުވަހަކުވެސް މިރާއްޖެ ތަރަށްގީ ނުވާވަރަށް މިރާއްޖެ ތަރަށްގީކޮއްދިން ވެރިމީހާ ކަމުނުގޮސްގެން މާމޮޅު ވެރިއަކު އަނގަތަޅާގެން ވެރިކަން ކުރާތަން ފެނުނީމަ އަމިއްލަ ނަފްސާ އެތަކެއް ސުވާލުތަކެއް ކުރެވޭ މިކަމުންވެސް އިބުރަތެއް ހާސިލް ވިކަމަށް އެންމެން ބަލަމާ އަހިއްވަރެއްލާ މިއީ އަހަރެމެން އެންމެންގެ ގައުމުކަމަށް ދެކި 2023 ގައުމު ހިންގޭފަދަ ވެރިއަކަށް ދިނުމަށް އެންމެން އަތުގުޅާލަމާ ހިނގާށެ\nފެބުރުއަރީ 18, 2020 09:04\nމާލޭ މަގުތަކައް ތިވަރު ހަރަދު ތިކުރަނީ ކިތައްފަހަރުތޯ؟؟؟ މާލޭ މަގުތައް ތީ ކޮންމެ ސަރުކާރަކުން އެ ތިބޭ ބަޔަކައް ފައިސާ ހޯދާ މެސިނެއްތޯ؟؟؟ ހާދަހާ ޖަޒީރާއޭ ދޯ\nފެބުރުއަރީ 18, 2020 10:12\nއަމަލީ މަސައްކަތަކީ އެކަމަށް ހަރަދުވާ ވަރު ދައުލަތުގެ ބަޖެޓުން ނަގާ ބެހުން. މަގުތައް އޮންނާނީ އޮންނަ ގޮތަށް.2ގާ ހަމައަށް އޮތިއްޔާ3ވަނަ ގާ އޮންނަނީ ފުނޑިފަ.\nޕޭމަންޓުތައް މަތީގަ ހިނގޭވަރެއް ނޫން އިމާރާއްތަކުގެ އޭސީ އަދީ ފާހަނަ ހޮޅިން ބޮލަށް ފެން ފައިބާވަރުން . ނުވިތާކަށް ޕޭމަންޓު މަތީގަވެސް ހޮޅި. ގާ އަތުރާފަ ހުރިލެއް ޗާލުކަމުން މާލޭގެ ހިނގާފަ އުޅޭ މީހެއްގެ މައިބަދަ އަދި ކަކޫ ހުންނާނީ ވީރާނާ ވާން ކައިރިވެފަ. ދުއްވާފަ ދާ ކާރެއް ސައިކަލެއްގަ ފުރޮޅު ސަލާމަތަކުން ނުހުރޭ. އަދިވެސް އަމަލީ މަސައްކަތް ފައްޓައިގެން ތިބޭ މަމެން ތިބޭނަން ބަލަން\nލާރި ކާނކުރާ ކަމެއްތީ ކުރާ މަސައްކަތެއް ނުފެންނާނެ..މަގުތައް ފެންވަރުގަ ހަދަންޔާ ފުރަތަމަ މި ކޮންކުރީޓުތައް ޖެހޭނީ ތަޅާ ހަފުސްކުރަން، އެކަންވާނެތަ ނުވާނުން ސޯ ބޭކާރު ވާހަކަ ތި ދައްކަނީ.


Tottenham ge coach ge magaamun Pochettino vakikoffi - vNews.mv\nމައުރީސިއޯ ޕޮޗެޓީނޯ ---\nޓޮޓެންހަމްގެ ކޯޗުގެ މަގާމުން ޕޮޗެޓީނޯ ވަކިކޮށްފި\nއިސްމާޢީލް ޝާހު (ކުޑަ ޝާހު) London | 20 November 2019, 10:14\nއިނގިރޭސި ކްލަބު ޓޮޓެންހަމް ހޮޓްސްފާސްގެ ކޯޗުކަމުގެ މަގާމުން މައުރީސިއޯ ޕޮޗެޓީނޯ ވަކިކޮށްފިއެވެ.\nރިޕޯޓުތައް ބުނާގޮތުން ޓޮޓެންހަމްގެ ކޯޗުގެ މަގާމުން ޕޮޗެޓީނޯ ވަކިކުރަން އެ ކްލަބުގެ ބޯޑުން ނިންމީ މި ސީޒަނުގައި އެޓީމުން ނެރެމުން އަންނަ ދަށް ނަތީޖާތަކުގެ ސަބަބުންނެވެ.\nޓޮޓެންހަމްގެ ކޯޗުކަމުން ފަސް އަހަރަށްފަހު ޕޮޗެޓީނޯ ވަކިކުރިއިރު، މިދިޔަ ސީޒަނުގައި އެއްވެސް ހަރަދެއް ނުކޮށް ޓޮޓެންހަމަށް ޗެމްޕިއަންސް ލީގުގެ ފައިނަލުން އޭނާ ވަނީ ފުރުސަތު ހޯދާދީފައެވެ. އަދި އޭނާ ވަނީ މިދިޔަ އަހަރުގެ އެންމެ މޮޅު ކޯޗުންގެ ނޮމިނޭޝަނުގައިވެސް ހިމެނިފައެވެ. އެކަމަކު މި ސީޒަނުގައި ޓޮޓެންހަމަށް އެންމެ ރަނގަޅު ކުޅުމެއް ދެއްކިފައިނުވާއިރު، ލީގުގައި މިހާތަނަށް ކުޅުނު 12 މެޗުން ލިބުނު 14 ޕޮއިންޓާއެކު ޓޮޓެންހަމް އޮތީ 14 ވަނައިގައެވެ.\nޓޮޓެންހަމްގެ ކޯޗުކަމުން ޕޮޗެޓީނޯ ވަކިކުރިއިރު، އޭނާ އެ ކްލަބާއެކު ހަދާފައިވާ އެއްބަސްވުން ހަމަވާނީ 2023 ވަނަ އަހަރެވެ. އޭނާ އެއްބަސްވުން އާކުރި މިދިޔަ އަހަރުގެ މެއި މަހުއެވެ.\nޕޮޗެޓީނޯ ހޯދަން މީގެ ކުރިންވެސް ޔޫރަޕުގެ ބޮޑެތި ކްލަބުތަކުން ވަނީ މަސައްކަތް ކޮށްފައެވެ. އޭގެ ތެރޭގައި މެންޗެސްޓާ ޔުނައިޓެޑް، ޔުވެންޓަސް އަދި ރެއާލް މެޑްރިޑް ހިމެނެ އެވެ. މިދިޔަ އަހަރުގެ ނޮވެމްބަރު މަހު ރެއާލްއިން ޕޮޗެޓީނޯ އަށް 15 މިލިއަން ޕައުންޑުގެ ބިޑެއް ހުށަހެޅި ނަމަވެސް، ޕޮޗެޓީނޯ ވަނީ އެ ބިޑް ބަލައިނުގަންނަށް އޭރު ނިންމާފައެވެ.\nރިޕޯޓުތައް ބުނާ ގޮތުން ޕޮޗެޓީނޯ ވަކިކޮށް ޓޮޓެންހަމުން ދެން މަސައްކަތް ކުރާނީ މިދިޔަ އަހަރުގެ ޑިސެމްބަރު މަހު މެންޗެސްޓާ ޔުނައިޓެޑްގެ ކޯޗުކަމުން ވަކިކުރި މޮރީނިއޯ ގެނައުމަށެވެ. ރިޕޯޓުތައް ބުނާގޮތުން މޮރީނިއޯ ވަނީ މީގެ ހަފްތާއެއް ކުރިން ޓޮޓެންހަމްގެ ޗެއާމަން ޑެނިއަލް ލީވީއާވެސް ބައްދަލުކޮށްފައެވެ.


(3 ޖުލައި 2018 އާ ގުޅޭ)\n"ހެލޯ!... އަރްސަލް!... އަރްސަލްތަ؟" ބިލާލުގެ އަޑު އަރްސަލްގެ ކަންފަތުގައި ޖެހުނެވެ.\n"ހޫމް!" އަރްސަލް ލައްވާލީ ހަމައެކަނި ހޫންއެކެވެ.\n"ކޯލު ނަގާނެކަމަކަށް ހިޔެއްނުކުރަން، އެކަމަކު ޖަވާބުދިނީމަ ވަރަށް އުފާވެއްޖެ... ވާހަކަ ގިނަކުރާކަށްނެތިން، އަރްސަލްއާ ބައްދަލުކޮށްލަން ބައްޕަ ބޭނުންވަނީ... ކުރިން އަރްސަލްއަށް އެނގުން މުހިންމުނޫންކަމުގައި ދުށް ވާހަކަތަކެއް އެކަމަކު މިހާރު އެނގޭ އަރްސަލްއަށް ހަޤީޤީގަތް އެނގެން ޖެހޭކަން... އެހެންވެ މި ގުޅީ... ކޮންއިރަކުން ވަގުތެއްވާނީ" ބިލާލު ދެއްކި ވާހަކަތައް އަރްސަލް އިނީ ކަނުލައިއަހާށެވެ. އެތައް އަހަރަކަށްފަހު ބިލާލުއާ ކުރިމަތިލާން އަރްސަލް ނިންމާފައިވަނިކޮށް ޚުދު ބިލާލު އިސްވެ ގުޅާފާނޭކަމަށް އަރްސަލްއަށް ހީކުރެވިފައެއްނެތެވެ. އެހެންވެ ބިލާލު ގުޅާފައި ބައްދަލުކޮށްލަން ބުނުމުން އެކަމަށް ބޭނުންވިޔަސް އަރްސަލް އިނީ ޖަވާބެއްދޭން ނޭނގިފައެވެ. އަރްސަލްއަށް އެނގެންޖެހޭ ވާހަކަތަކެއް ހުރިކަމުގައި ބިލާލު އިޝާރާތްކުރާއިރު އެ ވާހަކަތަކަކީ ކޮބައިކަން އަރްސަލް ދެނެގަންނަން އެނގުނެވެ. ނަމަވެސް ކުއްލިއަކަށް ހިތާއި ސިކުނޑީގައި ނޭނގޭ ބިރުވެރިކަމެއް ހިނގައިގަތީއެވެ.\n"... އަރްސަލް!... ހަޤީޤަތް ވެދާނެ ހީނުކުރާވަރުގެ ކަމަކަށް ވެސް. ބައްޕަގެ ކުށެއްނެތްކަން އެނގިއްޖެނަމަ އެ ބައްޕައަށް މަޢާފުކުރާނަންތަ؟ ބައްޕައަށް ތި ދިރިއުޅުމުން ފުރުޞަތު ދޭނަންތަ؟..." އަރްސަލްގެ ހަނދާނަށް ވެރިވެގެން އައީ ނިމްރާގެ ވާހަކަތަކެވެ. ނިމްރާ ބުނިފަދައިން ކަންތައްވެއްޖެނަމަ ދެން ހަދާނޭ ގޮތެއް އަރްސަލްއަކަށް އެއްގޮތަކަށް ވެސް ނުވިސްނުނެވެ. ބައްޕައާ ކުރިމަތިލައި ދެމެދުގައި އުފެދިފައި އޮތް ގުޖަޑުގަނޑު ޚަލާސްކުރާންވީ ވަގުތު ޖެހިއްޖެކަން އެނގޭއިރު އޭނާ އެ އިނީ ފިނިވެފައެވެ. ކުރިއަށް ފިޔަވަޅެއް އަޅަން ޖެހިލުންވެފައެވެ.\n"އަރްސަލް!... އެބަހުރިންތަ؟" އަރްސަލް ވާހަކަ ނުދައްކާ ގިނައިރުވާން ފެށުމުން ބިލާލު ގޮވާލިއެވެ. ޚިޔާލުތަކުގެ ތެރެއިން ބޭރުވި އަރްސަލް ހޫންލައްވާލިއެވެ.\n"ފޯނުން ދައްކާވަރުގެ ވާހަކައެއްނޫން، އެހެންވެ ބައްދަލުކުރަން މި ބުނީ... އަރްސަލް ވަގުތަކާއި ތަނެއް ބުނަނިކޮށް ބައްޕަ ހިނގައިދާނަން ބައްދަލުކުރަން" ބިލާލު އަނެއްކާ ވެސް އޭނާގެ ބޭނުން ހާމަކުރިއެވެ.\n"މިވަގުތު ބިޒީ... ފަހުން ޖަވާބެއްދޭނަން" އަރްސަލް ބުނެލިއެވެ.\n"އެންމެ ރަނގަޅު، އަރްސަލްގެ ފަރާތުން ޖަވާބެއް ލިބޭންދެން ބައްޕަ އިންތިޒާރުކުރާނަން" ބިލާލު މިހެންބުނެ ފޯނުކޯލު ކުރުކޮށްލީއެވެ.\n"ކީކޭ ބައްޕަ ބުނީ؟" އަރްސަލްގެ ފޯނުކޯލު ނިމެންދެން މަޑުކޮށްލައިގެން އިން ރާދިން އަވަހަށް އަހާލިއެވެ.\n"ބައްދަލުކޮށްލަން އެދުނީ" އަތުގައި އޮތް ފޯނަށް ބަލަން އިނދެފައި އަރްސަލް ބުނެލިއެވެ.\n"ކޮންކަމަކާކަން ބުނިތަ؟" ރާދިން އިތުރަށް އޮޅުންފިލުވަން ބޭނުންވިއެވެ.\n"ވާހަކައެއްދައްކާލަންށޯ... އަހަންނަށް އެނގެންޖެހޭކަމެއް އޮތީމަ" އަރްސަލް އިސްއުފުލައި ރާދިންއަށް ބަލާލިއެވެ.\n"އެހެންވީރު ބޮޑު ވާހަކައެއް ދައްކަން ބައްޕަ އެ އުޅެނީ... ބައްޕައާ ބައްދަލުނުކުރަންވެގެންތަ ބިޒީއޭ ބުނީ" ރާދިން އަހާލިއެވެ.\n"އައި ވޮސްންޓް ރެޑީ... ކުއްލިއަކަށް ބައްޕަ ގުޅާފައި އެގޮތަށް ވާހަކަދެއްކީމަ ބުނަންވީ އެއްޗެއް ނޭނގުނީ" އަރްސަލް ހަޤީޤަތް ހާމަކުރިއެވެ. އަރްސަލްގެ ދުލުން ބައްޕާއޭ ބުނާއަޑު އިވޭ ކޮންމެފަހަރަކު ރާދިންގެ ތުންފަތަށް ލުއިހިނިތުންވުމެއް ވެރިވެގެންދެއެވެ.\n"ބައްޕަ ދުރުގައި ހުއްޓަން އަހަރެމެން ހުރިހާ ކުދީންދެކެ ވަރަށް ލޯބިވޭ. ބައްޕަ އަމިއްލައަށް އެގޮތަށް އެދުނީމަ އަރްސަލްވާނެ ބައްޕައާ ބައްދަލުކުރަން... ޕްލީޒް!... ޢާއިލާއާއި މައިންބަފައިންނާ ދުރުގައި އުޅުމަކީ ހަޤީޤަތުގައި ވަރަށް އެކަނިވެރި ދިރިއުޅުމެއް، މައްސަލަތައް ޖެހޭނެ، އެހެނޭ ކިޔާފައި މުޅި އުމުރަށް ގުޅުންކަނޑާލާކަށްނުވާނެއެއްނު... ބައްޕަގެ ވާހަކަ އަޑުއަހަން އަރްސަލް މިފަހަރު ޖެހޭނެ، އަހަރެން ދުވަހަކުވެސް އަރްސަލްގެ ގާތުން ކަމަކަށް ނޭދެމެއްނު، އެހެންވީމަ އަހަންނަށް ދުވަހަކުވެސް ކަމެއްކޮށްދޭނަމަ މިފަހަރު ބައްޕައާ ބައްދަލުކޮށް ތި ދެމެދުގައި އޮތް ގުޅުން ރަނގަޅުވޭތޯ އަރްސަލް މަސައްކަތްކުރަންވީ، އަހަރެން އަބަދުވެސް ބުނަން ދޯ ބައްޕައަކީ ބައްޕަ ނޫންކަމަކަށް ނުވާނެއޭ... ކިތަންމެ ދުރުހެލިވިޔަސް ލޭގެ ގުޅުން ނުކެނޑޭނެ، އެ ބައްޕައާ އަރްސަލް އަބަދުވެސް ހުންނާނީ ގުޅިފައި" ރާދިން ބުނެލިއެވެ.\n"އަހަރެން ނުބުނަމެއްނު ބައްދަލުނުކުރާނަމޭ، އަހަންނަށް ވެސް އެނގޭ އަހަރެންގެ ސުވާލުތަކަށް ޖަވާބުލިބޭނީ ބައްޕައާ ބައްދަލުކޮށްގެންކަން... އިހަށް މި ހުރިހާކަމަކާމެދު ވިސްނާލަން ވަގުތުކޮޅެއް ބޭނުންވަނީ، އަހަރެން ހަމަޖެހިގެން ބައްޕައަށް ގުޅާނަން، ރާދު ނުބުންޏަސް އަހަރެން މިފަހަރު ހުރީ ބައްޕައާ ބައްދަލުކުރަން ވިސްނައިގެން... އައި ނޯ އަހަރުތަކެއްފަހުންކަން މިފަދަ ހިތްވަރެއް މި ލިބުނީ" އަރްސަލް މިހެން ބުނެލުމާއެކު ރާދިން ބޯޖަހާލިއެވެ.\n"އަދި ލަހެއްނުވޭ" ރާދިން ބުންޏެވެ.\nޝިހާނާއާއެކު ނިމްރާ ބަޒާރުކުރުމުގައި އުޅެނިކޮށް އެ މީހުންނާ ހަލަފް ބައިވެރިވިއެވެ. މިހާތަނަށް ނިމްރާއަށް ވިޝާންގެ ފަރުމާތައް ކަމުގޮސްފައިވާތީ ޝިހާނާއާއި ހަލަފް ގަސްދުކުރީ އޭނާގެ ގާތަށް ދިއުމަށެވެ. އެކި މުނާސަބަތުތަކަށް ގުޅޭނޭ ފަރުމާތައް އޭނާގެ އަތުގައި ހުއްޓެވެ. ނިމްރާއަށް އޮފީސް ހެދުން ބޭނުންވާއިރު މަދުނުވާނޭވަރަށް ހެދުން ތައްޔާރުކުރުމަށް ވިޝާންއާ ހަވާލުކުރެވުނެވެ. އެހާ ބޮޑު ޚަރަދެއް ކުރަން ނިމްރާ ބޭނުންނުވި ނަމަވެސް އެކަކު ވެސް އޭނާގެ އަޑެއް ނޭހިއެވެ. ހަލަފްގެ ފަރާތުން ތިން ހެދުން ނިމްރާއަށް ހަދިޔާކުރިއެވެ. މޭކަޕްކުރާ ސާމާނު ގަނެދިނުމުގެ އިތުރުން ވިޝާންގެ އޮފީސް ވެއާ ކަލެކްޝަނުން ޝިހާނާ ބޭނުން އެތައް ހެދުމެއް ނިމްރާއަށް ނެގިއެވެ. އެކަމާ ނިމްރާ ދެކޮޅު ހެދުމުން ނެގި ހެދުންތަކުގެ ތެރެއިން ޝިހާނާ އެދުނީ އެންމެ މަދުވެގެން ފަސްހެދުން ޤަބޫލުކުރުމަށެވެ. އެ ހުރިހާ އެއްޗަކީ ނިމްރާއަށް ޓަކައި ހެޔޮ ހިތުން އޭނާ ދޭ ހަދިޔާކަމުގައި ބުންޏެވެ. އޭރު އަދި ނިމްރާ ބޭނުން އެއްޗެއް ހޯދުމަށް އަރްސަލްގެ ޑެބިޓް ކާޑު ޝިހާނާއަށް ދީފައި އޮތްކަމެއް ނިމްރާ ނުދެނަހުއްޓެވެ. ވިޝާންއާ ހަވާލުކުރެވުނު ފަރުމާތައް ނިންމާފައި ބިލު ތައްޔާރުކުރުމަށް ޝިހާނާ ބުނުމުން ނިމްރާ އަޅާނުލީ ހެދުންތައް ބަލާ އައިސް އަގު އަދާކުރާނީ ކަމުގައި ވިސްނާފައެވެ. އެހެންވިޔަސް އެ ބިލަށް ފައިސާ ދައްކަން ހަމަޖެހިފައި އޮތީ ނިމްރާގެ ފައިސާއަކުން ނޫނެވެ. އޭނާއަށް އެކަންކަން ޝިހާނާ ސިއްރުކުރީ އަރްސަލް އެކަން އެގޮތަށް ކުރުމަށް އެދިފައި އޮތުމުންނެވެ.\n"ޕްރިންސް... ތި ހުރިހާ ހެދުމެއް ވަރަށް އަވަހަށް ބޭނުންވާނެ އިނގޭ" ޝިހާނާ ބުނެލިއެވެ.\n"ޑޯންޓް ވޮރީ... ރެޑްއަކީ މިހާރު އަހަރެންގެ ނަންބަރވަން ކަސްޓަމާރ، ތިން ދުވަސް ގެނޭ އަހަންނަށް، އެހާތަނަށް ހުރިހާ ހެދުމެއް ނިންމާނަން" ވިޝާން ބުނެލިއެވެ.\n"އެހެންވީރު އަހަރެމެން މިދަނީ، އަދި ޝޮޕިންގް ނުނިމޭ، ދެން އޮތީ އެންމެ މުހިންމު އެއްޗެހި، ހަލަފް! ވީ ވޯންޓް ބީ ނީޑިން ޔޫ، އަންހެން ކުދީންގެ ޑިޕާޓެމެންޓެއް އެއީ" ވިޝާންމެން ގޭގެ ސޯފާއިން ތެދުވެ ކޮނޑުގައި އަތްދަބަސް އަޅުވާލަމުން ޝިހާނާ ބުނެލިއެވެ.\n"އައި ޑޯންޓް މައިންޑް" ހީނލާފައި ހަލަފް ބުނެލިއެވެ. އަދި ލާނެތް ގޮތަކަށް ވިޝާންއަށް ބަލާލަމުން އެއްލޯ މަރާލިއެވެ. އެތަން ފެނި ހަލަފްގެ ކޮނޑުގައި ނިމްރާ ޖެހިއެވެ.\n"ޢާއިލީ ވާރުތަކުރުމެއްތަ ތީ... އަބަދުވެސް ކޮންމެވެސް ނުލަފާ ޚިޔާލެއްކުރާނީ" ނިމްރާ ބުނެލިއެވެ.\n"ކުޑަކުޑަ މީހެކޭ މިއުޅެނީ މާ ބޮޑުވެގެން" ހަލަފްއާ ދިމާކޮށްލުމުގެ ގޮތުން ޝިހާނާ ބުންޏެވެ. ހަލަފް ތުންކޮޅު ހަދާލުމާއެކު ކުދިކިޔާލިއެވެ. އުމުރުން ހަގު ވާހަކަދެއްކުމަކީ ހަލަފް އެހާ ގަޔާވާ މައުޟޫޢުއެއްނޫނެވެ. އޭނާއަށް ބަލާލާފައި އުމުރުން އަދިވާނީ އެންމެ އެކާވީސް އަހަރުކަމެއް ބުނާކަށް މީހަކަށް ނޭނގޭނެއެވެ. ބައެއްމީހުން ގާތު އެކިފަހަރު އެކި އުމުރު ހަލަފް ބުނަނީ އެހެންވެއެވެ. ލޮލަށް އޮޅުވާލަން ފަސޭހަވީމައެވެ.\nވިޝާންމެންގެއިން ނުކުމެ ޝިހާނާއާއި ނިމްރާއާއެކު ހަލަފް ވެސް އައެވެ. އޭނާ އެ މީހުންނާ ވަކިވާކަށް ގަސްދެއްނުކުރިއެވެ. ބާޒާރުކޮށް ނިންމާފައި އެނބުރި ހޮޓެލްއަށް އާދެވުނު އިރު މެންދުރު ފަސްވެއްޖެއެވެ. ޕެންޓްހައުސްއަށް ވަދެވުނު ގޮތަށް ނިމްރާ އެންމެ ފުރަތަމަ ވެސް މެސެޖުކުރީ އަރްސަލްއަށެވެ.\nއިރުއޮއްސުނު ފަހުން ބިލާލަށް އަރްސަލް މެސެޖުކުރިއެވެ. ބައްދަލުކުރަން ބިލާލު ބޭނުންވަނީ ކޮންތާކުތޯ އަރްސަލް އަހާފައެވެ. ބިލާލު ޚިޔާލުފާޅުކުރީ އަރްސަލް ރުހޭކަމަށްވާނަމަ ބިލާލުގެ ގޭގައި ބައްދަލުކުރުމަށެވެ. ޖެހިގެން އޮތް ދުވަހަކީ ނިމްރާއަށް މުހިންމު ދުވަހެއްވީމާ އޭގެ އަނެއް ދުވަހު ބިލާލާ ބައްދަލުކުރަން އަރްސަލް އެއްބަސްވިއެވެ. އިރުއޮއްސޭ ވަގުތު ބައްދަލުކުރަން ގަޑި ކިއުމުން ބިލާލު އެދުނީ އިޝާ ނަމާދުގެ ފަހުން ބައްދަލުކުރުމަށެވެ. އެކަމާ ވެސް އަރްސަލް އެއްބަސްވިއެވެ.\n"އަހަންނަށް އަދިވެސް ޤަބޫލެއްނުކުރެވޭ" މިސްކިތުން ފައިބައިގެން އައި މުއްޠަލިބު އެކުވެރިޔާއަށް ބުންޏެވެ.\n"އަހަރެން ވެސް ހިޔެއްނުކުރަން ވާހަކަދައްކާނޭ، މީގެ ކުރީން ޒުވާބަކަށް ނުވާނޭ ކަމަށް އެއްވެސް ވާހަކައެއް ދެއްކިފައެއްނެތް، އެކަމަކު މިފަހަރު އެ އަޑުގައި ހުރީ މަޑުމައިތިރިކަން... އަހަރެން ދައްކާ ވާހަކަ އަޑުއަހަންކަން އެނގޭ ހުރީ" ބިލާލު ބުންޏެވެ.\n"އެ ތަކެތި އަރްސަލްއަށް ދައްކަންތަ ތި ގަސްދުކުރަނީ" ބިލާލުގެ ހަޔާތާއި ބެހޭ އެންމެ ބޮޑު ސިއްރު އެނގިހުރެ މުއްޠަލިބު އަހާލިއެވެ.\n"މުއްޠަލިބު ވެސް ބުނަމުންނު އައީ އަރްސަލްއަށް ހަޤީޤަތް ކިޔައިދޭން... އަހަރެން ވާހަކަތަކެއް ކިޔައިދީގެން އަރްސަލް ޤަބޫލެއްނުކުރާނެ، އެ ހަޤީޤަތް ޤަބޫލުކުރާކަށް ފަސޭހައެއް ވެސް ނުވާނެ، އަތުގައި ހުރި ހެކި ދައްކަން އެބަޖެހޭ، އަރްސަލްއަށް މިހާރު ނޭނގިއެއް ނޯންނާނެ ކައިވެންޏާއި ދެމަފިރިންގެ ދެމެދުގައި ހިނގާނޭ ކަންތައްތަކެއް، އަހަރެންގެ ދަރިފުޅު އަހަރެން ބޭނުން، އޭނާ ދުނިޔޭގައި ނެތްއިރު ވެސް އޭނާގެ ނުފޫޒު އެ ދަރިފުޅުގެ މައްޗަށް ހިނގަމުން މިހާ ދުވަހު އައީ" ބިލާލުގެ މޫނުމަތިން އެ ހިތުގައިވާ ރިހުން ފާޅުވިއެވެ.\n"އަހަރެން ވެސް ބޭނުންވަނީ އެކުއްޖާއަށް ހަޤީޤަތް އެނގެން، އެކަމަކު ބައެއްފަހަރު ހިތައް އަރާ ހުރިހާ ކަމެއް އެނގުނީމާ ވެސް އަރްސަލް ޤަބޫލުކުރާނޭބާއޭ... ހުރިހާ ކުދީންނާ އޭނާ ތަފާތު" މުއްޠަލިބު ބުންޏެވެ. އޭނާ ބުނި އެއްޗަކާ މެދު ވިސްނާލަމުން ބިލާލު ތުނބުޅީގައި އަތްހާކާލިއެވެ.\n"ދެއަތް އުރާލައިގެން ދެން ހުންނާކަށް ބޭނުމެއްނޫން، އަހަރެންގެ ދުލުގައި މީހަކަށް ހިފެހެއްޓުމުގެ ހައްޤެއް ލިބިގެނެއްނުވޭ، ވަރަށް ގިނަ ދުވަހު ކެތްކޮށްފިން ނުބުނެވޭތޯ، އެކަމަކު ދެނެއް ގަސްދެއްނުކުރަން އެކަން ސިއްރެއްގެ ގޮތުގައި ބާއްވަން، މުއްޠަލިބު ތީ އެދުވަހު އަހަރެންގެ އެންމެ ގާތުގައި ހުރެ ހުރިހާ ކަމެއް ދުށް މީހާ، އަރްސަލް އިތުރު ހެއްކަކަށް ބޭނުންވެއްޖެނަމަ މުއްޠަލިބަށް ފެނުނު ގޮތަށް އެ ހުރިހާ ހަޤީޤަތެއް ކިޔައިދެވޭނެއެއްނު، އަރްސަލްގެ ނިންމުން އަންނާނީ ކިހިނެއްކަމެއް މިވަގުތު ވިސްނާކަށް ބޭނުމެއްނޫން" ބިލާލުގެ ޚިޔާލު ހުރި ގޮތް ޒަމާންވީ އެކުވެރިޔާއަށް ހާމަކުރިއެވެ.\nދެ މީހުން އެކުގައި އައިސް ދުރުގައި ޕާކުކޮށްފައި އޮތް ކާރަށް އެރިއެވެ. އޭރު އެ މީހުންނަށްވުރެ ކުރީން މިސްކިތުން ފައިބައިގެން އައިސް ކާރު ކައިރީ ޑްރައިވަރު މަޑުކޮށްލައިގެން ހުއްޓެވެ.\nއާ ދުވަހަކަށް ދުނިޔެމަތި އަލިވަމުން އައިއިރު ނިމްރާ އުޅެނީ ހޭލައެވެ. އެކަނިމާއެކަނި އެޕާޓްމެންޓުގައި އުޅޭތީވެ ކުރުސޯޓުބުރިއަކާއި ބޮޑު ޓީޝާޓެއްގައި ހުރި ނިމްރާ ބަދިގެ ތެރޭގައި ހަރަކާތްތެރިވަމުން ދިޔައީ ނާސްތާ ތައްޔާރުކުރުމުގައެވެ. ނިކަން އަވަހަށް ސައިބޮއެގެން އޮފީހަށްދާން ނިމްރާ ތައްޔާރުވިއެވެ. ރީތިވާ މޭޒު ދޮށުގައި އިނދެ ޝިހާނާ ދަސްކޮށްދިން ގޮތަށް ދުވާލުގެ ވަގުތާއި ގުޅޭ ލުއި މޭކަޕެއް ނިމްރާ ކުރިއެވެ. އަދި ހެދުންތަކުގެ ތެރެއިން "ފްލޯރަލް ޕެންސިލް ސްކާޓް"އަކާއި އެއާ ގުޅުވާލީ ހުދުކުލައިގެ ގަޔަށް ދޫކޮށް ހުރި ޝިފޯން ޓޮޕުކޮޅެކެވެ. ބޫޓާއި ފައިވާން އަތުރާފައި ހުރި ހަރު ކައިރިއަށް ނިމްރާ އައިސް "ނޫޑް" ކުލައިގެ "ޓްރާންސްޕޭރެންޓް ޕޮއިންޓެޑް ޓޯސް ޕަމްޕްސް" ނަގައިގެން ކޮޓަރިއަށް ނުކުތެވެ. އެނދުމަތީ އޮތް ފެހި ކުލައިގެ އަތްދަބަސް ނަގައިގެން ނިމްރާ ތިރިއަށް އައެވެ. ވަންނަ ދޮރުކައިރީ ހުރި ބަދިގޭގެ އައިލެންޑްމަތީ އަތްދަބަސް ބަހައްޓާފައި ބޫޓު ދޮރުކައިރީ ބެހެއްޓިއެވެ. އަށްގަޑި ބައިވަންވާއިރަށް ތައްޔާރުވެގެން ހުންނަން އަރްސަލް އޮތީ ބުނެފައެވެ. ނިމްރާ ގަޑި ބަލާލީ ދެނެވެ. ހޮޓެލްގެ މެނޭޖްމަންޓް ސްޓާފުން ދެކޭނޭ ގޮތެއް ނޭނގޭތީވެ ނިމްރާ ހުރީ ހިސާބަކަށް ހާސްވާގޮތްވެފައެވެ. އެހެންނަމަވެސް އޭނާ ހިތްހަމަޖައްސާލީ ހުރިހާ ކަމެއްގައި އަރްސަލްއާއި ރާދިންގެ އެހީތެރިކަން ލިބޭނޭކަން އެނގޭތީއެވެ.\nދޮރުހުޅުވާލިކަން އެނގުމުން ސޯފާގައި އިނދެފައި ނިމްރާ ތެދުވިއެވެ. އޭރު އަރްސަލް އެތެރެއަށް ވަދެއްޖެއެވެ. ނިމްރާގެ ބޮލުން ފެށިގެން ފަޔާ ހަމައަށް އަރްސަލް ނަޒަރު ހިންގާލިއެވެ.\n"ރެޑީ" ހިނިތުންވެލަމުން އަރްސަލް އަހާލިއެވެ. ނިމްރާ ބޯޖަހާލާފައި އަތްދަބަސް ނަގަމުން ދޮރުކައިރީ ބެހެއްޓި ބޫޓަށް އެރިއެވެ. އެވަގުތު ކޮޅު ތެރޭ ވެސް ނިމްރާއާ ގާތްވެލާ ކަރުދޮށުގައި އަރްސަލް ވަސްގަނެލިއެވެ.\n"އަ.ރް.ސަ.ލް" އަޑަށް ބާރުލަމުން ނިމްރާ ގޮވާލިއެވެ. ހިނިގަނޑެއް ޖަހާލަމުން އަރްސަލް އެޕާޓްމެންޓުން ނުކުތެވެ.\nއޮފީސްކަންތައްތައް ހިންގާ ބަޔަށް ނިމްރާ ގޮވައިގެން އަރްސަލް އައެވެ. ފުރަތަމަ ވެސް ވަނީ އަރްސަލްއާއި ރާދިން ތިބޭ ކެބިންނަށެވެ. މި ނޫނީ އެ ދެ ޒުވާނުން މަސައްކަތްކުރާ އޮފީސް ހުންނަ ގޮތެއް ނިމްރާ ނުދެކެއެވެ. ރާދިންއަށް ނިމްރާ ފެނުމާއެކު ނިކަން ފުޅާ ހިނިތުންވުމެއް ބަދަލުކޮށްލިއެވެ. އަދި ނިމްރާ ތައްޔާރުވެލައިގެން ހުރިލެއް ފުރިހަމަކަމުން އެކަމަށް ތާރީފުކޮށްލިއެވެ. ނިމްރާ މަސައްކަތްކުރަން ހަމަޖެހިފައި ހުރި ޑިޕާޓްމެންޓާއި އޭނާގެ ކެބިން ދައްކަން އައީ އަރްސަލްއާއި ރާދިން އެކުގައެވެ. ނިމްރާއަށް ޕާސަނަލް އެސިސްޓެންޓް ހުންނާނޭކަން އަރްސަލް ހާމަކުރީ ނިމްރާގެ ކެބިންއަށް ވަދެފައެވެ. ހުރިހާ އެއްޗަކަށް ނިމްރާއަށް އެކްސެސްދީފައިވާނޭކަން ވެސް ބުންޏެވެ.\nދިހައެއް ޖަހާއިރަށް ހަމަޖެހިފައި އޮތް ބައްދަލުވުމަށް އަރްސަލްއާއި ރާދިންއާއެކު ކޮންފަރެންސް ހޯލަށް ނިމްރާ އައެވެ. އޭރު އެތަނަށް ޑިޕާޓްމެންޓަކުގެ ހެޑުންނާއި ގިނަ އަދަދެއްގެ ސްޓާފުން ޖަމާވެފައިވެއެވެ. ހޮޓެލް ހުޅުވި ރޭ އިސްކޮށް ހަރަކާތްތެރިވި ޖެނެރެލް މެނޭޖަރު ފެނުމުން ނިމްރާއަށް އޭނާ ފާހަގަކުރަން އެނގުނެވެ. އޭނާ ވެސް ނިމްރާ ފެނުމުން ހިނިތުންވެލި ގޮތުން ހީވީ ނިމްރާއަކީ ކާކުކަން އެނގިގެން ބަދަލުކޮށްލި ހިނިތުންވުމެއް ހެންނެވެ. އެންމެން ހަމަޖެހުމާއެކު ބައްދަލުވުން ފެށިގެންދިޔައެވެ. ހޮޓެލްއާއި އަރްސަލްގެ ކުންފުނީގެ ސީއެފްއޯގެ ގޮތުގައި ނިމްރާ ތަޢާރަފުކޮށްދިނީ ރާދިންއެވެ. އަރްސަލް އެއްވެސް ވާހަކައެއް ނުދައްކައެވެ. ބައްދަލުވުން ނިމުމުން ހުރިހާ ސްޓާފުން ކަހަލަ ގޮތަކަށް ނިމްރާއާ ސަލާމްކޮށް މަރުޚަބާކިއެވެ.\n"އަދި އެކަކު އެބަހުރި އިނގޭ... އިރުކޮޅަކު އަންނާނެ" ކޮންފަރެންސް ހޯލްއިން ނުކުމެގެން އަރްސަލްއާއި ރާދިންގެ ކެބިންއާ ދިމާއަށް ދަމުން ނިމްރާގެ ގާތުގައި ރާދިން ބުންޏެވެ.\n"ހޮޓެލްގެ ސެކިއުރިޓީ ކަންތައްތައް ބަލަހައްޓައިދޭ ފާމްގެ ސީއީއޯ... ޒޭވިއާ" ރާދިން އިތުރަށް އޮޅުން ފިލުވައިދިނެވެ.\n"އަރްސަލް ބުނި އެއީ ކްލޯސް ފްރެންޑެކޭ" ނިމްރާއަށް އެނގިފައި އޮތްވަރުން ބުނެލިއެވެ.\nކެބިންގައި ހުރި ސޯފާގައި އަރްސަލްއާއެކު ނިމްރާ އިނެވެ. ރާދިން އިނީ އޭނާގެ މޭޒު ދޮށުގައެވެ. ތިން މީހުން ވާހަކައިގައި ތިއްބާ ބިއްލޫރ ދޮރުގައި ޓަކި ޖަހާލިއަޑުއިވުނެވެ. އަރްސަލް ހިނިތުންވެލަމުން އަތުން އިޝާރާތްކޮށްލިއެވެ. އެއާއެކު ކަޅުކުލައިގެ ކޯޓުފަޓުލޫނުގައި ހުރި ޒުވާނަކު އެތެރެއަށް ވަދެއްޖެއެވެ. އޭނާ ފެނުމާއެކު ނިމްރާއަށް ކޮޅަށް ތެދުވެވިއްޖެއެވެ.\n"ހީ އިޒް ޒޭވ..."\n"ޒިވަން!" އަރްސަލްއަށް ޖުމްލަ ފުރިހަމަ ނުކުރެވިގެން އުޅެނިކޮށް ނިމްރާ ބުނެލިއެވެ. އެހިނދު އަރްސަލްއާއި ރާދިން ވެސް ނިމްރާއަށް ބަލާލީ ހައިރާންވެފައި ހުރެއެވެ.\n"ހޭއި... ޔޫ ހޭވް ގްރޯން އަޕް ސޯ ބިއުޓިފުލް" ލުއި ހީނލުމަކާއެކު ޒިވަން ބުނެލިއެވެ. އަދި ނިމްރާއާ ސަލާމްކޮށްލުމަށް އަތްދިއްކޮށްލިއެވެ. ނަމަވެސް އަރްސަލްގެ ނިތަށް ގިނަވި ރޫތަކާއެކު ނިމްރާ އުފުލާލި އަތުގައި ހިފައިފިއެވެ. (ނުނިމޭ)


ރައީސުލްޖުމްހޫރިއްޔާއަށް "އީ.ޕީ.އެސް ހަނދާން" މަޖައްލާގެ ކޮޕީއެއް ހަދިޔާކުރައްވައިފި - The President's Office\n23 ނޮވެންބަރު 2020، ރިފަރެންސް: 2020-406\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް، އިންގްލިޝް ޕްރެޕަރޭޓަރީ އެންޑް ސެކަންޑަރީ ސްކޫލް (އީ.ޕީ.އެސް.އެސް) އިން ތަޢުލީމު ހާސިލުކުރި ދަރިވަރުންތަކެއް އިސްނަގައިގެން "އީ.ޕީ.އެސް. ހަނދާން" ގެ ނަމުގައި ތައްޔާރުކުރި މަޖައްލާގެ ކޮޕީއެއް ހަދިޔާކުރައްވައިފިއެވެ. މިއަދު މެންދުރު ރައީސުލްޖުމްހޫރިއްޔާގެ އޮފީހުގައި ބޭއްވި ބައްދަލުކުރެއްވުމެއްގައި މި މަޖައްލާ ރައީސުލްޖުމްހޫރިއްޔާގެ އަތްޕުޅަށް އަރުވާފައިވަނީ އީ.ޕީ.އެސް. ފައުންޑޭޝަންގެ ރައީސް އަލްއުސްތާޛު އަޙްމަދު ޙަމްޒާއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ، އެ މަނިކުފާނަށް "އީ.ޕީ.އެސް. ހަނދާން" މަޖައްލާގެ ކޮޕީއެއް ހަދިޔާކުރައްވާފައިވާތީ، އީ.ޕީ.އެސް. ފައުންޑޭޝަނަށް ޝުކުރު އަދާކުރައްވާފައެވެ. އަދި، އެ މަދަރުސާގެ ހަނދާންތައް އައުކުރުމަށާއި، އެ މަދަރުސާ އަލުން ހުޅުވައި ތަޢުލީމު އުނގަންނައިދުމުގެ ޚިދުމަތް ފެށުމަށް ކުރަމުންދާ މަސައްކަތުގައި އެހީތެރިކަން ފޯރުކޮށްދެއްވާނެ ކަމުގައި އެ މަނިކުފާނު ވިދާޅުވިއެވެ. މި ބައްދަލުކުރެއްވުމުގައި އީ.ޕީ.އެސް. ފައުންޑޭޝަންގެ އިސްވެރިން ވަނީ، އެ މަދަރުސާ އަލުން ހުޅުވުމަށް ކުރަމުންދާ މަސައްކަތުގައި ކުރިމަތިވެފައިވާ ދަތިތަކުގެ މަޢުލޫމާތު ރައީސުލްޖުމްހުރިއްޔާއާ ޙިއްޞާކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ އަރިހުގައި ރައީސުލްޖުމްހޫރިއްޔާގެ އޮފީހުގެ ޗީފް އޮފް ސްޓާފް އަލްއުސްތާޛް ޢަލީ ޒާހިރު ބައިވެރިވެވަޑައިގެންނެވިއެވެ. އަދި އީ.ޕީ.އެސް. ސްކޫލްގެ ގެ ފަރާތުން އީ.ޕީ.އެސް. ފައުންޑޭޝަންގެ ރައީސްގެ އިތުރުން އެ ފައުންޑޭޝަންގެ އެހެން ބައެއް އިސް ބޭފުޅުން ބައިވެރިވެ ވަޑައިގެންނެވިއެވެ.


Mundhu ge inzaaru Nasheed ah: Himaayai oiy kan liyumun dhakkavaa, Ehn noonee sarukaaruge amuru hingaane | Mihaaru\nރިޕޯޓް / މުހައްމަދު ހުސެން ޝަރީފު (މުންދު)\nމުންދުގެ އިންޒާރު ނަޝީދަށް: ހިމާޔަތް އޮތްކަން ލިޔުމުން ދައްކަވާ، އެހެން ނޫނީ ދިވެހި ސަރުކާރުގެ އަމުރު ހިނގާނެ\nލަންކާގައި ހުންނަވާ ދިވެހި ސަފީރުކަމަށް މުންދު އައްޔަން ކުރައްވައި ރައީސް ޔާމީން، އޭނާއާ މަގާމުގެ ފަތްކޮޅު ހަވާލުކުރުމަށް ބޭއްވި ރަސްމިއްޔާތު.---ފޮޓޯ: ރައީސް އޮފީސް\n18 ސެޕްޓެމްބަރ 2017 - 06:03\nހައްޔަރު ކުރަން ޖެހިއްޖިއްޔާ، ލަންކާގެ މަގުމައްޗަށް އަމިއްލަ އަށް ނުކުމެގެން ވިޔަސް ކުރީގެ ރައީސް މުހައްމަދު ނަޝީދު ހައްޔަރު ކުރާނެ ކަމަށް ރާއްޖެ އިން އެ ގައުމަށް ކަނޑައެޅި ސަފީރު މުހައްމަދު ހުސެއިން ޝަރީފް (މުންދު) ވިދާޅުވުމާ އެކު އޭނާ އަށް ބަހުގެ ހޫނު ހަމަލާތަކެއް ރައްދުވި އެވެ. ރާއްޖޭގެ އިދިކޮޅު ސިޔާސީ ފަރާތްތަކުގެ އިތުރުން ނަޝީދުގެ ބޭރުގެ ގާނޫނީ ވަކީލުންގެ ޓީމުން ވެސް ބަޔާން ނެރެ، މުންދު ރަސްމީކޮށް މަގާމާ ހަވާލުވެވަޑައިނުގަންނަވަނީސް ވަނީ ސިޔާސީ ޕްރެޝަރަށް ވައްޓާލައިފަ އެވެ. އޭގެ ރައްދުގައި މުންދު މިހާތަނަށް މާ ގިނަ ވާހަކަތަކެއް ނުދެއްކެވި ނަމަވެސް އިއްޔެ "މިހާރު" އަށް ދެއްވި އިންޓަވިއުގައި ވަނީ ބައެއް ތަފުސީލުތަކަށް ވަޑައިގެންފަ އެވެ.\nނަޝީދު ހައްޔަރުކުރާނެ ކަމަށް ވިދާޅުވި މައިގަނޑު ސަބަބަކީ ކޮބައިތޯ؟\nމުހައްމަދު ނަޝީދަކީ ޖަލު ހުކުމެއް ތަންފީޒު ކުރަމުން ގެންދަނިކޮށް، ހުއްދައެއްގެ ތެރެއިން ބޭސްފަރުވާ އަށް ރާއްޖެ އިން ބޭރަށް ވަޑައިގެންނެވި ބޭފުޅެއް. ހާއްސަ ފަރުވާއެއް ނުވަތަ ސާޖަރީއެއް ހަދަން ރާއްޖެ އިން ބޭރަށް ވަޑައިގަތީ. މިގޮތަށް ރާއްޖެ އިން ބޭރަށް ކުށްވެރިން ގޮސްފައި ވަރަށް ކުރިއްސުރެ އެބަހުރި މީހުން ގެއްލިފައި. ފިލާފައި، ވީނުވީއެއް ނޭނގިފައި. އެމީހުންނާ ނަޝީދަކާ އަޅުގަނޑަށް ވަކި ތަފާތެއް ނެތް. ނަޝީދަށް ވަކި ގާނޫނެއް، އެހެން މީހަކަށް ވަކި ގާނޫނެއް ދިވެހިރާއްޖޭގައި ނުހިނގާނެ. ނަމަވެސް މުހައްމަދު ނަޝީދަކީ އެބޭފުޅުންގެ ޕާޓީގެ އެންމެ އިސް ބޭފުޅާ ކަމަށް ނުވަތަ އެމްޔޫއޯގައި މައުމޫން ނަގާފައި އެންމެ އިސް ބޭފުޅާ ކަމަށް ވަނީ ނަމަ އެއީ މުހިންމު ބޭފުޅަކަށް ވާނެ. އެކަމަކު ނަޝީދަކީ އަޅުގަނޑަށް ފިއުޖިޓިވްއަކަށް ކަމަށް ވަންޏާ ދައުލަތުގެ މުއައްސަސާއަކުން، މިސާލަކަށް ކޯޓަކުން އަމުރެއް އައިސްފިއްޔާ، އަޅުގަނޑު އެއަށް ތަބާވާނެ. އަޅުގަނޑަކީ ދައުލަތުގެ މުވައްޒަފަކަށް ވީމާ، އަޅުގަނޑަށް އަމުރެއް އައީމާ އެއަށް ތަބާވާނެ. އެ ހުކުމް އައީމާ އޭގައި އޮތް ގޮތަށް އަޅުގަނޑު އަމަލުކުރާނަން. އޭގެ އަނެއްކޮޅު ވެސް އެބަ އޮތް. މިސާލަކަށް މުހައްމަދު ނަޝީދަކީ ކޮންމެެވެސް ބޭރު ގައުމެއްގެ ރައްޔިތެކޭ، ދިވެއްސެއް ނޫނޭ. ދިވެއްސަކަށް ވުމުގެ އިތުރުން ބޭރު ގައުމެއްގެ ރައްޔިތަކަށް ނަޝީދު ވެއްޖެއޭ. ކަށަވަރުވެއްޖެއޭ އެކަން. އެހެންވީމާ އެބޭފުޅާގެ މައްޗަށް ހިނގާނީ ކޮންމެވެސް އެހެން ގައުމެއްގެ ގާނޫނޭ. އެހެންވީމާ ނަޝީދުގެ ކަންކަމާ އަޅާނުލާން އަންގައިފިއްޔާ އަޅައެއް ވެސް ނުލާނަން.\nނަޝީދަކީ އިނގިރޭސި ވިލާތުން ހިމާޔަތްދީފައިވާ ބޭފުޅެއް ނޫންތޯ؟ ދެން ކިހިނެއްތޯ ދިވެހި ސަރުކާރަށް އެމަނިކުފާނު ހައްޔަރުކޮށްގެން ރާއްޖެ ގެންނާނީ؟ ނަޝީދު އެހާ ފްރީކޮށް ބޭރު ދުނިޔޭގައި އެ އުޅުއްވަނީ ދުނިޔެ ބަލައިގަންނާތީ ނޫންތޯ؟\nކޮން ތާކުންތޯ މުހައްމަދު ނަޝީދަށް ހިމާޔަތްދިނީ؟ ލިޔުމަކުން ތިކަމެއް ފެންނާކަށް ނެތޭ. އަޅުގަނޑެއް ނުދެކެން. އަޅުގަނޑަށް މުހައްމަދު ނަޝީދު ލިޔުމުން ދެއްވާ، ތިމަންނާ އަކީ ދިވެހި ރައްޔިތެއް ނޫނޭ. ނޫނީ ތިމަންނަގެ އަތުގައި ރާއްޖޭގެ ޕާސްޕޯޓެއް ނެތޭ. ނުވަތަ ތިމަންނައަކީ ޑުއެލް ސިޓިޒަންޝިޕް އޮންނަ މީހެކޭ. ނުވަތަ ތިމަންނަ އަކީ އިނގިރޭސި ސަރުކާރުގެ ހިމާޔަތުގެ ދަށުން ތިމަންނަ ގެންގުޅެނީ އިނގިރޭސި ޕާސްޕޯޓެކޭ. އެހެންވީމާ އިނގިރޭސި ގާނޫނަށް އަޅުގަނޑު އެންމެ އަހުލުވެރި ގޮތަކަށް ބަލާފައި އެބޭފުޅާގެ ކަންކަން ގެންދާނަން އެ އޮންނަ އުސޫލުގެ ތެރެއިން.\nނަޝީދާއި އެމަނިކުފާނުގެ ވަކީލު އަމަލް ކްލޫނީ އިނގިރޭސިވިލާތުގައި.--- ފޮޓޯ: އޭއެފްޕީ\nނަޝީދުގެ ވަކީލު ވެސް ވިދާޅުވި ނޫންތޯ އެމަނިކުފާނަކީ ހިމާޔަތް ދީފައިވާ ބޭފުޅެކޭ.\nވަކީލު އެހެން ވިދާޅުވިޔަކަސް ނުފުދޭ. އަޅުގަނޑުމެންނަށް ބޭނުންވާނެ މެޓީރިއަލް އެވިޑެންސް. ނޫނިއްޔާ އެ މެޓީރިއަލް މީޑިއާއަށް ދެއްވާ. އިނގިރޭސި ވިލާތުން އެބޭފުޅާ އަށް ދެއްވާފައިވާ ލިޔުން "މިހާރު" އަށް ދެއްވާ.\nތިޔަ ވިދާޅުވަނީ ނަޝީދަށް ހިމާޔަތްދިން ކަމުގެ އެއްވެސް ޑޮކިއުމަންޓެއް ސަރުކާރުގައި ނެތް ކަމަށްތޯ؟\nއެކަމެއް ނޭނގޭ. އަޅުގަނޑަށް އެނގިފައިވާ ގޮތުން ނަމަ ނަޝީދު ނުވަތަ އެބޭފުޅާގެ ވަކީލުން ނުވަތަ އިނގިރޭސި ދައުލަތަކުން ނެތް އަޅުގަނޑުމެންނަށް އެއްވެސް މައުލޫމާތެއް ދީފައެއް. އެހެންވެއްޖިއްޔާ އަޅުގަނޑުމެން މިވަގުތު އެމަނިކުފާނާ މެދު އަމަލުކުރާނީ ދިވެހި ރައްޔިތެއްގެ ގޮތުގައި. ފިލައިގެން އުޅުނަސް އެއީ ދިވެހި ރައްޔިތެއް. ދިވެހި ރައްޔިތެއް ކަމަށް ވަންޏާ ދިވެހިރާއްޖޭގެ ގާނޫނު ހިނގާނެ. ދިވެހިރާއްޖޭގެ ގާނޫނު ހިނގާ ނަމަ އެ ގާނޫނުތަކުގެ ތެރެއިން އުފެދިފައިވާ މުއައްސަސާތަކުން ބުނާ އެއްޗަކަށް އަޅުގަނޑު ޖެހޭނެ ތަންފީޒު ކުރަން. އެކަން ނުކޮށްފިއްޔާ އަޅުގަނޑު ވާނީ ނަޝީދަކަށްނު. ނަޝީދަކީ ދިވެހިރާއްޖޭގެ ރައްޔިތެއްތޯ ނުވަތަ އަނެއް ދިވެހިރާއްޖޭގެ ރައްޔިތެއްތޯ އެބޭފުޅާ ލިޔުމުން އަޅުގަނޑަށް ސާފުކޮށްދެއްވާ. އޭރުން އަޅުގަނޑުމެންނަށް އެނގޭނެ އެބޭފުޅާއާ ދޭތެރޭގައި ޕޮލިސީ ޑިސިޝަން ނަގަން. ހިމާޔަތް ދީފައި އޮތިއްޔާ އިނގިރޭސި ދައުލަތުގެ ކަންކަން އެބޭފުޅާ އަށް ހިނގާނީ. އެބޭފުޅާ އަކީ އިނގިރޭސި ރައްޔިތަކަށް ވެއްޖިއްޔާ އަޅުގަނޑުމެން އިނގިރޭސި ރައްޔިތުންނަށް އިހުތިރާމް ކުރާނަން.\nތިޔަ ވިދާޅުވީ ނަޝީދަށް ހިމާޔަތް ދީފައިވާ ކަމުގެ ލިޔުންތައް ނުދެއްކޭހާ ހިނދަކު ދިވެހި ސަރުކާރާއި ލަންކާ ސަރުކާރާ ދެމެދު ވެފައިވާ މުއާހަދާތައް ނަޝީދުގެ މައްޗަށް ހިނގާނެއޭތޯ؟\nޔަގީން ހިނގާނެ. ކުށްވެރިން ބަދަލުވުމުގެ އެއްބަސްވުމަކަށް ނަޝީދު ފިޓެއް ނުވާނެ. ނަޝީދު ފިޓްވާނީ އެކްސްޓްރެޑައިން ކުރަން ޖެހޭ ހާލަތަށް. އެއީ [ދިވެހި ސަރުކާރުން] އަޅުގަނޑުމެންނަށް ރިކުއެސްޓެއް ފޮނުވަން ޖެހޭނީ މިވެނި ނަމެއް ކިޔާ މީހަކު ލަންކާގައި އެބަ އުޅެއޭ. އޭނާ ފޮނުވައިދޭށޭ. އެފަދަ ހުކުމެއް އައިސްފިއްޔާ އެއީ ކޮންމެ މީހަކަށް ވިޔަސް އަޅުގަނޑު އަމަލުކުރާނެ.\nސްރީލަންކާގެ ރައީސް ސިރިސޭނާއާ ކުރީގެ ރައީސް ނަޝީދު ބައްދަލު ކުރައްވަނީ-- ފޮޓޯ/ ޓްވިޓާ\nނަޝީދު ނޫނަސް މިހާރު ވެސް ލަންކާގައި އެބަ ތިއްބެވި ނޫންތޯ ދިވެހި ޕާސްޕޯޓް ކެންސަލް ކޮށްފައި ތިއްބެވި އިދިކޮޅު ބޭފުޅުން. އެބޭފުޅުންނާ މެދު ވެސް ތިޔަ ގޮތަށް އަމަލު ކުރައްވާނަންތޯ؟\nތަފާތެއް ނުކުރާނެ. އެހެން މީހުންނާ މެދު ވެސް އަމަލުކުރާ ގޮތަށް ތިޔަ ވިދާޅުވާ ބޭފުޅުންނާ މެދު އަމަލުކުރާނީ. ދެން ނަޝީދުގެ މައްސަލާގައި ކޯޓުން ވިދާޅުވޭ ތިޔައީ ކުރީގައި ރައީސްކަން ކުރެއްވި ބޭފުޅެކޭ. ތިޔަ މަނިކުފާނުގެ ކަންކަން ކުރިއަށް ގެންދަން ޖެހޭނީ ވަކި ގޮތަކަށޭ. އެހިސާބުން އެގޮތަކަށް އަޅުގަނޑު އަމަލުކުރާނީ. މިއީ ވަރަށް ސިމްޕަލް ކަމެއް.\nވަރަށް ގިނަ މީހުން ބުނޭ ލަންކާ ސަރުކާރާއި ރާއްޖޭގެ އިދިކޮޅު ފަރާތްތަކާ ވަރަށް ގުޅުން ބޮޑޭ. އެހެންވީމާ ނަޝީދު ވިޔަސް އަދި އިދިކޮޅު އެހެން ބޭފުޅެއް ވިޔަސް ރާއްޖެ ގެންދިއުމަށް ލަންކާ އިން އެހީނުވާނެ ކަމަށް ބުނޭ.\nތިޔަ ކަހަލަ ކަމެއް ހިނގީމާ އެއްޗެއް ބުނަން އެނގޭނީ. އެމްޑީޕީ އަކީ ފޮނި އަނގަ ތަޅަން މޮޅު ބައެއް. އަދި އަޅުގަނޑު ހަވާލުވި ފަހުން ތިޔަ ފަދަ ކަމެއް ނާދޭ. ސްރީ ލަންކާ ސަރުކާރުން އަމަލުކުރާ ހިސާބާ ހަމައަށް ބަސް ބުނާ ހިސާބަށް ދިޔައިމާ އެ ދަނީ އެ ގައުމުގެ ސަރުކާރުން ކުރާ ކަންކަމަށް ދަނޑިބާނާ ހިސާބަށް. އެކަމެއް އެބޭފުޅުންނަށް ވެސް އަދި އަޅުގަނޑުމެންނަށް ވެސް ނުކުރެވޭނެ. ކޮށްގެން ނުވާނެ. އަޅުގަނޑު ދަންނަވަން އޮތީ މިހާރު ބިރު ނަގައިގެން ނަޝީދާއި ޔޫރަޕްގައި ތިބި ލޯޔަރުންތަކެއް މިއުޅެނީ ކީއްވެހޭ؟ އެމްޑީޕީން 10 ވަރަކަށް ދުވަސް ވެއްޖެ އެހެން އެއްވެސް ކަމެއް ނުކުރާތާ. އެމްޑީޕީން އަޅުގަނޑަށް ރައްދު ދިނުން ފިޔަވައި އޮއްޓަރު ހުރި ކަމެއް ކުރާތަނެއް މިދިޔަ 10 ވަރަކަށް ދުވަހު ނުފެނޭ. އެހާ ޔަގީންކަން ބޮޑިއްޔާ ކީއްވެތޯ އެހާ ބިރުން އުޅެނީ؟. އެހާ ޔަގީންކަން އޮތިއްޔާ ބުނަންވީ ނޫންތޯ ތިޔަ ފަދަ އެންގުމެއް މުންދާ ހަމައަށް އަޔަސް އެކަމެއް [ލަންކާ ސަރުކާރުން] ތަންފީޒު ނުކޮށްދޭނެއޭ. އެހިސާބުން އެކަން ނިންމާލަންވީ ނޫންތޯ؟ ކުރީގެ ތިން ފޮރިން މިނިސްޓަރުން އަވަހާރަފުޅު ނުލައްޕަވައި އެ އުޅުއްވަނީ މިކަމެއްގައި. ނަޝީދުގެ ކެބިނެޓުގައި ތިއްބެވިހާ ބޭފުޅުން މިކަމެއްގައި. އެމީހުންގެ ޓްވީޓް ކުރާ ހުރިހާ އެންމެން މިކަމެއްގައި. ހުދު ނަޝީދު މިކަމެއްގައި. ނަޝީދާއި އަން ސަންސޫޗީގެ ލޯޔަރު ޖެރެޑްހަމަ މިކަމެއްގައި. އަމާލް ކްލީނޫ މިކަމެއްގައި. ނަޝީދަށް ޔަގީންކަން އޮތިއްޔާ މިހާވަރުން އުޅެނީ ކީއްވެގެންތޯ؟ އަޅުގަނޑާއި އަޅުގަނޑުގެ މައިންބަފައިންނާ ގުޅޭ ގޮތުން ހުތުރު އެއްޗެހި ޓްވީޓް ކުރައްވާ ވަރަކަށް ދޭހަވަނީ އެހެން އެއްޗެއް. އަޅުގަނޑަކީ ތަންދޮރު ނުދަންނަ މީހެއް ނޫނޭ. އަޅުގަނޑާ ދިމާއަށް އެއްޗެކޭ ގޮވާލީމާ އަޅުގަނޑު ރަޖާލައިގެން އޮންނާނެ ކަމަށް ހީފުޅުވަންޏާ އެއީ ސިޔާސީ ގޮތުން އަޅުގަނޑަކީ ކާކުކަން ނުދަންނަ މީހުން. އަޅުގަނޑުގެ އަމަލެއް، ވިސްނުމެއް، ސިޔާސީ ފިކުރެއް ވެސް ބަދަލެއް ނުވާނެ. މަސައްކަތް ކުރާ ގޮތް ވެސް ބަދަލެއް ނުވާނެ.\nރާއްޖޭގެ މިނިވަންކަމަށް 50 އަހަރު ފުރުމުގެ މުނާސަބަތުގައި ބޭއްވި ރަސްމީ ޖާފަތުގައި ލަންކާގެ ރައީސް ސިރިސޭނާ (ކ-3) ރައީސް ޔާމީންގެ ދެކަނބަލުންނާއި ކުރީގެ ރައީސް މައުމޫންގެ ދެކަނބަލުންނާއެކު.---ފޮޓޯ: ރައީސް އޮފީސް\nމުންދު އަމަލުކުރައްވަނީ ޑިޕްލޮމެޓިކް އުސޫލުތަކާ ވެސް ޚިލާފަށް ކަމަށް ކުރީގެ ފޮރިން މިނިސްޓަރު އަބްދުﷲ ޝާހިދު ވެސް ވަނީ ވިދާޅުވެފައި ނޫންތޯ؟\nއަބްދުﷲ ޝާހިދަކީ އަޅުގަނޑުގެ ކުރީގެ ބޮސް. އަބްދުﷲ ޝާހިދަކީ އަޅުގަނޑު ލައްވައި ޚާރިޖީ މަސައްކަތްތައް ވެސް ކުރުއްވި ބޭފުޅެއް. އަދި އަބްދުﷲ ޝާހިދަކީ ރާއްޖޭގެ ފޮރިން މިނިސްޓަރުކަން ވެސް ކުރެއްވި ބޭފުޅެއް. އެހާ ފުންނާބު އުސް، ޚާރިޖީ މާހިރަކު އެހެން ވިދާޅުވީމާ އަޅުގަނޑު ވަރަށް އުފާކުރަން. އަޅުގަނޑު ޖަޕާނުގެ ސަފީރަކަށް ފޮނުވަން މަޖިލީހަށް ފޮނުއްވި ދުވަހު އެމަނިކުފާނު އަޅުގަނޑަށް ވަރަށް ހެޔޮފުޅު. ގުޅުއްވާފައި ވިދާޅުވި ތިމަންނަ އާންމުކޮށް މިކަހަލަ ވޯޓުތަކުގައި ބައިވެރިއެއް ނުވެސް ވަމޭ. އެކަމަކު މުންދުގެ ވޯޓެއް ވީމާ، ތިހާ ތިކަމަށް ކުފޫހަމަވާ، ރަނގަޅު މީހަކަށް ވީތީ، ކުޅަދާނަ މީހަކަށް ވީތީ، ތިމަންނަ އެހާވަރަށް ދެނެވަޑައިގަންނަވާ މީހަކަށް ވީތީ، މި ވޯޓު ދެއްވާފައި ނޫނިއްޔާ ގެއަކަށް ވަޑައެއް ނުގަންނަވާނަމޭ. އެހެންވީމާ އެވާހަކަ ބުނެލަންށޭ މި ގުޅާލީ. އަބްދުﷲ ޝާހިދު އެހެން ވިދާޅުވި. ދެން މިހާރު މި ވިދާޅުވަނީ އަޅުގަނޑަށް ޑިޕްލޮމެޓިކް ލެންގްއެއިޖު ނޭނގޭ ވާހަކަ. އެކަމަކު ތިޔަ ވިދާޅުވާ ފޮރިން މިނިސްޓަރު [ޝާހިދު] އިނގިރޭސި ބަހުން އެއްޗެހި ލިޔުއްވަން ޖެހުނީމާ އަޅުގަނޑު ލައްވައޭ ލިޔުއްވަނީ. ތިޔަ ވިދާޅުވާ ބޭފުޅާގެ ޚަބަރު ދިވެހި ބަހުން ވެސް ލިޔުނީ އަޅުގަނޑޭ. އެހެންވީމާ ބަސް އަޅުގަނޑަށް ކިޔަވައި ދެއްވަން ވަޑައިނުގަންނަވާ. ޑިޕްލޮމެޓިކް ވިޔަސް އާންމު މުއާމަލާތްތަކުގައި ވިޔަސް ދެބަސް ހަމަ ފަރިތަ މީހެއް އަޅުގަނޑަކީ.\nސްރީ ލަންކާގައި ހުންނަވާ ދިވެހި ސަފީރެއްގެ ގޮތުގައި އެ ގައުމުގެ ސަރުކާރުން މުންދު ބަލައިނުގަންނާނެ ކަމަށް އިދިކޮޅު ބައެއް ފަރާތްތަކުން ބުނޭ. ލަންކާގެ ރައީސަށް ފަތްކޮޅު އެރުވުން ލަސްވަނީ އެހެންވެ ކަމަށް ވެސް އެބަކިޔާ.\nއަނެއްކާވެސް ނަޝީދު ދައްކަވާ ކަހަލަ ވާހަކައެއް އަޅުގަނޑެއް ނުދައްކާނަން. ފަތްކޮޅު އެރުވީމާ އެކަން އެ ދުވަހު އެނގޭނެ. ނޫނިއްޔާ ފަތްކޮޅު ނާރުވާ ހައެެއްކަ މަސް ވީމާ ރައީސުލްޖުމްހޫރިއްޔާ ވެސް އެއްޗެއް ވިދާޅުވާނެތާ.\nއެކަމަކު އާންމު އުސޫލަކީ ރާއްޖެ އިން އެހެން ގައުމަކަށް ކަނޑައަޅާ ސަފީރަކަށް ރާއްޖޭގެ ރައީސް ފަތްކޮޅު އެރުވުމުގެ ކުރިން، އެ ގައުމަކުން އެ ސަފީރަކު ކުރިން ގަބޫލުކޮށް އެކަމުގެ ލިޔެކިޔުން ބަދަލުކުރުން ނޫންތޯ؟ އެހެންވީމާ ލަންކާ ސަރުކާރުން މިހާރު އޮންނަން ވާނީ މުންދުގެ ނަން ގަބޫލުކޮށްފައި ނޫންތޯ؟\nއެހެންވީމާ ނޫންތޯ އެބޭފުޅުން [އިދިކޮޅު ފަރާތްތަކުން] އެ ކުރައްވާ ޓްވީޓްތަކަށް އަޅުގަނޑު އެއްޗެކޭ ނުބުނަނީ. ޑިޕްލޮމެސީ އެނގޭ ބޭފުޅުން ނުދައްކާނެ އެބޭފުޅުން މިހާރު އެ ދައްކަވާ ކަހަލަ ވާހަކައެއް. އެކަމަކު ކަންކަން ނޭނގޭ، ހަމައެކަނި ޓްވީޓް ކޮށްލަން ތިބޭ އެކްޓިވިސްޓުންނަށް ނޭނގިދާނެ. އެބޭފުޅުންނަށް މިކަން ނޭނގޭ ކަމަށް ވިސްނާފައި އަޅުގަނޑު އެއްޗެއް ނުބުނާނަން. އެކަމަކު ކުރީގެ ތިން ފޮރިން މިނިސްޓަރުން އެބަތިއްބެވިއޭ. އެއަށް އިނގިރޭސިން ކިޔާނީ ހިޕޯކްރެސީއޭ.\nޕީޕީއެމުން މިދިޔަ ބުރާސްފަތި ދުވަހުގެ ރޭ މާލޭގައި ބޭއްވި ޖަލްސާގައި މުންދު ވާހަކަ ދައްކަވަނީ.---މިހާރު ފޮޓޯ\nޖަޕާނުގެ ސަފީރުގެ މަގާމަށް ވަޑައިގެންނެވިތާ ކުޑަދުވަސްކޮޅެއްގެ ތެރޭގައި މުންދު ތި ކަނޑައެޅުއްވީ ލަންކާގައި ހުންނަވާ ދިވެހި ސަފީރަކަށް. މިހާ ކުރު މުއްދަތެއްގައި މި ބަދަލު ގެނައި ސަބަބަކީ ކޮބައިތޯ؟\nއަޅުގަނޑަށް ފެންނަ ގޮތުގައި ދެ ސަބަބެއް. އެއް ސަބަބަކީ ޖަޕާނުގައި ހުންނާތީ، އަޅުގަނޑުގެ ފަރާތުން ސިޔާސީ މަސައްކަތްތައް އެކަށީގެންވާ މިންވަރަށް ނުލިބުން. އެއީ ޕާޓީގެ ކައުންސިލް މެމްބަރެއްގެ އިތުރުން އަޅުގަނޑަކީ ޕާޓީގެ ފޮރިން ރިލޭޝަންސް ހެޑް. އެކަމަކު އެ މަސައްކަތް ޖަޕާނުގައި ހުރެގެން ކުރަން ދަތިވަނީ. އަނެއް ސަބަބަކީ ސްރީ ލަންކާގައި އެހާ ގިނަ ދިވެހިންތަކެއް ތިބީމާ ކޮންސިއުލާ މަސައްކަތްތަކަށް ވެސް ދަތިވޭ. އެހެންވީމާ ސްރީ ލަންކާގައި އަޅުގަނޑު ކަހަލަ މީހަކު ހުރުމުގެ ފައިދާ ބޮޑުކަމަށް [ރައީސް ޔާމީނަށް] ފެނިވަޑައިގަތީ.\nލަންކާގެ އާ ބޮޑުވަޒީރަކަށް ރަނިލް ހޮވުމާ ގުޅިގެން ރައީސް ޔާމީންގެ ފަރާތްޕުޅުން އެމަނިކުފާނށް އޭރުގެ ފޮރިން މިނިސްޓަރު ދުންޔާ މައުމޫނާއި ރައީސް އޮފީހުގެ އޭރުގެ މިނިސްޓަރު މުހައްމަދު ހުސެއިން ޝަރީފް (މުންދު) ޖެނުއަރީ 10، 2015 ގައި މަރުހަބާ ދަންނަވަނީ.---ފޮޓޯ: ރައީސް އޮފީސް\nމުންދުގެ ސަފީރުކަމުގައި ރާއްޖެ އާއި ލަންކާގެ ގުޅުން ކިހާވަރަކަށް ބަދަހި ކުރައްވާނެތޯ؟\nއަޅުގަނޑަކީ ނަޝީދެއް ނޫން. މިވެނި ކަމެއް މިހެންނޭ އޮންނާނީ ކުރީބައިގައި ބުނެލާފައި އެ ވާހަކަ ބަދަލުކޮށްފައި އޭގެ އަނެއް ދުވަހު އެހެން އެއްޗެއް ބުނާކަށް. ހއ. ގެ ތިން ރަށަށް އެއްދުވަސް މަތިން އަރުއްވާފައި ތިން ތަނުގައި އެއާޕޯޓް އަޅުއްވަން ވިދާޅުވި ބޭފުޅެއް ނަޝީދަކީ. އެގޮތަށް އަޅުގަނޑެއް ނޫޅޭނަން. ދެ ގައުމުގެ ގުޅުން ބަދަހިކުރަން އަޅުގަނޑު މަސައްކަތް ކުރާނަން. އަޅުގަނޑަށް އޮންނަ ޔަގީން ކަމަކީ އަޅުގަނޑަކީ ވަރަށް ކުރިއްސުރެ ސްރީ ލަންކާއާ ގާތްގުޅުމެއް އޮންނަ މީހަކަށް ވުން. އަމިއްލަ ހައިސިއްޔަތުން ވެސް އަދި ސަރުކާރުގެ ހައިސިއްޔަތުން ވެސް. އަޅުގަނޑަށް ސްރީ ލަންކާ އަކީ ބީރައްޓެހި ތަނަކަށް ނުވާތީ ފަސޭހަތަކެއް ހުންނާނެ. އަޅުގަނޑަށް އެންމެ ހިނި އަންނަނީ ސްރީ ލަންކާގެ ރައީސަށް ޓެގްކޮށްފައި އިދިކޮޅު މީހުން ޓްވީޓް ކުރާތީ. މައިތުރިޕާލާ ސިރިސޭނާ މިދިޔަ ސަރުކާރުގައި ހެލްތު މިނިސްޓަރުކަމުގައި ހުންނެވި ދުވަސްވަރު ވެސް އަޅުގަނޑާ ބައްދަލުވި. އެމަނިކުފާނު ޗެއާ ކުރެއްވި ކޮންފަރެންސަކަށް ގޮސް ވެސް ބައްދަލުވި. އެމަނިކުފާނު ރައީސަކަށް ވެގެން، ދިވެހި ސަރުކާރުގެ ފަރާތުން އެމަނިކުފާނަށް ރާއްޖޭގެ ރައީސުލްޖުމްހޫރިއްޔާގެ ފަރާތްޕުޅުން މަރުހަބާ ދަންނަވަން ބޭރުގެ އޮފިޝަލެއްގެ ގޮތުގައި އެންމެ ފުރަތަމަ ދިޔައީ އަޅުގަނޑު. އެ ވާހަކަ މައިތުރިޕާލާ ސިރިސޭނާ އެ ދުވަހު ވިދާޅުވި. މައިތުރިޕާލާ ސިރިސޭނާ ވެރިކަމާ ހަވާލުވެވަޑައިގެންނެވި ދުވަހު ރާއްޖޭގެ ރައީސުލްޖުމްހޫރިއްޔާގެ ފަރާތްޕުޅުން މަރުހަބާ ދަންނަވަން ދިޔައީ އަޅުގަނޑާއި ދުންޔާއާ [އޭރުގެ ފޮރިން މިނިސްޓަރު] ދެމީހުން. އެކަމަކު މި ބޭފުޅުންނަށް [އިދިކޮޅު ފަރާތްތަކަށް] މި ހީވަނީ އަޅުގަނޑު ނުދަންނަ ބައެއްގެ ވާހަކަ ކަމަށް މި ދައްކަނީ.\nރައީސް މުހައްމަދު ނަޝީދު ސްރީ ލަންކާ އިދިކޮޅު ފަރާތްތައް ރާއްޖެ-ލަންކާ ރާއްޖެ-އިނގިރޭސިވިލާތް ޑިޕްލޮމެސީ މުހައްމަދު ހުސެން ޝަރީފު (މުންދު) ޑިޕްލޮމެޓުން\n131 ކޮމެންޓް, 297 ރިއެކްޝަންސް\nމި ފެންވަރުގެ މީހުން ސަފީރުންނަށް ލީމާ ލަދުގަންނަން ޖެހެނީ ދިވެހިން\nމުއްދު ހީކުރީ މުންދުގެ ގޭތެރެއިން ނަޝީދަށް ހިމާޔަތް ދީގެން އުޅެނީކަމަށްތަ؟ ހިމާޔަތް ލިބިފައިވާކަމުގެ ލިޔުން މުންދުއަށް ދައްކަން. ތިޔައިންވެސް އެނގެނީ މަޤާމުގެ ބޭނުމުގައި ކިޔޭ ނުކިޔޭވެސް ނޭގޭވަރަށް ބޯ ގޮވާފަ ހުރިކަން.\nމަމޮޅު، މަމޮޅު، މުޅިއާރޓިކަލް އިންއިގުނީ މިވަރު\nކިހާވަރަކުން ދާނެބާ މިސޮރުގެ ކަންތައް ؟ %50 ވަރަކަށް ޕަސެންޓުގެ އިތުބާރެއްގަ ހުރުން މުހިންމު މި ބުނީ ތަޖުރިބާ އަށް ބަލާފަ %100 ވެއްޖެތަ 10 ނޫނީ 13 އަހަރު %500 ވެއްޖެއްޔާ ދެން 50 ، 60 ގެ މިކޮޅަކުން ސަލާމަތެއް ނުވާނޭ " ޔަގީން "\nމި އާރޓިކަލައް ކޮއްފައިވާކޮމެންޓުތކުން އެއްވެސް ފަރާތަކުން ނުބުނެއޭ ރ.ނަޝީދައް އިއްވާފައިވާ 13އަހަރުގެ ހުކުމާމެދު އ.ދން ދެކޭގޮތް. ކަނޑައެޅިގެން ބުނެފަ އެއޮތީ އެއވެސް ޑިއު ޕރޮސެސްއެއްނެތި ދުނިޔޭގެ ހަމަތަކާއި ރޢައްޖޭގައި ލިޔެވި ފާސް ކުރެވިފައިވާ ގާނޫނުތަކާއި ދިވެހި ރާއްޖެ އެއްބަސްވެ ސޮއިކޮއްފައިވާ އ.ދގެ އެއްބަސްވުންތަކާ ހިލާފައް ކޮއްފައިވާ ހުކުމެކޭ. މިހެންވީމަ މިހުކުމް ބަލައި ގައްނަނީ ދިވެހިރާއްޖެއިން އެކަނި. (ފަހަރެއްގައި ޗައިނާ، ސައުދީ ފަދަ ގައުމުތަކުން) ހިމާޔަތާ ރައްކައުތެރިކަން މިހެންވީމަ ދުނިޔޭގެ ގައުމުތަކުން ރ.ނަޝީދައް އައިގެ އެންމެ ފުރިހަމަގޮތުގައި ލިބިދޭނެ.\nމިހާރުން މިސަރުކާރާޖައްސާލަން ޖެހޭސަބަބެއް ނުވިސްނޭ.އެކަމު މުއްދަކަސް އެދައްކަނީ ހަމަ ރަނގަޅުވާހަކައެއް.\nމުންދުބުނީ މަގުމައްޗައް ނުކުމެ އެކަންކުރާނަމޭ، މިހާރު ވާހަކަ އޮޅުވާލަނީ. (މުންދު ހީކުރީ ދިވެހިރާއްޖޭގެ ގާނޫނު ހުއްދަކުރާކަމަށް ތިމާ ބޭނުންވީމަ ގޮސްމަގުމަތިން ހައްޔަރުކުރަން، އަދި އެވެސް ދިވެހި ދައުލަތުގެ ގާނޫނު ނުހިގާތަނެއްގަ) އޮންނަ އުސޫލަކުން ކޮންމެތަނަކުން ކޮންމެ މީހަކުވެސްގެނެވިދާނެ، އެކަމަކު އުސޫލްތައްމުގުރާފަ ގެނައުމަކީ ނާދިރުކަމެއް.\nމުންދު އެބަޖެހޭ ދިވެހި ރައްޔިތުންނަށް ސާފުކޮށްދޭން ކީއްވެތޯ ރައީސް ޔާމިނުގެ ލޯންޗުގައި އެއްޗެއް ގޮއްވާލި ހާދިސާގައި ތުހުމަތު ކުރެވިގެން މެލޭޝިޔާގައި ހައްޔަރުކުރި މީހުންނާ އެކީ އުޅުނީ؟ ލަންކާއަށް ދެވޭ އިރަށް އިދިކޮޅުމީހުންނާ ސައްލާ ކުރަން ދާނެ ބަހަނާ މިހާރުވެސް ތިޔަ ތައްޔާރު ކުރަނީ. ނަޝީދާއެކު އުޅޭތަނުގެ ފޮޓޯއެއް ލީކުވެއްޖިއްޔާ ބުނެވޭނެތާ މައުޅުނީ ނަޝީދު ހައްޔަރުކުރާށޭ! މަމެން ޕިންކީން އިތުބާރެއް ނުކުރަން މުންދޫދުއަކަށް.\nރައީސް ނަޝީދުގެ ޕާސްޕޯޓް ކެންސަލް ކުރި ފަހުން އެމެރިކާއަށް ވެސް ދިޔަ. ހިމާޔަތް ނުލިބި ހުރި މީހަކަށް އެމެރިކާއަށް އެތެރެވެވުނު ގޮތެއް ބުނެދީބަލަ؟\nބޭރުގައުމެއްގައި ހުއްޓާ އެމީހެއްގެ މައްޗަށް ފުރަތަމަ ހިނގާނީ އެގައުމެއްގެ ގާނޫނުކަން ނޭނގޭކަން އެއީ ލަދުވެތިކަމެއް. ދިވެހި ރާއްޖޭގެ ގާނޫނު އަންނާނީ އޭގެ ފަހުގައި. މިސާލަކަށް މީހަކު ހައްޔަރުކުރުމާ ބަންދު ކުރުމާ މިކަންކަން ކުރެވޭނީ އެގައުމުގެ ގާނޫނުގެ ދަށުން. މަގުމައްޗަށް ނުކުމެ ހައްޔަރެއް ނުކުރެވޭނެ.\nއާނ ރަނގަޅު ވާހަކައެއް އައްނިއެއް ނުގެނެވޭނެ އޭނާޔަހުދިންނާއެއްކޮޅައް ވާހަކަދައްކާހާދުވަހަކު


Facebook Groups aai vaadhayah twitter Communities\nޓްވިޓާއިން އެ އެޕްލިކޭޝަންގެ އާ ފީޗާ "ކޮމިއުނިޓީސް" ލޯންޗުކޮށްފި އެވެ.\nކޮމިއުނިޓީސް ފީޗާ އަކީ ފޭސްބުކްގެ "ގްރޫޕްސް" ގޮތަށް ފަރުމާ ކޮށްފައިވާ ޝައުގުވެރި ފީޗާ އެކެވެ.\nމި ފީޗާ އިއްޔެގެ ވަގުތެއްގައި ލޯންޗްކޮށް ދުނިޔޭގެ އެކި ސަރަހައްދު ތަކަށް އެހިދުމަތް ފޯރުކޮށްދޭން މިހާރު ވަނީ ފަށާފަ އެވެ. އިންވައިޓެއް މެދުވެރިކޮށް ފުރަތަމަ ކޮމިއުނިޓީ ބެޗުތަކަށް އެޕްލިކޭޝަން ބޭނުން ކުރާ ފަރާތްތަކަށް ވަނުމުގެ ފުރުސަތު ވެސް މިހާރު ވަނީ ހުޅުވާލާފަ އެވެ.\nފޭސްބުކް ގްރޫޕް އަދި ރެޑިޓްގެ ސަބްރެޑިޓްސް ގޮތަށް ޓްވިޓާ ކޮމިއުނިޓީ ގައިވެސް މޮޑެރޭޓަރުން ހިމެނޭނެ އެވެ. ކޮމިއުނިޓީގެ ގަވާއިދުތައް ހަދާ ކޮމިއުނިޓީއަށް ވަނުމަށް ހުއްދަަދިނުން ނުވަތަ ކޮމިއުނިޓީން މީހުން ބޭރު ކުރުމުގެ ބާރު މޮޑަރޭޓަރުންނަށް ލިބިގެންވެ އެވެ.\nޓްވިޓާއިން މި ފީޗާގެ ޓެސްޓިން މަރުހަލާގައި ވަނީ ޓްވިޓާގައި މަޝްހޫރު ބައެއް އިންފްލުއެންސަރުންނަށް ކޮމިއުނިޓީސް ހެދުމުގެ ފުރުސަތު ދީފަ އެވެ. އަދި މިހާރު މި ފީޗާ ނެރުމާއި އެކު ކޮންމެ މީހަކަށްވެސް ޓްވިޓާ ކޮމިއުނިޓީ ހެދުމަށް ހުށަހެޅިދާނެ އެވެ.\nވަޓްސްއެޕުން މިހާރު އެއްފަހަރު ބެލޭ ގޮތަށް ފޮޓޯ އަދި ވީޑިއޯ ފޮނުވޭ